
ভিভশ 


ঘনাদা তার তেতালার ঘর থেকে অকারণে কয়েকবার নিচের তলা পর্যন্ত 
নামাওঠা৷ করেছেন, আমাদের আড্ডাঘরের সামনে ঘুরঘুর করেছেন খানিকক্ষণ, 
শুধু মান খুইয়ে ভেতরে ঢুকতে আর পারেন নি এ পর্যন্ত । 

এখন হঠাৎ বাইরে দোতলার বারান্দায় দাড়িয়ে তিনি তার বাজখাই 
গলায় আমাদের বারে। নম্বর বনমালা নক্কর লেনের নতুন চাকর বনোয়ারীকে 
তুলোধোনা বকুনি দিচ্ছেন শোনা গেল। 

ঘনাদার কর্ণকুহরে জ্বাল! ধরাবার জন্যেই যে উচ্চ হাসিটা ঘরে আমরা 
তুলেছিলাম সেট। থামিয়ে হঠাৎ ঘনাদার এ উত্তেজনা ও তব্থি-র হেতুটা 
বোঝবার চেষ্টা করলাম ॥ 

শিশির তার ঘর থেকে সিগারেটের টিন আনবার ছলে চট করে একবার 
ঘুরেও এল বারান্দ। দিয়ে, ঘনাদার চোখের সামনে নতুন সিগারেটের টিন 
খোলাতেই যেন তন্ময় হয়ে। 

ব্যাপার কি ?--+আমরা মুচকি হাসির সঙ্গে উত্ম্বক। 

ঢেলা ।_শিশির সিগারেটের টিনটা মাঝখানের টেবিলে রেখে একটি 
সংক্ষিপ্ত কথাতেই রহস্য ঘনীভূত করে তুলল । 

ঢেলা 1-- আমরা হতভম্ব । 

আমাদের বনোয়ারী ঘনাদাকে ঢেলা মেরেছে !__-শিবুর বিস্মিত শঙ্কিত 
অভিনয়ের ধরনে আমর! প্রয়োজনের চেয়ে বেশী জোরেই হেসে উঠলাম । 
কারণে অকারণে হেসে উঠে আমাদের জটলাটা জানান দেওয়াই অবশ্য 
আমাদের উদ্দেশ্য । 

না হে না, টিল মারার চেয়ে বেশী অন্যায় করেছে ।_ শিশির এবার 
ব্যাপারটা বুঝিয়ে দিলে, ঘনাদার ঘরে একটা ভাঙা কাচের পেপারওয়েট 


আবার" ঘনাদ। 


পড়ে থাকে দেখেছ তো । বনোয়ারী ভাঙ! কাচের ঢেল। ভেবে ঝাঁট দেবার 
সময় সেটি কোথায় নাকি ফেলে দিয়েছে ! | 

এই ব্যাপার ! 

আরেক চোট আমাদের হাসির হর্রা উঠল। ব্যাপার যাই হোক 
আমাদের মতলব যে হাসিল হয়েছে সামাম্ত একট! ভাঙা কাচের ঢেল! নিয়ে 
ঘনাদার হৈ চৈ বাধানোৌতেই তা বোঝা গেল। 

ঘনাদার'এখন একবার-ডাকিলেই-যাইব গোছের অবস্থা । 

কিন্তু সেই ডাকটি আর আমরা দিচ্ছি না। আমাদের ক'দিন যা 
আলিয়েছেন তার একটু শোধ নিতেই হবে । 

কি বিশ্রী কটা দিনই গেছে আমাদের । আমাদের কেন, শহরশ্রদ্ধ 
সবার। করপোরেশনের কল্যাণে একটু বর্ণেই আমাদের মেস-বাড়িটি 
একেবারে দ্বীপ হয়ে যায় বলে আমাদের ছুরবস্থা একটু বেশী । 

এদিকে আকাশ যেন ফুটো হয়ে দিনের পর দিন অবিশ্রান্ত বৃষ্টিতে সমস্ত 
শহর থৈ থৈ; ওদিকে দেশজোড়া ধর্মঘট । মেস থেকে নড়বার উপায় নেই 
কিন্তু মেসে সারাক্ষণ ভাজবার মত ভেরেগ্ডাও কই ছাই! 

তাসপাশায় অরুচি ধরে গেছে, ক্যারম পিটে পিটে আউল টনটন। 
সময় যেন আর কাটে না। 

ঘনাদা একটু কৃপা করলেই এ বন্দীদশা শাপে বর হয়ে ওঠে, কিন্তু তিনি মুখে 
একেবারে যেন ডবল তালা লাগিয়েছেন, পাছে কিছু বেরিয়ে যায় এই ভয়ে । 

বড়জোর একটু হু কি ত্যাঃ হাঁকি না। তার বেশী শব্দজ্ঞানই যেন 
তার হয় নি। 

সাধ্যসাধনার ক্রটি আমরা করি নি, ঘুষ দিয়েছি দরাজ হাতে,_-কিন্তু 
কিছুতেই ভবী ভোলবার নয় । | 

লোভ আমরা কম দেখাই নি, বাকি রাখি নি যত রকম সম্ভব উক্কানি 

দিতে । 


৩ ঢিল 


বিকেল বেলা ঘনাদার ঘর খোল! দেখে এক এক করে গিয়ে ঢুকেছি। 
ঘনাদা আপত্তি অবশ্য করেন নি, কিস্তু এমনভাবে দরজার ভেতর দিয়ে 
বাইরের ছাদের বৃষ্টি পড়া মনোযোগ দিয়ে দেখেছেন যেন আমরা মশা মাছির 
মত অবাঞ্চিত হলেও সইতে বাধ্য হওয়৷ উপদ্রব মাত্র । 

শিশির তবু সিগারেটের টিনটা খুলে ধরেছে, এবং ঘনাদা অন্যমনস্কভাবে 
ত থেকে সিগারেট তুলে নেওয়ার পর উৎসাহিত হয়ে লাইটার জ্বেলে ধরিয়ে 
দিতে দিতে জিজ্ঞাসা করেছে,__-এ রকম নাগাড়ে বৃষ্টি কলকাতায় আগে হত 
না, নাঘনাদা? 

হু ঘনাদা সিগারেটে টান দিয়ে শব্দটুকু যেন নাকের ভেতর থেকে 
ধোয়ার সঙ্গে ছেড়েছেন। 

এসব আ্াটম বোমা থেকে হচ্ছে, বুঝছিস না ?--গৌর উত্কে দিতে 
চেয়েছেঃ_ছুনিয়ার আবহাওয়া সব বদলে যাবে দেখিস; বাংলা দেশে বরফ 
পড়বে আর আযালাক্কায় চলবে লু! 

ঘনাদা একবার শুধু গৌরের দিকে চেয়েছেন মাত্র, কিন্তু সলতে ধরে নি। 

শিবু আর-এক মাত্রা চভিয়েছে এবার,_তাই যদি হয় তো! নতুন কি 
এমন? এই পৃথিবী একবার সত্যি উল্টে গেছল জানিস। সাইবিরিয়ার 
' তখন এ হাল নয়। গাছপাল। সবুজ ঘাস সবই ছিল। তারপর এক নিমিষে 
সেই লাইবিরিয়৷ একেবারে জমে বরফ । 

শিশির সায় দিয়ে বলেছে, হ্যা হ্যা, ঠিকই তো! । সাইবিরিয়ায় তুষারে 
ঢাকা তেপাত্তরে যে-সব মরা ম্যামথ পাওয়া গেছে তাই থেকেই বোঝ যায় 
চোখের পলক ফেলতে ন৷ ফেলতে ব্যাপারটা ঘটেছিল । ম্যামথের লাশগুলো 
পাওয়! গেছে একদম নিখুত তাজা । একটা লোম পর্যন্ত নষ্ট হয় নি। তাদের 
এপেটে যে ঘাস পাওয়! গেছে তা গরম দেশে ছাড়া হয়ই না। হঠাৎ পৃথিবী 
উল্টে না গেলে ওরকম গোটা! টাটকা ওসব লাশ থাকত না। 

আমরা সবাই আড় চোখে ঘনাদার দিকে চেয়েছি। 


আবার ঘনাদ' 9. 


কাকস্য পরিবেদনা | 

ইতিমধ্যে আমাদের গোপন নির্দেশমাফিক ঠাকুর তেলমাখা ভালমুট 
মেশানে! মুড়ির কাসি আর বনোয়ারী চায়ের ট্রে নিয়ে এসেছে। 

ঘনাদা চায়ে চুমুক দিতে দিতে মুড়ির কাসিতে হাত চালাতে ভোলেন' 
নি, কিন্তু মুড়ি কড়াই চিবোনোর আওয়াজ ছাড়া মুখ দিয়ে তার কিছু বার - 
করা যায় নি। 

হতাশ হয়ে হাল ছেড়ে আমাদের চলে যেতে হয়েছে । রাগও জমেছে 
মনে মনে । 

ঘনাদার এ বেয়াড়াপনার কারণ যে বুঝি নি তা নয়, কিন্ত মে তো পান 
থেকে চুন খসার বেশী কিছু নয়। এত তোয়াজেও তার মাপ নেই ! 

বৃষ্টি ছুদদিন নাগাড়ে পড়বার পরই ঘনাদা বায়না ধরেছিলেন খিচুড়ির 
সঙ্গে ইলিশ মাছ ভাজার! 

ঘনাদাকে খুশি করতে বৃষ্টির মধ্যে গৌরই গেছল বনোয়ারীকে নিয়ে 
বাজার করতে । 

তারপর খেতে বসে খিচুড়ির সঙ্গে পাতে মাছভাজা পড়তেই ঘনাদী? 
আইসেনহাওয়ারের দিকে জ্রুশ্চেফের মত তুরু কুঁচকে গৌরের দিকে 
তাকিয়েছিলেন । 

গৌর শশব্যস্ত হয়ে কৈফিয়ত দিয়েছিল--ভালো ইলিশ পেলাম না 
ঘনাদা--তাই"পার্শে নিয়ে এলাম । থেয়ে দেখুন, একেবারে আসল ক্যানিং- 
এর কুলীন পার্শে, ইলিশের মত হেঁজি-পেঁজির সঙ্গে এক জলে সীতরাফ় 
না পর্যস্ত-_ 

ধনাদার পাতে আস্ত যে ভাজা পার্শেটি পড়েছে, আমাদের সকলের 
পাতে লিলিপুটদের তুলনায় তা গালিভার। কিন্তু তাতে কি হয়! তখন 
অ।ফাশের মেঘ ধনাদার মুখে নেমেছে। ভাজা পার্শের সদ্যাবহার করতে 
করতে তিনি গম্ভীর মুখে যেন কাউকে উদ্দেশ না করে স্বগতোক্তি করেছেন, 


৩" টিল 


ছাঃ আমি আর কিছু বুঝি না! কাল ''..' র 17তেছে। আজ 
ইলিশ কখনো আসে! 

বোঝানো-শোঝানো, খোশামোদ অনেক তারপর হয়েছে, ইলিশও 
এসেছে সেদিন রাত্রেই। কিন্তু ঘনাদাকে গলানো যায় নি। বৃষ্টির কটা 
. দিন আমাদের মাঠে মারা গেছে । 

অনেক চেষ্টাচরিত্র করেও কিছু ফল না পেয়ে শেষে আমাদেরও মেজাজ 
গেছে বিগড়ে । থাকুন ঘনাদা বোবা কালা হয়ে । ওকেও জবা নাকরে 
আমরা ছাড়ছি ন!। 

সেই জব্দ করারই ফন্বিতে সেদিন তিনটে না বাজতেই..আড্ডাঘরে 
আমরা সবাই জড়। শিবুর এক মামাত ভাই সম্প্রতি আফ্রিকায় ক-বছর 
চাকরি করে ফিরেছেন। সকালে তিনি এসেছিলেন শিবুর সঙ্গে দেখা 
করতে । তাকে পেয়েই বুদ্ধিটা মাথায় এসেছিল |. ভদ্রলোক রসিক। সব 
শুনে-টুনে আমাদের সঙ্গে জুটতে আপত্তি করেন নি। জীবনে কোন দিন 
বন্দুক না ধরলেও ভদ্রলোকের চেহারাটা জমকালো । আমাদের কথায় আধা 
মিলিটারি পোশাকে বিকেলে সেজে এসেছেন । আপাতত শিখিয়ে পড়িয়ে 
নিয়ে ঘনাদার মৌরসী আরামকেদারায় তাকে বসিয়েছি, আর আমরা মুগ্ধ 
শ্রোতা সেজে তাকে নিয়ে ক্ষণে ক্ষণে উচ্ছাস উল্লান বিস্ময় ও হ্ষধ্বনিতে 
যেন বাড়ি সরগরম করে তুলেছি । | 

ছুপুরের দিবানিদ্রা সেরে ওঠবার.পর যথারীতি গড়গড়ায় তাত্রকূট সেবন 
করতে করতে ঘনাদাও নির্ঘাত সে আওয়াজ মাঝে মাঝে পেয়ে কৌতৃহলী 
হয়েছেন। ঠাকুর রামভুজের মারফত খবরটাও তাঁর কাছে পৌছে দিতে 
ভুল হয় নি। যেমন মহলা দিয়ে শেখানে৷ ছিল, রামভুজ সেইভাবে একটু 
সকাল সকালই চা নিয়ে গেছে এবং ঘনাদার প্রশ্নের অপেক্ষায় না থেকে 
নিজে থেকেই নালিশ জানিয়ে বলেছে,_-তিন বাজতে না বাজতে চা । 
বোলেন ত বড়বাবু 'হামাদের কেতে মুশকিল ! 


আবার ঘনাদা ৬ 


ঘনাদ! নিচের মৌনম্াল সম্বন্ধে প্রশ্ন করবার স্বযোগ পেয়েছেন আর 
রামভুজ তার হিন্দি-বাংলার খিচুড়িতে যতখানি সম্ভব বিস্ময় ঢেলে দিয়ে 
বলেছে-_আরে বাস রে। বহুৎ বড়া এক শিকারী আসিয়েছে সমুন্দরকে 
পারসে! কেতনা শের গণ্ডার হাথী মারিয়েছে। বাবুলোগ সব ওহি 
কিস্সা শুনতে আছে! 

আর ঘনাদা স্থির থাকতে পারেন ! 

তারপর রামভূজও চা দিয়ে নিচে নেমেছে, আর তার প্রায় পিছু পিছুই 
ঘনাদা | 

আড্ডাঘরে একবার এসে দ্রাড়াবার জন্যে প্রাণটা তার ছটফট করছে 
তখন, পারছেন না শুধু মানের দায়ে। ছটফটানিটাই বনোয়ারীর ওপর 
বকুনি হয়ে বেরিয়েছে, কিন্তু তাতেও যা ভেবেছিলেন তা হয় নি। 

গল্প শুনতে আমরা এমন যেন মশগুল যে ঘনাদার ওই পাড়া-জাগানো 
চীৎকার কানেই যায় নি। 

এতক্ষণ পর্যস্ত যাও ব! রাশ টানা ছিল-_বনোয়ারীর এক চেঙাড়ি বেগুনি 
ফুলুরি গঁ(পরভাজা নিয়ে আড্ডাঘরে ঢোকার সঙ্গে তা ছিড়ে গেল। 

বনোয়ারী টেবিলের ওপর চেঙাড়িটা রেখে বেরিয়ে যাবার আগেই, যেন 
ঘরে কেউ আছে কি নেই খেয়াল না করে টেবিল থেকে.খবরের কাগজটা 
নিতেই ঘনাদা ঢুকে পড়লেন। 

ঢুকে পড়েই দাড়ালেন থমকে তারই মৌরসী পাট্টা আরামকেদারায় 
শিবুর আধা মিলিটারি পোশাক-পরা মামাত ভাইকে দেখে । 

আমরা কিন্তু তখনে। যেন গঞ্পেই মশগুল | 

তারপর মিঃ রাহা”-_ গৌর চোখ বড় বড় করে ভয়ে বিস্ময়ে ধর!, গলায় 
জিজ্ঞাসা করলে--বোমার ভেতর থেকে ছুটো 'কিফারু তিনটে ফারু চারটে, 
কিবোকেো। ছুটে আসছে আর আপনার হাতে ল্রেফ একটা পার্জ । রি 
(করলেন অপিনি তখন? 


৭ টিল 

ঘাস কাটলেন ! 

এবার আর চমকে ফিরে ঘনাদাকে লক্ষ্য না করে উপায় নেই । আমাদের 
সকলের মুখেই হঠাৎ যেন অবাঞ্ছিত উপড্রবে বিরক্তির ভান। কিন্তু তাতেও 
বিস্ময় যেন আর চাপা থাকছে না। 
_. ঘনাদা আমাদের দিকে অন্থুকম্পাভরে তাকিয়ে জালা-ধরানো ব্যঙ্গের 
স্বরে বললেন, ঘাস ছাড়া আর কি কাটবে! কারণ আফ্রিকার সোহাইলি 
ভাষায় ঘাস কাটবার লম্বা ধারালো ছুরিকেই পাঙ্গা বলে। তা ছাড়া বোমা 
হল গ্রাম কি তাবু-টাবুর চার ধারে গাছপালার তৈরী কাঠের দেওয়াল । 
তার ভেতর মানুষ থাকে, জানোয়ার সেখান থেকে বেরোয় না। আর 
কিবোকো। যাদও হিপোপোেমাসের সোয়াহিলি নাম কিন্ত কিফার আর 
ফারু-_আলাদ| জানোয়ার নয়, কিফারুকেই সংক্ষেপে বলে ফারু- মানে 
গণ্ডার। 

আমরা ধাতস্থ হয়ে কিছু বলবার আগেই ঘনাদা রাহার দিকে আউল 
তুলে হাসিমুখে শাসানির ভঙ্গিতে বললেন, বোকাদের নিয়ে তামাশা 
করার স্বভাব এখনো তাহলে তোমার শোধরায় নি কাসিম? এদের কাছে 
আবার রাহা হয়েছ? মনে আছে বোদরুম-এ আমার সেই ত্রেচান্দিরি-র 
কথা-_- 

আমাদের সঙ্গে রাহারও তখন চোখ কপালে উঠেছে। প্রায় তোতলা 
হয়ে গিয়ে তিনি বলবার চেষ্টা করলেন, দেখুন আমি”*****কি বলে****** 

বুঝেছি! বুঝেছি ।__-ঘনাদা রাহাকে কথাটা আর শেষ করতে না 
দিয়ে বললেন, -সে-সব দিনের কথা মনে করালে লঙ্জা পাও একটু । সেও 
ভালো। তবে তোমার আর বিশেষ কি দোষ । মনিবের হুকুম তামিল, 
করেছ মাত্র। এখানেও আজ তারই হুকুমে এসেছ জানি। দাম যা 
চেয়েছিলাম তা নিয়েও এসেছ নিশ্চয়, কিন্ত বড়ই ছুঃখের কথা, তোমার 
মনিব স্যাভেজকে বোলো গিয়ে সে জিনিস আর তাকে দিতে পারলাম ন।। 

যার জন্যে স্তাভেজ প্রাণটা বাদে সব কিছু দিতে প্রস্তুত, সে জিনিস আর 
আমার কাছে নেই ! 

ঘনাদার নাক থেকে ফোঁস করে একটা স্টাম ইঞ্জিনের মত আওয়াজ বার 
হ'ল। তার বোধহয় ধারণ! তিনি দীর্ঘশ্বাস ফেললেন । 

আমরা তখনও অবশ্য হা হয়ে আছ। রাহাই আমতা আমতা করে 
বললেন, আমার নাম কিন্তু, ওই কি বললেন কাসিম নয়, আমি হলাম 
শিবুর মামাত ভাই । অনিল রাহা। 

কি?-ঘনাদা যেন আকাশ থেকে পড়ে রাহার দিকে তাকালেন, 
তারপর ধীরে ধীরে ভুল ভেঙে গিয়ে লজ্জা পাবার ভঙ্গিতে বললেন,-_ছি ছি, 
আমারই ভুল। আশ্তর্য কিন্ত চেহারার মিল ! যাক, তবু ভালো, স্তাভেজের 
কাছে কথার খেলাপটা আপাতত হ'ল না। দেখি এখনো সেটা খুঁজে 
পাই কিনা ! 

ঘনাদা দরজার দিকে পা বাড়ালেন । 

বল। বাহুল্য এবার আমাদেরই উঠে গিয়ে ধরে আনতে হ'ল । 

শিবুর চোঁখের ইশারায় রাহা তখন আরামকেদারা ছেড়ে উঠে 
ঈাড়িয়েছেন।. সেই আরামকেদারায় ঘনাদাকে প্রায় গপাঁজাকোলা করে 
নামিয়ে দিয়ে যে যেখানে পারি বসে পড়ে জিজ্ঞাসা করলাম--কি খুঁজতে 
চাঁন ঘনাদা ? 

ওই তোমাদের মৃতিমান বনোয়ারী য! ফেলে দিয়েছে !-_-ধনাদার রাগটা 
যেন সঙ্গে সঙ্গে চেঙাড়ির বেগুনি ফুলুরির ওপরই গিয়ে পড়ল! শিশিরের 
এগিয়ে দেওয়া সিগারেটটা অগ্রাহ করে সেগুলে! সাবাড় করবার জন্তে 
হুমড়ি খেয়ে পড়লেন । 

বনোয়ারী ফেলে দিয়েছে? সেটা! তো একটা ভাঙা কাচের পেপাঁরওয়েট | 
_-আমার মুখ দিয়ে বেরিয়ে গেছল। 

ভাঙা কাচের পেপারওয়েট !- প্রায় অর্ধেক চেঙাড়ি শেষ করে মিনিট 

দশেক বাদে ঘনাদা আমার দিকে কটমটিয়ে তাকালেন,_জানে! ওটা কি 
বস্ত ? জানে! ওটা কোথ। থেকে পাওয়৷ ? 

রাস্তায় কোথাও পড়ে-টড়ে ছিল বোধ হয় !--শিবুর মন্তব্য । 

কেউ বাজে জঞ্জাল বলে ফেলে-টেলে দিয়েছে !-_ শিশিরের ফোড়ন । 

কিংবা কেউ হয়তো কাউকে ছুড়ে মেরেছে !--গৌরের গবেষণা । 

হ্যা, ছুড়ে মারা জিনিসই বলতে পারো !--ঘনাদার মুখে রাগের বদলে 
আমাদের ওপর অবজ্ঞ! মেশানে! অনুকম্পাই ফুটে উঠল,-_ছুড়ে মারা একটা 
টিলই বটে। ওই টিলের কল্যাণে ভারতবর্ষের ইতিহাস যদিও বদলে 
লেখা মেত। কিন্তু টিলটা কোথা থেকে এসেছে ভাবতে পারে ? 

আর ধনাদাকে জ্বালানো উচিত হবে না, তাই মুখে অক্ষমতা ফুটিয়ে 
'আমর! বোকা সেজে রইলাম এবার | 

ঘনাদাই নিজের জবাব নিজে দিলেন+_-এ টিল এসেছে এক কোটি 
'হ কোটি নয়, অন্তত দশ হাজার কোটি কোটি মাইল দূর থেকে ! 

মোটে !--শিবু যেন হতাশ। 

আমাদের গলায় কিরকম সব শব্দ, যা হাসি চাপবার চেষ্টা বলে ভুল 
হতে পারে। 

হ্যাঃ তবে তার দশ-বিশ হাজার লক্ষগুণ দূর থেকেও হ'তে পারে ।-_- 
'ঘনাদা নিবিকার ভাবে বলে চললেন, অস্কের শৃনম্যগুলো যেন কালির 
ফোৌট। মাত্র। ৃ 

কিন্ত আমাদের সব চেয়ে দূর গ্রহ প্রটোই তো সূর্য থেকে তিন শ' ষাট 
কোটি মাইলের বেশী দূর নয় ।-গৌর বিদ্যে জাহির করলে ছুদিন আগে 
কোথায় একটা প্রবন্ধে পড়েছিল বলে । 

হ্যা? ধ্ুটে! !_-ঘনাদা অবজ্ঞার নাসিকাধ্বনিতে প্রুটোকে নস্যাৎ করে 
বললেন, আমাদের সৌরমণ্ডলের সূর্য যে ছায়াপথ অর্থাৎ নক্ষত্রপুণের 
একটা নগণ্য তার! মাত্র নেই ছায়াপথের এ প্রান্ত থেকে ও প্রান্ত কুড়ি হাজার 


! 

কোটি কোটি মাইল দূর | প্রুটো-টুটো৷ নয়, এ টিল সেই ছায়াপথেরও বাইরে 
থেকে এসেছে ! 

আমাদের গলা দিয়ে কিছু বেরুবার আগেই প্রতিবাদট! যেন অনুমান 
করে ঘনাদা আবার বললেন,”_না, উচ্ধা নয়, এ সম্পূর্ণ আলাদা জিনিস, 
বৈজ্ঞানিকেরা এর নাম দিয়েছেন টেকৃটাইট। উক্কার সঙ্গে এর অনেক, 
তফাৎ । উক্কা আমাদের সৌরমগ্ডলের না হোক নিজেদের এই ছায়াঁপথেরই 
জিনিস। উক্ষাপিণ্ডের ভেতর অন্য সব হাক্কা ধাতুর সঙ্গে লোহা নিকেল 
থাকবেই । কিন্ত টেকটাইটে লোহা! নিকেল নেই । দেখতে তা রঙডীন কাচের 
গোলগাল ডেলার মত। তার ভেতর এলুমিনিয়াম আর বেরিলিয়মের 
রেডিও-আইসোটোপও পাওয়া গেছে । টেক্টাইটের সব রহস্য এখনো জানা 
যায় নি কিন্তু পণ্ডিতদের ধারণ! মহাশুন্যের এসব টিল আমাদের ছায়াপথের 
সীমানার বাইরে অন্য নক্ষত্রলোক থেকে সম্ভবত এসেছে । 

এই টেকটাইট এতদিন আপনার কাছে ছিল ! আর আপনি তা হেলায় 
অছেদ্দায় যেখানে সেখানে ফেলে রাখতেন ?--শিশির অবাক হয়ে জিজ্ঞাস! 
করলে । 

তোমাদের ওই ধন্টুর্ধর বনোয়ারী না আসা পর্যন্ত তাতে তো কোন,ক্ষতি 
হয়নি। তোমাদের কাছে তে! ওটা কাচেব কাগজ-চাপা !--ঘনাদ! টিটকিরি 
দিলেন। 

যথাসম্ভব লঙ্জিত হবার ভান করে বললাম,_কিস্তু এ কাচের টিল খুঁড়ি 
টেকুটাইট আগনি পেলেন কোথায়? 

শিবুটাকে নিয়ে পারা যায় নী । হঠাৎ ছুম করে বলে বসল-_মাথায় 
পড়েছিল বোধ হয় ! 

আহাম্মক কোথাকার !-_ আমরা সামলাবার জন্যে ব্যস্ত হয়ে উঠলাম, 
দশ হাজার কোটি কোটি মাইল, কি তার চেয়ে ঘূরের টিল মাথায়, পড়লে 
কেউ বাঁচে! অবশ্য তোর মত নিরেট মাথা হলে কথা নেই । 

 ঘনাদার মুখের মেঘটা জমতে গিয়েই কেটে গেল। প্রসন্ন মুখে তিনি 

বললেন, না মাথায় ওটা! পড়ে নি। কারুর মাথায় টেকটাইট কখনে! পড়েছে 
বলে শোনা যায় নি। যদিও টেকটাইট নানা দেশে মাটির ওপরেই ছড়ানো 
পাওয়া যায়। উক্কাপিপ্ডের মত মাটিতে গেঁথে যায় না। হ্যা, কোথায় 
পেয়েছিলাম জিজ্ঞেস করছ? ও টেকটাইট পেয়েছিলাম বোদূরুম-এ। 

ঘনাদা থামলেন । 

তারপর আমাদের মুখগুলোর ওপর চোখ বুলিয়ে নিয়ে বললেন, 
বোদ্‌রুম শহর কোথায় জানো না নিশ্চয় ! বোদ্রুম-এর নাম না শুনে থাকো 
প্রাচীন হ্যালিকারনেসস-এর কথা আশ! করি জানো । সেকালের সপ্তম 
আশ্চর্যের একটি আশ্চর্য । রাজা মৌসোলসের স্মৃতিস্তস্ত ওইখানেই' ছিল'। 
শুধু তাই নয়, পাশ্চাত্য জগতের প্রথম এঁতিহাসিক হেরোডেটাস-এর ওই হ'ল 
জন্মস্থান । সেকেন্দার শাহ এসিয়া জয় করতে যাওয়ার পথে হ্যালিকারনেসস 

ংস করে লুট করে যান। সেই ধ্বংসাবশেষের ওপর পেন্রোনিয়ম বলে এক 

শহর গড়ে ওঠে। পেক্রোনিয়ম নামটাই তুকীঁদের মুখে বিকৃত হয়ে হয়েছে 
বোদ্রুম | 

প্রাচীন ইতিহাস যাই হোক বোদূরুম শহর এখন তুরস্কের দক্ষিণ-পশ্চিম 
কোণে একটা নগণ্য বন্দর মাত্র । বড় জাহাজ নয়, ঈজিয়ান সাগরের তলা 
থেকে স্পঞ্জ তোল! যাদের কাজ তাদেরই "ত্রেচান্দিরি নৌকো সেখানে ভিড় 
করে থাকে । £ 

স্পঞ্জ তোলার ব্যবসা করার নামে একটা “ভ্রেচান্দিরি নৌকো তাড়া 
নিয়ে তখন বোদরুমে থাকি । “ভ্রেচান্দিরি নেহাত ছোট নৌকো । ঠিক লঞ্চ 
তাকে বলা যায় না। আমার নৌকোটি' লম্বা মাত্র কুড়ি-বাইশ হাত, পালও 
আছে আবার একটা ঝড়ঝড়ে পুরনো ডিজেল মোটরও। এই ছুইএর 
জোরেও ঘণ্টায় ছ'সাত মাইলের বেশী যায় না। 

এসব নৌকোর অবশ্য জোরে যাবার দরকার নেই । জায়গা বুঝে ডুবুরী 

নামিয়ে সমুদ্রের তলা থেকে স্পঞ্জ তোলাই হ'ল তার আসল কাজ। তার 
জন্যে চাই সত্যিকার ভালো ডুবুরী। বোদৃরুম-এর সের! ডুবুরী আহ্বা 
কাপকিন মানে কাপ.কিন খুড়ো আমার নৌকোয় কাজ করে। আমি 
নৌকো চালাই আর ডুবুরীর নিশ্বাসের নল ধর! থেকে অন্য ফাই-ফরমাশ 
খাটে স্যামি বলে এক নিগ্রো ছোকরা । বোদ্রুম আর কারাবাকৃলা দ্বীপের. 
মাঝে চুকা প্রণালী থেকে কুমালী অন্তরীপ ঘুরে সিমি ছীপ পর্যন্ত আমাদের 
ত্রেচান্দিরি ঘোরাফেরা করে । কিন্তু স্পঞ্জ তোল! আর হয় না। 

মাস ছয়েক বিনা কাজে মাইনে নিয়ে কাপ.কিন খুড়োই একদিন বেঁকে 
াড়াল। খুড়োর সঙ্গে এই ছু মাসে আমার একট! সত্যিকার স্মেহের সম্পর্কই 
গড়ে উঠেছে । ত্রেচান্দিরি-র পাটাতনে বসে ছুজনে কফি খাচ্ছি, হঠাৎ সে 
আমার পিঠে একটা চাপড় মেরে কফির পেয়ালাটা উবুড় করে রেখে বললে, 
--তোমার পয়সা আর খাব না দাস। এই শেষ! 

কেন, হ'ল কি খুড়ো?-হেসে বললাম,_আমার তো আর জাল 
জুয়াচুরির পয়সা নয়। আর তা ছাড়া তুমি তো নিজের রোজগারের পয়সায় 
থাচ্ছ ! 

নিজের রোজগারের পয়সা খাচ্ছি ?__খুড়ো চটে উঠে বললে;__এই 
ছু মাসে ক'বার ডুবুরীর পোশাক চড়িয়েছি বলো তো ? জাত ব্যবসা শেষে 
ভুলিয়ে ছাড়বে দেখছি । স্পঞ্জ যদি নাই তোমার দরকার তাহলে আমাকে 
বসিয়ে বসিয়ে মাইনে দিচ্ছ কেন? 

হেসে বললাম,_মাইনে কি মিছিমিছি দিচ্ছি । স্পঞ্জ তোমায় দিয়ে 
€তালাব। তবে আমার তো যে-সে স্পঞ্জে চলবে নাঃ আসল ইউদ্পঞ্জিয়া 
'অফিসিনালিস্‌ মলিসিমা চাই 

আমরা শুধু কেশে উঠলাম ৷ কিন্তু রাহা নতুন লোক, জিজ্ঞাস৷ না করে 
পারলেন না,-কি বললেন ? 

সব চেয়ে দামী স্পঞ্জের বৈজ্ঞানিক নাম । ঘনাদা একটু হেসে বুঝিয়ে 

দিলেন, চলতি নাম অবশ্য সরেস তুকাঁ পেয়ালা । ওরকম নরম মোলায়েম 
উচু দরের স্পঞ্জ আর হয় না। এক সের তুলতে পারলেই শ” খানেক টাকা! ॥ 

যেন আমাদের প্রতিবাদের আশায় একটু থেমে ঘনাদা আবার বলতে 
শুরু করলেন,-কিস্তু যাই বলি কাপ কিন খুড়োকে বিশ্বাস করাতে পারলাম 

না । খানিক চুপ করে থেকে সে গম্ভীর হয়ে বললে, তোমার মতলব 

আমি বুঝেছি ! 

কি আমার মতলব ?1-_-আমি অবাক হবার ভান করলাম । 

আচ্ছা তোমার মতলবই হাসিল করব ।--বলে খুড়ো সেই যে চুপ করল 
আর গার কাছে কোন কথা বার করতে পারলাম না। 

সত্যি করে মুখ সে খুলল প্রায় ছু হণ্া বাদে । বোদ্রুম থেকে বেরিয়ে 
কুমালী অস্তরীপ ঘুরে সিমি দ্বীপের উত্তর দিয়ে তখন মার্মারিস উপসাগরের 
ভেতর ঢুকে এক সন্ধ্যায় আমরা নোউর ফেলেছি । 

এতদিন সাধারণ দরকারী আলাপ ছাড়া ছুজনের মধ্যে এই অজানা 
পাড়ির ব্যাপারে কোন কথাই হয় নি। এবারের যাত্রার আয়োজন খুড়ো 
কাপ.কিন একাই নব করেছে আমায় চুপ করে শুধু দেখতে বলে । আমাদের 
ত্রেচান্দিরিতে এব।র মাসখানেকের রসদ তো আছেই, তা ছাড়া আছে ডুবুরীর 
পোশাকের বদলে ছুজনের আাকোয়া-লাংস বা জল-ফুসফুস । কাচের মুখোশ 
নৃদ্ধ এই আযাকোয়া-লাংসের হাওয়ার থলি পিঠে বেঁধে আর পায়ে ক্লিপার বা' 
পা-ভান| পরে সমুদ্রের তলায় মাছের মতই চরে বেড়ানো যায়। 

নোঙর যেখানে আমরা ফেলেছিলাম সে জায়গাটা একেবারে নির্জন । 
আমাদের বী দিকে পাথুরে জনমানবহীন সমু্রতীর । উত্তরে সন্গীর্ণ উপসাগরের 
ওপারে সম্ধ্যার অন্ধকারে কয়েকটা ঝাপস] পাহাড় মিলিয়ে আসছে । 

অন্ধকার আরো গাঢ় হবার পর পাটাতনে বসে তুকাঁ ছ'কোয় তামাক 
খেতে খেতে খুড়ো! প্রথম আমাদের এবারের পাড়ির আসল উদ্দেশ্যের কথ$ 


তুললে । 

হেসে বললে, _-এখানে কি আছে জানে৷ তো ? 

বোকা সেজে বললাম,_যে স্পঞ্জের জুড়ি নেই সেই সরেস তুকাঁ পেয়ালা 
বোধ হয় ! 

হু, তুকাঁ পেয়ালাই বটে !__খুড়ো হেসে উঠে বললে,__আর চালাকিতে 
দরকার নেই। শোনো তাহলে, যে খবর আমার সঙ্গে কবরেই নিয়ে যাব্‌. 
ঠিক করেছিলাম তাই আজ তোমার কাছে বলছি । বলছি তোমার ওপর 
আমার মায়া পড়ে গেছে বলে । আর তোমার চামড়া কালো বলে। এই 
খবর নেবার জন্যে টাকা যাদের কাছে খোলামকুচি সেরকম কত মাকিন 
আমীর আমায় সোনায় মুড়ে দিতে চেয়েছে । বুড়ো হয়ে আসছি । ডুঁবুরীর 
কাজ করতে করতে একদিন হয়তো দম ফেটে কি পক্ষাঘাত হয়ে মরব। ওদের 
কাছে এ খবর বেচে সেই টাকায় শেষ বয়সটা পায়ের ওপর পা দিয়ে কাটাতে 
পারি। কিন্ত তবু ওদের এ খোজ আমি দিই নি, দেব না। টার জোরে 
ওরা ধরাকে সরা দেখছে, ছুনিয়ার সব জিনিস ওরা যেন পয়সা দিলেই কিনতে 
পারে। এখানে এই সমুদ্রের তলায় যা আছে ওরা তা চায় শুধু নিজেদের 
বাড়িতে বড় জোর জাছ্ঘরে রেখে জাক দেখাবার জন্য । আমাকে ছু বছর 
ধরে লোভ দেখিয়ে এমন কি শাসিয়ে যে অতিষ্ঠ করে মারছে তার এসব 
জিনিসের ওপর ভক্তিশ্রদ্ধাও নেই। সে শুধু মালিক হবার দেমাকেই 
দুনিয়ার সব কিছু ছূর্লভ জিনিস কিনতে চায়। কানাঘুষায় আমার এ 
আবিফারের কথা সে শুনেছে, কিন্তু রাজত্বের লোভ দেখিয়েও পেটের কথা 
বার করতে পারে নি। 

খুড়োর কথা শুনতে শুনতে মাথায় যেন ঘোর লাগছিল । ধরা গলায় 
বললাম,__সত্যিই এমন ছুর্লভ জিনিস এখানে আছে? 

আছে, আছে । সকালেই ডুব দিয়ে নিজের চোখে দেখতে পাবে। পাঁচ 
বছর আগে স্পঞ্জের খোজে এ অঞ্চলে এসে দৈবাৎ আমি আবিষার করি । 
বোদৃরুম-এ ফিরে গিয়ে ছু'চার জন ইয়ার-বন্ধুর কাছে আসল জায়গার হদিশ 

না দিলেও একটু আধটু গল্প করেছিলাম । তাই থেকেই ওই সব শকুনগুলোর 
টনক নড়েছে। কিন্ত তারাও কল্পনা করতে পারে না কি এশ্বর্ধ এই নোন। 
জলের তলায় লুকনো আছে । আমি আধামুখ খু ডুবুরী কিন্ত ভাঙার ওপর 
বেকুফ হ'লেও ডুব দিলেই আমি খলিফা । জলের তলার জিনিস আমি চিনি । 
তা ছাড়া ছু বছর জার্মানীর এক মিউজিয়মের হয়ে ডুবুরীর কাজও করেছি 
বৌদরুম ছেড়ে যে জলপথ ধরে আমর! এলাম, হাজার হাজার বছর আগে 
রোড্স সাইপ্রাস রোম এমন কি মিশর থেকে এই ছিল সেদিনকার পালতোলা 
সদাগরী জাহাজের রাস্তা । এখানকার ডুবো পাহাড়ে লেগে কত জাহাজ 
তলিয়ে*গেছে । সমুদ্রের তলায় সেসব জাহাজের সওদা ছড়ানো ৷ সে যুগের 
আশ্চর্য সব জিনিস, কাসার, তামার, সোনার । তা ছাড় আযান্ফোর! যাকে 
বলে সেই ছুদিকে হাতল দেওয়া অপরূপ কারু-কাজের গ্রীস ও রোমের মাটির 
পাত্র "ত অটেল। ইউরোপ আমেরিকা থেকে কত দল এসে ডুবুরী লাগিয়ে 
সেসব জিনিস খুঁজে নিয়ে গেছে, কিন্তু তারা যেসব ডুবে জাহাজের জিনিস 
পেয়েছে সেগুলো বড় জোর ছ্‌ হাজার বছর আগেকার । কিন্তু এইখানে 
যা আছে তার বয়স কম পক্ষেও তিন হাজারের ওপর | শুধু পেতল কীসা 
সোনার জিনিস নয় এখানে যে জাহাজ ডুবে ছিল তাতে ছিল কাস আর এক 
.বলকম চুনা পাথরের অদ্ভুত কয়েকটা মৃতি। সমুদ্রের তলায় এতদিন থেকেও 
সেগুলি একেবারে নষ্ট হয় নি। অন্য কিছু আমি ছুই নি, শুধু একটি ছোট 
বুড়ো আঙল প্রমাণ মুতি কুড়িয়ে নিয়ে গেছলাম। ঘসে ধুয়ে পরিষ্কার করে 
সে মুতি একজনকে শুধু দেখাই। তিনি একজন ফরাশী পণ্ডিত। এক 
মিউজিয়ামের হয়ে এই সব ডুবো জাহাজের খোজেই এসেছিলেন । মুতি 
দেখে তার চক্ষুস্থির। চমকে বলে উঠেছিলেন, আরে, এ তো৷ ভারতবর্ষের 
জিনিস! মুতিতে খোদাই কটা অক্ষরের মত চিহ্ন দেখে কি একট! নামও 
যেন করেছিলেন । মনে পড়ছে না এখন । 
উত্তেজিত হয়ে জিজ্ঞাসা করলাম, মহেগ্তদরো, ? হারাধা ? 

খুড়ো উৎসাহিত হয়ে বললে, হা হা--ওই নাম। কি তার আগ্রহ 
কোথায় পেয়েছি জানবার । ও জিনিস এদিকের সদাগরী জাহাজে পাওয়াই 
নাকি কল্পনার বাইরে । লোকটা ভালো, কিন্তু তবু তাকে বলি নি 
কিছু । ও দেশের কাউকে এ জিনিস আবিফ্ষারের বাহাছুরি নিতে দেব 
কেন? 

ব্যাকুল হয়ে জিজ্ঞাসা করলাম,__জায়গাটা তুমি ঠিক চিনেছ তো খুড়ো ? 

হ্যা হ্যা, কিছু ভাবনা নেই। এখান থেকে পঞ্চাশ গজ দূরে এক ডুবে! 
পাহাড়ে লেগে জাহাজটা ডুবেছিল। ভাগ্যক্রমে তার অনেক জিনিস ডোব! 
পাহাড়ের একটা গুহ! গোছের গহ্বরে গিয়ে পড়েছিল । সেখান থেন্তক তিন 
হাজার বছর ধরে যখন তার! খোয়া যায় নি, তিন প্রহর রাতেও******ওকি ! 

কথার মধ্যে খুড়ো হঠাৎ চীৎকার করে ওঠায় আমিও চমকে ফিরে 
তাকালাম । কিন্তু কোথায় কি? চারিদিক একেবারে অন্ধকারে লেপা। 

কিঃ দেখলে কি খুড়ো। ?--অবাক হয়ে জিজ্ঞাস! করলাম । 

একটা আলো । ওই দূরের সমুদ্রের বাঁকটার কাছে যেন জ্বলেই 
নিভে গেল ! 

এখানে আলো কোথা থেকে আসবে? আর ভূলে কোন নৌকো কি 
জাহাজ যদি এসেও থাকে তার শআালে! জলেই নিভে যাবে কেন? ও তোমার 
মনের ভুল। 

তাই হবে। বলে খুড়ো সায় দিলে। 

কিন্ত খুড়োর মনের ভুল যে নয় সাংঘাতিক ভাবে বুঝলাম তার পরের 
দিন ভোর না হতেই। 

উত্তেজনায় প্রথম দিকটা ভালো৷ করে ঘুমই হয় নি। মহেগ্ুদরোর মৃতি 
বলতে তো ব্রোঞ্জ বা আযালাবাস্টারের তৈরি কোন দেবীমূন্তিই হবে। ফরাসী 
পণ্ডিত যদি অক্ষর দেখে মহেঞ্জদরোর বলে চিনে থাকেন তাহলে এ মুতিতে 
সেই মহেঞগদরোর মার্কামার! গড়ন নিশ্চয় আছে। এ মুতি এখানে পেলে তে 

ইতিহাসই বদলে লিখতে হবে। ভারতের পিন্ধুনদের প্রাচীন সভ্যতার 
সঙ্গে এদিকের যোগাযোগের এর চেয়ে স্পষ্ট প্রমাণ তো আর হ'তে 
পারে না! এই মুতি যদি সত্যি এখানে উদ্ধার করতে পারি তো আমায় 
পায়কে? 
__ অর্ধেক রাত এই সব ভাবনায় কাটিয়ে শেষে ঘুমিয়ে পড়েছিলাম । 
ভোরের দিকে খুড়োর ঠেলাঠেলিতে ধড়মড় করে জেগে উঠলাম । 

সর্বনাশ হয়ে গেছে বেট! দাস ! 

কি সর্বনাশ খুড়ো 1__-চোখ রগড়ে তখন উঠে বসেছি । 

অনমাদের আযাকোয়া-লাংস ছটোই কে চুরি করে নিয়ে গেছে! 

চুরি করে ? এই জনমানবহীন জায়গায় আমাদের নৌকো থেকে ? এ কি 
ভূতুড়ে কাণ্ড নাকি ! 

ভুতুড়ে নয়। কাল আমি ভুল দেখি নি। দূরের সমুদ্রে একটা আলো 
কাল সত্যিই জলেছিল। সে আলো জলা আর আমাদের নৌকায় চুরির 
রহস্তের পেছনে কি আছে তাও আমি বুঝেছি । কিন্তু চলো । এখন ফিরে 
যাওয়া ছাড়! উপায় নেই । 

ফিরেই গেলাম তারপর । 

হপ্তাখানেক বাদে বোদ্রুম-এর বন্দরে আমাদের ব্রেচান্দিরি ঠেকতে না! 
ঠেকতেই খুড়ো লাফিয়ে পড়ল জেটির ওপরে । 

এখুনি কোথায় যাচ্ছ খুড়ো 1--অবাক হয়ে চীৎকার করে জিজ্ঞাসা 
করলাম । 

আঙুল তুলে খুড়ো। ঝা দেখালো সেটা দূরের বড় জেটিতে বাধা একটা 
ঝকৃঝকে ছোটখাট শৌহীন জাহাজ । 

আরে, ওটা তো বোদরুম শহরটাই' ষে প্রায় কিনে রেখেছে সেই স্যাভেজ 
সাহেবের “কেচ'--আমিও তখন নেমে খুড়োর পাশে গিয়ে দাড়িয়েছি 

খুড়ো আমার দিকে অদ্ভুত ভাবে খানিক চেয়ে থেকে বললে,_-এখনে 

তুমি কিছু বোঝ নি! ওই স্াভেজ সাহেবের সঙ্গেই আমার বোঝাপড়া । 
লোভ দেখিয়ে ভয় দেখিয়ে যা পারে নি, স্তাভেজ শয়তানি করে সেই কাজ 
হাসিল করেছে এতদিনে । সেদিন ওই “কে£'-এর আলোই এক মুহূর্তের জন্যে 
দেখেছিলাম । লুকিয়ে পিছু নিয়ে আসল জায়গাটা জেনে নিতে দূরে ও 
জাহাজের আলো! নিভিয়ে অপেক্ষা করছিল । অসাবধানে একবার বুঝি কোন 
আলো হঠাৎ জলে ওঠে । আমি আহাম্মক, তাই সাবধান হই নি। রাত্রের 
অন্ধকারে আমাদের ঘুমের সুযোগ নিয়ে কেউ সাতরে এসে আমাদের 
ত্রেচাম্দিরিতে ওঠে । তারপর আযাকোয়া-লাংস ছটি চুরি করে আমাদের হটে 
করে দিয়ে যায় । আমর! ওখান থেকে যতদিনে এসেছি তার মধ্যে ওখানকার 
সব কিছু নিশ্চয় লুট করেই ও জাহাজ ফিরেছে । আমাদের সাতদিনের 
রাস্তা ও “কেচ-এর কাছে একদিনের ওয়াস্তা। না, আমায় বাধা দিও না। 
যত বড় বিদেশী আমীরই হোক তুরস্কের বুকে বসে এ শয়তানি করার শোধ 
আমি নেবই। 

খুড়ো কার্পকিন চলে গেল। চেহারা তার দশাসই পালোয়ানের মত 
হলেও সরল হাসি মাখানো মুখই এতদিন দেখেছি । কিন্তু আজ যেন সে 
সত্যি ক্ষ্যাপা দানব হয়ে উঠেছে । 

সমস্ত সমকাল খুড়োর জন্যে বৃথাই অপেক্ষা করলাম । ছুপুর বেলা খবর 
এল হাসপাতাল থেকে । আঙ্কা কাপকিন নাকি জেটি থেকে পড়ে গিয়ে 
দারুণ জখম হয়েছে । এক্ষুনি আমার যাওয়া দরকার। 

গিয়ে যা দেখলাম তাতে শরীরের সমস্ত রক্ত আগুন হয়ে উঠল । খুড়োর 
প্রায় সবাঙ্গে ব্যাণ্ডেজ। আমার দিকে করুণ চোখে চেয়ে বললে, পারলাম 
ন! বেটা দাস, পারলাম না! স্বয়ং যমকে যে ও পাহারায় রেখেছে কেমন 
করে জানব। 

আচ্ছা, যমের চেহারাটাই একবার দেখে আসি বলে উঠে পড়লাম ॥ 

ওই অবস্থাতেই কাৎরে উঠে খুড়ো বললে,__ন! না, যেও না তুমি দাস। 


১৯ টিল 


সে যে কি ভয়ানক দৈত্য তুমি ভাবতে পারো না, তোমায় গুড়িয়ে পিষে 
ফেলবে । 

কোন উত্তর না দিয়ে বেরিয়ে গেলাম । 

সেখান থেকে সোজ! জেটিতে স্যাভেজ সাহেবের “কেচ”-এ। 

ক্রেনের মত শক্ত এক হাতেই আমার টু'টিটা! ধরে সে শৃন্তে আমায় 
তুলে ফেললে । 


জেটি থেকে জাহাজে পা! দিতেই সামনের এক কেবিন থেকে একজন 
বেরিয়ে এসে অত্যন্ত অমায়িক ভাবে হেসে বললে, আসুন, আন্মনঃ জাহাজ, 
দেখতে এসেছেন বুঝি? আপনার নামটা একটু জানতে পারি ? 

নামট! জানা কি বিশেষ দরকার ? 

আজ্ডে হ্যা,--মিছরির মত মিষ্টিগলায় সে বললে” কার পায়ের ধুলে! 
এ জাহাজে পড়ল আমাদের একটু জানতে ইচ্ছে হয় বই কি! 


আবার ঘনাদ। সড 


বেশ সাধু ইচ্ছে । নামটা মুখস্থ করে নিন। দাস। ঘনশ্যাম দাষ। 
আপনার নামটা তাহলে? 

অধীনের নাম কাসিম । বিনয়ে লোকটা! যেন গলে যাবে । লোকটাকে 
একটু ভালো করে লক্ষ্য করলাম । তুঁকাঁ না গ্রীক, মিশরী না সিরিয়ান 
কিছুই বোঝ] যায় না । এমন কি বাঙ।লীও ভাব যায়। অবিকল এই রাহার 
মত চেহারা । ূ 

নাম তো জেনেছেন, কভা গলায় এবার বললাম, -এখন জাহাজটা একটু 
ঘুরে দেখতে পারি। 

নিশ্চয নিশ্চয় । শুধু ঘুরে দেখতেই চান বুঝি 1--বিনয়ের অবতার 
জিজ্ঞাসা করলে । 

না শুধু ঘুরে দেখতে নয়ঃ জাহাজের মালিক স্তাডেজ সাহেবের একট। 
পাওনাও মিটিয়ে দিতে । পাওনাটা আঙ্কা কাপকিনের হয়ে । 

তাহলে সে পাওনা আমাকেই দিতে পারিস মর্কট ! 

বাজ পড়ার মত পিলেচমকানো আওয়াজে পেছন ফিরে চেয়ে সত্যিই 
খুশি হলাম । একটা চেহাবার মত চেহ'রা বটে? জম|ট কালো লোঠার 
তৈরি একটা বিরট টৈত্য। পরনে খাটো প্যান্ট আর একট। সোয়েটার । 
শরীরের ইস্পাতের পেশীগ্ুলা একট ফোলালেহ মেন সে “সায়েটার 
ফাটিয়ে দেবে । 

সসম্রমে বললাম,_-ও আপনাকেই ! কিন্ত খোদ স্যাভেজ সাহেবকে 
দিলেই ভালো হয় না? 

তাহলে তো স্যাভেজ সাহেবের নাগাল পাবার জগ্তে তোকে তুলে ধবঝতে 
হয়।_ ক্রেনের মত শক এক হাতেই আমার টু'টিটা ধরে সে শুন্যে আমায 
তুলে ফেসলে। 

আবে করেন কি! করেন কি! ভয় পেযে যাচ্ছি থে!--কাতর 
ভাবে বললাম । 


২১ টিল 


সোন! বাধানে! দাত একটু ফাক করে শয়তানেব মত হেসে সে আমায় 
ওপর থেকেই ছেডে দিয়ে বললে,কি। শখ মিটেছে? স্তাভেজ সাহেবের 
নাগাল আর পেতে চাস? 

তা চাই বইকি! আমি তার নাগাল না পেলে তারই বা তাব হয়ে 
'আপনারই আমার নাগাল পাওয়! দন্নকার 





আমার দিকে চেয়ে হানছেন, যেন কতকালের চেন] । 


এক টানে ডেকের ওপর থুবড়ে পড়ার পব সেই সাক্ষাৎ যমের তাটার 
মত চোখ ছুটো যেন টাটার কারখানার “ফারনেস্‌” হয়ে উঠল। 

তবে রে নোংরা উকুন !--লাফ দিয়ে উঠে দাড়িয়ে কলের মুগুরের মত 
সে একটি ঘুষি চালাল । 

আবার ঘনাদা ২২ 


জাহাজের রেলিংগুলো মজবুত । ভাঙল না, একটু বেঁকে গেল মাত্র । 
ধীরেসুস্থে গিয়ে তাকে তুলে ধরে বললাম, _লাগল নাকি আপনার? 
আহা, আমাদের আঙ্কা কাপকিনেরও লেগেছিল। তবে এটা বোধ হয় 
অত লাগবে না। 

এবার তুলতে হল কেবিনের ভেতর থেকে । দরজাট। পক্ষাঃ ভেঙে গেছে। 

মাপ করবেন ।--তুলে ধরে সবিনয়ে বললাম, ভূলে ডান দিকে মেরে 
ফেলেছি । আঙ্কা কাপকিনের বাঁ চোয়ালট৷ ভেডেছিল। 

ডেকের ওপর থেকে আবার তাকে তুলে ধরেছি এমন সময় পেছন থেকে 
গলা-ছাড়া হাসির শবের সঙ্গে শুনতে পেলাম- আরে ! আরে! করছেন 
কি? গুণগ্ডাদের মত মারপিট করে কখনও আপনার মত লোক ! 

যমপুরুষকে ডেকের ওপরেই গড়িয়ে দিয়ে ফিরে দাড়ালাম । 

হ্যা, স্বয়ং স্তাভেজই এসে হাজির হয়েছেন । নামে স্যাভেজ বটে কিন্তু 
চেহারায় যেন গোলগাল হাসিখুশি সদাশিব । আমার দিকে চেয়ে হাসছেন, 
যেন কত কালের চেনা । 

আমিও হেসেই বললাম,_কি করব বলুন। গুণ্ডা পোষবার মত পয়স! 
তে নেই, তাই নিজেকেই কষ্ট করতে হয় । 

আপনি ষেন বড্ড রেগেছেন সনে হচ্ছে (-হ্ঠাভেঞ্জ হেসে উঠলেন 
আবার । ৰ 

হ্যা, আমারও মেই রকম সন্দেহ হচ্ছে। তবে আপনার সঙ্গে একটু 
আলাপ করলেই বোধহয় সব রাগ জল হয়ে যাবে। 

তাহলে আর ভাবনা কি! আম্বন আনুন, যত খুশি আলাপ করবেন । 
_স্যাভেজ আমাকে তার খাস কেবিনের দিকে নিয়ে চললেন । 

যেতে যেতে বললাম,_আপনার ওই পুস্তিটিকে একটু হাসপাতালে 
পাঠালে হত না! আহ্কা কাপকিনের পাশে একটা বেড বোধহয় খালি 
আছে এখনো ! 


২৩ টিল 


স্যাভেজ হেসে উঠে বললেন; যা বলেছেন । দুজনের পাশাপাশি 
থাকাই ভালো । 

ততক্ষণে স্ত।ভেজের খাস কেবিনে আমরা পৌছে গেছি । 

বস্ধুন। বন্বন। আলাপ করা যাক ।--স্যাভেজ একটা সোফা আমায় 
দেখিয়ে দিলেন। 

_ না, বসবার দরকার হবে না। আলাপও বেশী কিছু করবার নেই। 
শুধু মারমারিসের উপসাগরের ডোবা জাহাজ থেকে কি আনলেন একটু 
যদি জানান । 

রি যে বলেন? - স্যাভেজের আবার সেই শ্রাণখোলা হাসি ।--ওখানে 
ডোবা জাহাজ আছে নাকি? আর থাকলেও তাতে আছে কি! 

যাই থাক্‌ আমার দরকার শুধু কয়েকটা ব্রোঞ্জ আর অআ্যাল।বাস্টারের 
মৃতির । শুধু সেইগুলোর ুন্তেই আপনাকে বিরন্ত করতে আসা। 

বিলক্ষণ! বিরক্ত আবার কিসের! কিন্তু মুতি-টুতি আমি পাব 
কোথায়? আমার নানান জিনিস যোগাড় করবার বাতিক আছে বটে । 
কিস্ত এখানে তো শখ করে বেড়াতে এসেছি । এই যা দেখছেন তা ছাড়া 
কিছু এ জাহাজে নেই। 

কেবিনের চারিদিকে সাজানো জিনিসগুলোর ওপর চোখ বুলিয়ে বললাম, 
_এ ছাড়া আর কিছুর কথা তাহণো আপনার মনে পড়ছে না? আপনার 
স্মরণশক্তিটা সত্যি ছুর্বল দেখছি। একটা দাওয়াই দেওয়াই দরকার । 
আচ্ছা, এখান থেকে একটা কিছু যদি নিয়ে যাই কেমন হয়? যেট! নেই 
সেটার কথ! ভাবতে ভাবতে যা আছে তার কথা মনে পড়ে যেতে পারে ! 

আপনার হেঁয়লি বুঝলাম না। তবে নিন না আপনি যা খুশি !-- 
স্যাভেজ উদার হয়ে উঠলেন। 

পাশের টেবিলের ওপর কটা কাগজপত্র যা! দিয়ে চাপা দেওয়া ছিল 
সেইটে তুলে নিয়ে বললাম,_ এইটেই তাহলে নিই । 


আবার ঘনাদ। ২৪ 


এক পলকের জন্টে স্যাভেজের মুখ ফ্যাকাসে মেরে গেল। তারপরেই 
হেসে উঠে তিনি বললেন,আরে এত ভালো! ভালে। জিনিস থাকতে ওই 
একটা ভাঙা সম্তা পেপারওয়েট নিচ্ছেন । 

সম্তা যদি হয় তো আপনার আপত্তি কিসের! এতো আর যে জিনিস 

ংগ্রহ করবার জন্তে আপনি ফতুর হতে প্রস্তত, আপনার চেয়ে যে জিনিসের 

তুর্লভ সংগ্রহ ছুনিয়ার কারুর নেই সেই টেকটাইট নয় !--উহু ওদিকে ঘেঁষতে 
যাবেন না স্তাভেজ! কে জানে ওই ড্রয়ারে হয়তো! একটা পিস্তল-টিস্তল 
থাকতে পারে । আপনার যেরকম মুখের চেহারা হয়েছে তাতে পিস্তল হাতে 
পেলে এই সামান্ পেপারওয়েটটার জন্যে আপনি হয়তো ছু'ড়েই বসবেন ! 

এক ধাপে টেবিলটার কাছে গিয়ে ড্রয়ারটা খুলে পিস্তলটা বার করে 
নিলাম । তারপর দরজা দিয়ে রেলিং ডিডিয়ে সমুদ্রের জলে সেটা ছুড়ে 
ফেলে দিয়ে বললাম, আমি গরিব চাষাড়ে মানুষ, টেকটাইটের আর কি 
জানি। নিজের দেশের বাড়িতেও রেখে আসতে সাহস না করে আপনি 
সঙ্গে সঙ্গে নিজের কাছে নিয়ে ফেরেন বলে এইটেই ছুনিয়ার সব চেয়ে ছুর্লভ 
টেকটাইট মনে করে নিয়ে চললাম। সেই মুতিগুলোর কথা যদি কখনো 
মনে পড়ে তাহলে আমার কাছে পৌছে দিলেই এ টেকটাইট খুঁড়ি পেপার- 
ওয়েট ফেরত পাবেন। আমার নামট! আপনার কাসিম জানে, ঠিকানাও 
একটা যাবার সময় দিয়ে যাচ্ছি। 

সেই টেকটাইট নিয়েই চলে এসেছিলাম । আশা ছিল শ্ুবুদ্ধি হয়ে 
স্যাভেজ একদিন সেই মুত্তিগুলো ফিরিয়ে দিয়ে যাবে । 


ঘনাদা থামলেন । সঙ্গে সঙ্গে শিশিরের দীর্ঘ নিঃশ্বাস । 

ওঃ, কি লোকসানটাই হল ছুনিয়ার। এখন যদি স্যাভেজের সুবুদ্ধিও 
হয় টেকটাইট না পেলে সে কি আর সে মুতিগুলো ফেরত দেবে ! ভারতের 
ইতিহাসের ছেঁড়া পাতাটা আর জোড়া লাগবে না] | 


২৫ টিল 


সব দোষ ওই বনোয়ারীর ! 

গৌরের আক্ষেপের সঙ্গে সঙ্গেই দরজায় মৃতিমানের নাটকীয় আবির্ভাব । 

হামি রাস্তাসে বহুত খুঁজে খুঁজে আনলাম হুজুর। ভালো কোরে 
ধোকে আনিয়েছি !-_কীচুমাচু মুখে ভেতরে ঢুকে টেবিলের ওপর যে জিনিসটি 
বনোয়ারী ব্লাখল তার দিকে চেয়ে আমরা একেবারে থ ! 

' ছরুরে !__শিবু টেঁচিয়ে উঠল,--এই তো সেই সাত রাজার ধন এক 
মানিক! ছায়াপথের ওপারের চিল! ইতিহাসের হারানো খেই টেনে 
বার করবার চুম্বক ! 

এই? এই আমার সেই টেকটাইট !-_ঘণাভরে টেবিল থেকে কাচের 
ডেলাটা ফেলে দিয়ে শিশিরের সিগারেটের টিনট] প্রায় ছে! মেরে নিয়ে 
্ঘনাদা গট গট করে ঘর থেকে বেরিয়ে গেলেন । 

পেপারওয়েট, থুড়ি, ঘনাদার টেকটাইট মেঝেয় পড়ে চুরমার | 


চুল 

আগুন! আগুন ! 

সত্যিকার আগুন নয়, ঘনাদাকে তাতাবার একট ফিকির। 

ফিকিরটা একেবারে মাঠে মারা যায় নি। ঘনাদা তার সান্ধ্যভ্রমণ সেরে 
এসে আমাদের বসবার ঘরে ঢুকতে গিয়ে এক পা! চৌকাঠের এপারে চালিয়ে 
সভয়ে থমকে দাড়ালেন । তার মুখের চেহারাটা দেখবার মত। প্রায় পিছু 
ফিরে ছুট মারেন আর কি! 

শেষ পর্যস্ত আমাদের জমায়েত হয়ে বসার ধরনেই বোধহয় সাহস পেয়ে 
নিজেকে সামলে নিবিকার ভঙ্গিতে ঘরে এসে ঢুকে তাচ্ছিল্যতরে জিজ্ঞাসা 
করলেন, কোথায় আগুন হে! 

শিশির ঘনাদার মৌরসী আরামকেদারাটা সসম্ভ্রমে ছেড়ে দিয়ে উঠে 
দাড়িয়ে বললে, আজ্ঞে, বাজারের কথা বলছি । 

আরামকেদারায় নিজেকে এলিয়ে দিয়ে ঘনাদা মৃদু কৌতুহল প্রকাশ 
করলেন, বাজারে আগুন লেগেছে নাকি ? 

আজ্ঞে, লেগেছে তো অনেক দিনই। ক্রমশই বাড়ছে যে !--শিবু 
উদ্বেগ দেখালে । 

বাড়বে, আরো বাড়বে !-_ঘনাদার নিলিপ্ত ভবিষ্যদ্বাণী । 

কি বলছেন ঘনাদা! তাহলে তো জর্ধনাশ হয়ে যাবে । এখনই তো 
কোন জিনিস ছোবার জো নেই। আলু বারো আনা, বাধাকপি দেড় টাকা, 
মাংস চার টাকা, মাছ সাত টাকা । 

আজই সকালের বাজারট1 নিজের হাতে করতে হয়েছে বলে যতখানি রয় 
সয় বাড়িয়ে ফিরিস্তি দিলাম । 


২৭ ছচ 


কিস্ত ঘনাদা তাতেও অবিচলিত। নিশ্চিন্ত ভাবে বললেন,_ও তো 
কিছুই নয়। কলির এই তো সবে সন্ধ্যে । 

গৌরকে এবার উল্টো দিক থেকে আচ দিতে হল । ঘনাদাকেই সমর্থন 
করে আমাদের জ্ঞান বিতরণ করে বললে,-_মাহৃষ কি রেটে বাড়ছে জানিস ! 
পঞ্চাশ বছরে মানুষের ভারেই মেদিনী টলমল করবে । ডাঙার ফসলে তে 
কুলোবেই নাঃ সমুদ্রে চাষ করেও কৃল পাওয়া যাবে না। উপোস করে 
মরতে হবে। 

গৌরের এ বক্তৃতায় কিছুটা বুঝি কাজ হল। তিনি স্বয়ং উপস্থিত 
থাকতে আর কারুর মাতব্বরি সহা করতে ঘনাদ! একান্ত নারাজ । গৌর 
থামবার পর একটু নাসিকাধ্বনি করে বললেন,_উপোস করে মরতে হবে ! 

হবে না?__গৌর নিজের কথা প্রমাণ করতে ব্যস্ত হল, _-অত খাবার 
আসবে কোথা থেকে? সমুদ্রের জলের প্ল্যাক্কটন ছেঁকে খাবার তৈরির 
কারখানা বসিয়েও সে রাক্ষুসে ছুনিয়ার ক্ষিদে মেটাতে পারবে কি? ছাদে 
ছাদে আলজির চাষ করেও না। 

বটে !-_ঘনাদার টিটকিরির ধরনে আশাম্িত হয়ে উঠলাম । 

কিন্তু ওই পর্যন্তই । 

পলতেটা ফুরফুর করে ছটো ফুলকি ছেড়েই ঠাণ্ডা । ধরল না। 

তার বদলে শিশিরের কাছে চার হাজার আটশো৷ অষ্টআশীতম দিগারেট 
ধার করে ঘনাদা শিশিরেরই দেশলাই দিয়ে ধরিয়ে ধোয়া ছেড়ে বললেন, 
আচ্ছ। উঠি। 

সেকি! এখনই উঠবেন কি! এই তো এলেন !_ আমরা শশব্যন্ত | 

কিন্তু ধনাদাকে ঠেকানো গেল না। সত্যিই উঠে দীড়িয়ে হাই তুলে 
বললেন-_না, একটু জরুরী কাজ রয়েছে। 

ঘনাদার জরুরী কাজ ! এই সাঙ্ধ্যভ্রমণে ক্ষিদেটা শানিয়ে আসার পর ! 

আমরা কোন রকমে হানি চাপলাম । 


আবার ঘনাদ। ২৮ 


কিন্ত এত খেটে শেষে শক্ত অন্ুখে পড়বেন যে!-_শিবু গভীর সহান্ৃভাতি 
জানাল, _এক-আধ দিন একটু বিশ্রাম নিলে হয় না? 

ঘনাদা জবাব না দিয়ে যেভাবে ভৎসনার দৃষ্টিতে আমাদের দিকে চেয়ে 
বেরিয়ে গেলেন, তাতে মনে হল যুরি গ্যাগারিন-কে ভোস্টকে চড়বার মুখে 
'আমরা যেন পিছু ডেকেছি। 

অতএব আবার মন্ত্রণা-সভা বসাতে হল। 

ঘনাদাকে এবার চাগানে যায় কি করে? 

গতিক এবার মোটেই স্ববিধের নয়। সমস্তাটাই গোলমেলে। 

রাগারাগি ঝগড়াঝাটি কিছু হয় নি যে ঘনাদা জেদ করেগুম হয়ে 
আছেন। দিব্যি খাচ্ছেন দাচ্ছেন, ঘুরছেন ফিরছেন, আলাপ-সালাপ করছেন, 
কিন্তু আসল টোপটি গেলাতে গেলেই কেমন পিছলে বেরিয়ে যাচ্ছেন। 
এ ক'দিন হেন চেষ্টা নেই যে করি নি, কিন্তু সবই পগুশ্রম। আমাদের 
জ্বলস্ত দেশলাইয়ের কাঠি যেন বারুদের বদলে ভিজে বালিতে পড়ে নিভে 
গিয়েছে। ট 

এখন কর! যায় কি! 

তে।য়াজ করা ছেড়ে চটিয়ে দিয়ে দেখা যাক !-__-শিবুর পরামর্শ 

আহা, চটাতেই তো গেলাম ।--গৌবের হতাশ!,- কিন্তু কাজ হল কই ! 

আরো কড়া দাওয়াই চাই ।--আমার সিদ্ধান্ত ৷ 

আমার ধার দেওয়া সিগারেট সব ফেরত চাইব ?--শিশিরের দ্বিধা । 

না, তাতে হিতে বিপরীত হতে পারে 1-_- আমাদের আশঙ্কা । 

তাহলে ধার বাড়িয়ে দি? একেবারে পাঁচ হাজার ?-_শিশিরের উৎসুক 
জিত্ঞাসা । 

মন্দ নয় মতলবটা। কিন্তু শেষ পর্ধস্ত সেটাও বাতিল করতে হল । 
পচটা পুরোনো । দাত কেটে গেছে । ঠিক ধরবে না। 

হঠাৎ গৌর বলে উঠল, ঠিক হয়েছে, আর ভাবনা নেই । 


২৯ ছুচ 

কি ঠিক হয়েছে, কি 1__আমরা উৎসুক । 

কানের জল কি করে বেরোয় ?_-গৌর প্রশ্ন করে নিজেই জবাব দিলে-_ 
জল ঢেলে । তাই ভাওতা দিয়েই ভাওতা বার করতে হবে । 

সেটা কি রকম? 

ভাওতাটা দেব কি? 

_ভবীকি ভুলবে ! 

আমাদের প্রত্যেকের নানারকম সন্দেহ । 

চল, দেখাই যাক না । 

আমাদের তেতালার সি'ড়ির নিচে দাড় করিয়ে রেখে গৌর ঘরের মধ্যে 
কি করতে গেল জানি না। 

থানিকবাদে যখন বেরিয়ে এল, তখন হাতে তার একটা বাঁধানো খাতা । 

আমাদের সরব ও নীরব কৌতৃহল অগ্রাহ্য করে সে আগে-ভাগে সিড়ি 
দিয়ে বেশ একটু সশব্দেই ওপরে উঠল । আমর! তার পিছু পিছু । 

( তেতালায় ঘনাদার একানে একটি ঘর। সামনে ছোট একটু খোলা ছাদ । 

সিড়ি দিয়ে উঠতেই খোলা দরজার ভিতর দিয়ে দেখতে পেলাম ঘনাদা 
আমাদের পায়ের শব্দ পেয়ে তাড়াতাড়ি একটা জামা 'আর হাতের ছুঁচস্থতোট। 
তক্তপোশের তলাতেই সরিয়ে ফেলে চোখের চশমাটা! খুলছেন। 

তাকে এসব তুচ্ছ কাজ যে করতে হয়, ঘনাদা ত1 জানাতে চান না। 

গৌরই এখন সর্দার। কি তার প্যাচ না জেনে শুধু তাঁর মুখের দিকে 
সজাগ দৃষ্টি রেখে সকলে মিলে ভেতরে গিয়ে ঢুকলাম । 

ব্যবস্থা সব করে ফেললাম ঘনাদা !-_গৌর একেবারে মৃতিমান উৎসাহ। 

আমরাও চোখেমুখে যথাসাধ্য উজ্জ্বলত। ফুটিয়ে তুললাম দেখাদেখি । 

হু, করে ফেললে তাহলে 1--ঘনাদা চশমাটা খাপে ভরতে ভরতে 
এমন ভাবে মন্তব্য করলেন যেন গৌর আর তীর মধ্যে এক ড্রয়ার ভি 
চিঠিপত্র চালাচালি ইতিমধ্যে হয়ে গেছে । কমিটি মীটিং-টিটিং পার হয়ে 


আবার ঘনাদা তি 


ব্যাপারটা বিশেষজ্ঞদের অন্ুমৌদন নিয়ে এবার শুধু আইনসভায় পাস হবার 
অপেক্ষায় । ৰ 

আমরাই মাঝে থেকে ভ্যাবাচাকা। একবার গৌরের মুখের দিকে 
তাকাই, আর একবার ঘনাদার দিকে । 

সাক্কেতিক গৌর-ঘনাদা সংবাদ আরো কিছুক্ষণ এমনি ভাবে চলল । 

এ তো! আর ফেলে রাখবার জিনিস নয় ।_ গৌর যদি বলে তো ঘনাদা 
তৎক্ষণাৎ সায় দিয়ে বলেন-_ফেলে রাখলে চলবে কেন! সেরকম পরামর্শ 
কেউ দিচ্ছে বুঝি ? 

দিলেই বা শুনছে কে? গৌরের মুখ থেকে খসতে না খসতে 'ঘনাদা 
বলেন,__না, উচিতই নয়। এ কি একটা ছেলেখেলা ! 

এর মধ্যে শিবুও আছে তা৷ ভাবতেও পারি নি । সে হঠাৎ বলে উঠল, 
একটু অসুবিধে অবশ্য হবে ! 

আমার একেবারে চক্ষুস্থির করে দিয়ে শিশির তাতে চটে উঠে বললে-_ 
হোক না অসুবিধে, তাতে আমর। পেছপাও নাকি! কাজের উদ্দেশ্যুট। /তা 
ভাবতে হবে ! 

উদ্দেশ্টটাই তো৷ আসল । কমল হেরি ভ্রান্ত কেন কাটাবনে যেতে ! 
না না, কীট! ঘেরি শাস্ত কেন কমল, কমল্‌-*ওই মানে যা বলে আর 
কি!_ আমার মুখ দিয়েও ফস করে কি ভাবে বেরিয়ে গেল দেখে আমিই 
অবাক । 

মুখে" মুখে পাক খেতে খেতে ব্যাপারটা যখন বেশ ঘোরালো ধোয়া হয়ে 
উঠেছে, গৌর তখন একটুখানি আলো ছাড়ল,__মাটি অবশ্য অনেকটা ফেলতে 
হবে। 

ঘনাদার চোখছুটো একটু বড় হল কি? ও চোখ দেখে বোঝা কঠিন । 

আমরা তখন যা হোক একটা জো পেয়ে গেছি। আর আমাদের 
পাঁয় কে। 


৩১ ছুচ 

হ্যা, বেশ ভালো মাটি,_বললে শিশির 

গঙ্গামাটিই ভালো ।-_শিবু স্ুপরামর্শ দিলে । 

কতই বা আর খরচ! একটা ঠেলা বোঝাই করে আনলেই হবে-_ 
আমি ব্যবস্থাটাও করে ফেললাম । 

গৌর আরেকটু আলোকপাতের জন্যেই বোধহয় উঠে প্রাড়াল। াড়িয়ে 
ছাদটার দিকে তাকিয়ে যেন মনে মনে মেপে ফেলে বললে,__- ছোটখাট একটা 
বাগান হবে-যাকে বলে, ₹০০৫ 88706 আর কি! তবে ফুল-টুল কিছু 
নয়, শ্রেফ তরি-তরুকারি। আলু-বেগুন-ট্যাড়স-ঝিডে-পটল»--পটলই ব! 
নয় কেন? 

গৌর ঘনাদার দিকে চেয়ে তাকে সমর্থন জানাবার সুযোগ দিলে । 

কিন্তু ঘনাদার মুখে কোন শর্ষ নেই। শব্দ যদি বেরোয় তে৷ মেঘের 
ডাকই শোনা যাবে মনে হয়। কারণ, ঘনাদা ছাড়া আর কারও মুখ হলে 
আষাঢ়ের মেঘের সঙ্গে তার মিলটা! আরও স্পষ্ট বোঝ! যেত। 

&ঘনাদ! কিছু বলুন না বলুন, আমাদের থামলে চলে না। আমরা ধরতাই 

পেয়ে গেছি। 

শিবুই ঘনাদার হয়ে জবাব দিলে,_পটল নয় বা কেন, কি বলছিস ! 
. আলবৎ পটল, একশোবার পটল । পাটনাই পটল । পটলই যদি না ফলাতে 
পারলাম তো! ছাদের উপর বাগান করা কেন? চেষ্টায় কি না হয়। 

শিবু দম নেবার জন্ত্ে থামতেই আমি ধরে নিলাম,__নিশ্চয়! আাব্রাহাম 
লিহ্কলনের কথা মনে করো না! কুড়ুল দিয়ে সেই গাছ কাটার পর বাব! 
জিজ্ঞেন করতেই কি বলেছিল? 

জুৎসই দৃষ্টাস্তগুলো যথাসময়ে আমার কেমন করে ঠিক জুগিয়ে যায় । 

শিশির শুধু একটু শুধরে দিলে,_লিঙ্কলন নয়, স্যার আইজ্যাক 
 নিউটন। | 
বন্ধুবিচ্ছেদের সময় এটা নয় । আমি উদারভাবে মেনে নিয়ে বললাম,-- 


আবার ঘনাদ। ৩২ 
ওই একই কথা। আসল ব্যাপার হল এই যে, খাদ্ভ বাড়াতে হবে, যেমন 
করে পারো, যেখানে পারো । ্‌ 

গৌর দ্বিগুণ উৎসাহিত হয়ে উঠল,-ঠিক বলেছ। 0:0০ 1009 ও 
100৫. ! পৃথিবীতে খাগ্যাভাব দিন দিন বাড়ছে, ছুভিক্ষ রাক্ষমী করাল 
মুখব্যাদান করে ক্রমশ এগিয়ে আসছে সমস্ত মানবজাতির দিকে । এখন 
এতটুকু জমি ফেলে রাখলে চলবে না। ছাদ, ছাদই সই। | 

আর ঘনাদার ঘরের সামনেই যখন বাগান, তখন দেখাশোনা সম্বন্ধে 
তো ভাবতেই হবে না!-_শিবু ছাদে তরি-তরকারির বাগানের স্বপক্ষে সব 
চেয়ে জোরালো যুক্তি দেখাল । | 

ঘনাদা তবু নীরব । চোখছুটোতেই শুধু একটু ঝিলিক যেন সট 
এই ঝিলিক এখন না নেভে। গৌরকেই উদ্দেশ্য করে বললাম,__নার্সারীতে 
বীজ-টিজের অর্ডার দিয়েছিস তো? 

তা আর দিই নি! গৌর কর্তব্য সম্বন্ধে ছু'শিয়ারির প্রমাণ দিলে-_শুধু 
বীজ কেন? সিন্ধি থেকে ফসফেট, ধাপা থেকে হাড়ের গু'ড়ো--সব আনছি । 

ঘনাদা এখনও যদি ফেটে না পড়েন তাহলে তো। নাচার । 

এইজন্ই বুঝি ব্রহ্ান্ত্রটি গৌর এতক্ষণ চেপে রেখেছিল । এইবার 
বাধানে৷ খাতাটা ভক্তিভরে ঘনাদার সামনে খুলে ধরে বলল,--এখন এইটিতে 
শুধু একটা সই দিতে হবে ঘনাদা ! 

কেন?-_সেফংটি ভাল্ভ প্রায় ফাটিয়ে বয়লারের যেন স্টাম বেরুল। 

এই আপনার সইটা সবার আগে থাকলে আবেদনটার দাম বাড়বে 
কিনা 1-_গৌর সগর্বে জানালে । 

কিসের আবেদন? ছাদে ধান-ক্ষেত করাৰ ? 

ঘনাদার বিদ্রপটা গৌর গায়েই মাখলে ন!। বিনীত ভাবে বললে, . 
-_ না» না, ছাদে চাষ তো হচ্ছেই, তার ওপরে আরো কিছু করা তো৷ দরকার 
এই খাগ্ভ-সঙ্কটে। তাই আমরা সবাইকে একটা শপথ নেবার আবেদন 


৩৩ ছচ 
জাঁনাচ্ছি। এই পড়ুন না। আন্তর্জাতিক আবেদন বলে “এসপেরাণ্টো'তে 
লিখলাম । 

বাধানো খাতায় প্রথম পাতাটাতেই হিজিবিজি একটা কি লেখা রয়েছে 
বটে, কিন্ত তার পাঠোদ্ধার করতে লিপিবিশারদ প্রত্বতান্বিকেরও ক্ষমতায় 
কুলোবে বলে মনে হয় না। 

ঘনাদা একবার সেদিকে চকিত দৃষ্টি নিক্ষেপ করে বললেন, তুমিই 
পড়ো। 

এসপেরান্টোটা বাংলায় অনুবাদ করেই পড়ে ।-- আমাদের কাতর 
অনুরোধ । 

গৌর মুল এসপেরাণ্টো পড়তে ন৷ পারায় যেন বেশ ক্ষুপ্ন হয়েই বাংলাষ 
অগ্ুবাদ করে যা শোনালে, তার মর্ম হল এই ষে, পৃথিবীর অন্ন-সমস্যার 
আংশিক সমাধানের জন্তে আমার্দের সকলকে এখন থেকেই স্বল্লাহারের শপথ 
নিতে হবে। আধ-পেটা যদি না পারি তো! অন্তত সিকি ভাগ খাওয়া সকলে 
ষেন ছাড়ে এই আবেদন । 

আবেদনটা বুঝিয়ে দিয়েই গৌর সোৎসাহে জানালে, পরীক্ষা নিজেদের 
ওপরই শুরু করছি ঘনাদা! আজ থেকেই মেসের সিকি “মেনু' ছেঁটে 
দিয়েছি। কাল সকাল থেকে ভাত ডাল আর শ্রেফ একটি তরকারি । মাছ 
হতেও পারে, নাও হতে পারে । মাপেও সব কিছু কম। থালায় বাটিতে 
যা দেবার দিয়ে এক হাতা করে তুলে রাখা হবে। যাকে বলে বাধ্যতামূলক 
জাতীয় সঞ্চয় । 

এই ?__ঘনাদ! নাসিকাধবমি করলেন। 

হ্যা, আপাতত তো এই 1 গৌর বেশ হতভম্ব । আমরা তো বটেই । 

আপনি আরো! কিছু ভেবেছেন নিশ্চয় !-_ শিবুব উস্কানির চেষ্টা । 

আরো কিছু নয়, অন্য কিছু ।--ঘনাদা সংক্ষিপ্ত । 

মানে, গোড়াতেই আপনি অগ্য কিছু বুঝেছিলেন 1- আমাদের বিস্ময় । 


খত 


আবার ঘনাদ। ৩৪ 


হ্যা, ভেবেছিলাম, পেটেপ্টটা বুঝি নেওয়ার ব্যবস্থা করে এসেছ । আমার 
চু'চটা সত্যিই বুঝি ফাল হয়ে বেরিয়েছে শেষ পর্যন্ত । 

আপনার ছু"্চ !__শিশির তক্তপোশের তলা থেকে ছু"চস্ুদ্ধ গুজে রাখা 
জামাটা তুলে ধরে চু'চটা বার করতে করতে বললে,_-ফাল তে! হয় নি। 
এখনও চু'চই আছে দেখছি। 

ও চুণ্চ নয়। ছু'চের মতই সরু ছোট কাচের পিপেট !- ঘনাদা আমাদের 
প্রতি করুণাকটাক্ষ করে বললেন,_ একবার রক্তনদী বইয়ে যা সেইসঙ্গে 
একদিন জলে আগুন জ্বালিয়ে দিয়েছিল, যা না থাকলে ত্ূর্যদেবকে বধ করার 
অস্ত্র এ যুগে আর তৈরি করবার আশা মানুষকে ছাড়তে হত। 

সূর্যদেব মানে, আমাদের এই সত্যিকার আকাশের হৃূর্ধ, আপনার সেই 
ছু'চেই কা! 

এক রকম তাই বলতে পারো !-_ঘনাদার বলার ধরনে বোঝা গেল 
কোনোরকম বড়াই তার পছন্দ নয়। 

শিশির চু'চটা রেখে দিয়ে সিগারেটের টিনটা তখন খুলে ফেলেছে 

ধনাদা সিগারেট তুলে নিয়ে ধরিয়ে গোটা ছুই স্বখটান দিয়ে খানিকক্ষণ 
চোখ ছুটি বুজে চুপ করে রইলেন। 

আমর উদ্গ্রীব। 

আমাদের বেশ কিছুক্ষণ আশা-নিরাশার দোলায় ছুলিয়ে রেখে ঘনাদা 
অবশেষে চোখ মেলে তাকিয়ে ওপরের ছাদটাকেই সম্বোধন করে বললেন-_ 
তখন আমি কোথায় ? 

আমরাও তখন আর নেই। 

ঘনাদার এরকম স্মৃতিভরংশ আমাদের কল্পনাতীত । 

তার স্মরণশক্তির মর! আচ যথাসাধ্য চাগিয়ে তোলার আশায় যে যেমন 
পারি কাঠকুটো এগিয়ে দেবার চেষ্টা করলাম। 

কলম্বিয়ায় ?--আমার কুটো । 

চুকৃচিদের দেশে !__শিবুর প্টাকাটি । 

নোভালা জেমলিয়া-য়-__গৌরের ক'ফৌট! কেরোসিন । 

আমাদের এই মেসে !- শিশিরের এক আজলা জল একেবারে । 

আমর! ক্ষেপে উঠে শিশিরকে নিয়ে পড়তে যাচ্ছিলাম । কিন্তু তার 
দননকাব হল শা। 

খনাদার চোখছুটোর সঙ্গে কানছুটোও বোধহয় ছাদেই ছিল। সেখান 
থেকে আমাদের দিকে কৃপা করে নামিয়ে বললেন, হ্যা, ইয়েমেন থেকে 
লালপানি পার হয়ে ইরিট্রিয়ার ওপর তখন ভাসছি। মাফিন প্লেন, কিন্তু 
গাঢ় কমলা আব সবুজে ছোপানো গ!ঃ তাতে মান্ধাতার যুগের আমৃহারিক 
অক্ষরে সব কিছু লেখা । 

আমার পাশের সীটের ভদ্রলোক নড়ে-চড়ে বসলেন । মনে হল সেই 
নড়া-চড়াতেই বুঝি প্লেনটাই টালমাটাল হয়ে গৌঁত্|৷ মেরে গড়ে । 

প্লেনের সীটগুলো৷ নেহাৎ ছোটখাটো! নয়। কিস্ত ভদ্রলোক একেবারে 
বৃত্রাহ্রের বড় ভাই । ছুটো সীট ভেঙে এক করে দিলে হয়তো! তিনি একটু 
আরাম করে বসতে পারতেন। কিন্তু তার তো উপায় নেই। ইয়েমেন 
থেকেই পাশের সীটে এই পাঁচমণি লাশের মৃছ্মন্দ ঠেলাঠুলি ধাক্কা খেতে 
খেতে আঁসছি। তিনিও ন্বস্তিতে বসতে না পেরে উসখুস করছেন, সেই 
সঙ্গে আমিও । 

ভদ্রলোক নীচের দিকে চেয়ে হঠাৎ বললেন,_-এই ইবরিষ্রিয়া নিয়েও 
ইতিহাসে এত মারামারি । দেশটার চেহারা দেখেছেন ! 

বললাম, যা! দেখেছেন তা ইরিটিয়া নয়। 

ইরিটি য়া নয়! 
* সামনে পেছনে ও পাশে ধারা বসে ছিলেন, তারাও চমকে উঠলেন সে 
আওয়াজে । চমকাবার মতই আওয়াজ । ভদ্রলোকের গলাখানি তার বপুর 
সঙ্গেই পাল্লা দেবার মত। সেই গলা তিনি আবার চটে উঠে ছেড়েছেন সপ্তমে | 

আশেপাশের যাত্রীরা কেউ একটু মুচকে হেসে, কেউ বিরক্তির ভ্রকুটি 
করে মুখ ফেরালেন । 

আমি শাস্তভাবে বললাম,_না, ইরিটিয়া ছাড়িয়ে ফরাসী সোমালি- 
ল্যাণ্ডের পাড় ছু*য়ে আমরা এখন ইথিওপিয়ায় পৌছে গেছি। 

ভদ্রলোক খানিকক্ষণ আমার মুখের দিকে যেভাবে তাকালেন,..তাতে 
মনে হল, জানলা ভেঙে আমায় টুপ করে বাইরে ফেলে দেবেন, না» প্লেনের 
ভেতরেই হাড়গোড়-ভাউ! দ বানিয়ে দেবেন, ঠিক করে উঠতে পারছেন না। 

শেষ পর্যস্ত কি ভেবে বলা যায় না নিজেকে সামলে জিজ্ঞাসা করলেন 
গলাট| সপ্তম থেকে একটু নামিয়ে আপনি এসব জায়গা চেনেন! আগে 
এসেছেন কখনো ? 

তা, আসতে-টাসতে হয় মাঝে মাঝে ।--একটু হেসে কবুল করলাম । 

কেন 1--বাজখাই গলার প্রশ্বে আবার প্লেনটা বুঝি কাপল । 

তোজোকে একটু আদর করতে । 

তোজোকে আদর করতে! কেসে? 

হেসে তার দিকে ফিরে গলা নামিয়ে সাবধান করার স্থরে বললাম, 
যা বলে ফেলেছেন, ফেলেছেন। ইথিওপিয়ার বুকের ওপর তাদেরই প্লেনে 
বসে তোজো৷ কে, এ প্রশ্ন আর করবেন না। আগেকার দিন হলে কোতল 
করতেও পারত । 

কোতল»করত ? আমাকে !__ ভদ্রলোকের ওই চেহারাই আরো ফুলে 
ফেঁপে জামার বোতামগুলো প্রায় ছেড়ে আর কি! 

তাকে ঘাড় কাত করে আপাদমস্তক একবার দেখে নিয়ে যেন সসম্্রমে 
বললাম,-না, আপনাকে বোধহয় সাহস করত না। 

ভদ্রলোক এবার একটু খুশি হলেন মনে হল। তাই আবার একটু 
টিপুনি দিয়ে বললাম, তবে নেগুস্‌ নাগাস্তির কানে কথাট! না যাওয়াই 
ভালে । 

নেগুস্‌ নাগান্তি !_ নামটা! শুনেই ভদ্রলোকের গলায় আর যেন তেমন 
বাঁজ পাওয়া গেল না। একটু হতভম্ব হয়েই জিজ্ঞাসা করলেন,_ নেগুস্ই 
তো জানি, নেগুস. নাগান্তি আবার কি? তোজোর সঙ্গে তার কি সম্পক ? 





ন1, আপনাকে বোধহয় সাহস করত না। 


নেগুস্‌ বলতে বোঝায় সম্রাট আর নেগুস্‌ নাগান্তি মানে সম্রাটের 
নআট, রাজচক্রবত্তী। তোজো হল তারই পোষ! চল্লিশটি সিংহের মধ্যে 
সবচেয়ে যেটি পেয়ারের, তার নাম। নেগুস্-এর প্রাসাদে সে ছাড়াই 
থাকে সারাক্ষণ । 

ভদ্রলোক আমার দিকে খানিক চেয়ে থেকে কি ভাবলেন কে জানে। 
তারপর হঠাৎ পাশেই রাখা আমার হাতটা ধরে ফেলে করমর্দনের ছুতোয় 
হাড়গোড়গুলে৷ কতখানি পলকা পরীক্ষা করতে করতে খুশিতে ডগমগ হয়ে 
বললেন, আপনার সঙ্গে আলাপ কবে অত্যন্ত সখী হলাম। আপনার 
নামটা জানতে পারি? রঃ 

হাতটা ছাড়িয়ে নিয়ে যেন প্রায় ককিয়ে ককিয়ে বললাম--অধীনের 
নাম দাস। এখন আপনার নামটা জানবার সৌভাগ্য এই গোলামের 
গোলামের হবে ? 

কথাবার্তা আরবীতেই হচ্ছিল। এসব বিনয় সৌজন্য ও ভাষায় জমে 
ভালো । 

ভদ্রলোক বাদশাহী চালেই বললেন, _শেখ ইব্‌ন ফরিদ । 

ইব্‌ন ফরিদ !_-নামটা শুনে আমি গদগদ হয়ে উঠলাম» প্রায় সাড়ে 
সাতশে! বছর আগে এক ইব্‌ন ফরিদ আরবকে ধন্য করেছিলেন । তার কথ! 
আর আপনাকে কি বলব। নিশ্চয় জানেন । | ৫ 

তা আর জানি না।-__ইব্ন ফরিদ তার আকর্ণবিস্তৃত গোঁফে চাড়া 
দিলেন। 

আপনিও তো তার মত টহলদার দেখছি । তিনি অবশ্য মস্ত বড় 
ভৌগোলিক ছিলেন । অপূর্ব ভ্রমণ-কাহিনী লিখে গেছেন। আপনি সেরকম 
লেখেন-টেখেন নাকি ? 

আমার দিকে চেয়ে একবার চোখ মটকে হাঁসতে হাসতে ইব্ন ফরিদ 
বললেন, _-এখনও লিখিনি । তবে লিখব। জময় হলেই লিখব। আপনি 
তো! আড্ডিস আবাবাতেই থাকবেন ? 

ইচ্ছে তো সেইরকম ।-_সবিনয়ে স্বীকার করলাম । 

হ্যা, নেগুস্-এর পোষা সিংহ নির্ভয়ে আদর করতে হলে ওখানেই থাকতে 
হয় আর বুনে৷ সিংহ শিকার করতে হলে যেতে হয় অন্য কোথাও ।--বলে 

ইব্ন ফরিদ আমার পায়ের ওপর বিরিশি সিকার একটি আদরের থাঞ্সড় দিয়ে 
প্লেন ফাটিয়ে হাসতে আরম্ভ করলেন। 


আডিডন আবাবা শহরের সবচেয়ে যা আমার ভালো লাগে, ত৷! 
সেখানকার গন্ধ। পুথিবীর ছোট বড় আর কোন শহরের অমন অপরাপ গন্ধ 
আছে বলে জানি না। গন্ধট| পোডা ইউক্যালিপ্টাস কাঠের । সমস্ত হাবসী 
জাতিদের যিনি এক রাজছত্রতলে মিলিয়েছিলেন, সেই নেগুস্‌ নাগাস্তি 
দ্বিতীয় মেনেলিক সর্বত্র ইউক্যালিপ্টাস গাছ পুঁতেছিলেন। সে গাছ এত 
বেড়েছে যে, লোকেরা ইউক্যালিপ্টাস জ্বালানি কাঠ হিসেবে পোড়ায় 
শহরের হাওয়ায় তাই একটা মিষ্টি পরীদের গায়ের মত সুবাস সারাক্ষণ 
ভাগছে। 

রাত্রে সে গন্ধটা আরো মন মাতানো । তারই নেশায় হোটেল থেকে 
বেরিয়ে শহরের একেবারে প্রান্ত পর্যস্ত চলে গিয়েছিলাম। হোটেলের 
মানেজার বেরুবার সময় সাবধান করে দিয়েছিল যে, আডি্ঙসদ আবাবার 
পথে-ঘাটে সারারাত হায়নার! চরে বেড়ায় । আশেপাশের পাহাড় থেকে তারা 
নেমে আসে, আবার ভোর হতে ন। হতে ফিরে যায়। জ্যান্ত মানুষকে 
সাধারণতঃ তার! এডিয়ে চলে, তবে ছুনিয়ার অমন ছি'চকে শয়তান জানোয়ার 
আর ছুটি নেই। বেকায়দায় পেলে তারা সব করতে পারে । কোন রকমে 
জখম অসহায় অবস্থায় পেলে জ্যান্ত মান্ষের মাংস তারা খুবলে 
খেতে পারে । 

আডিডস আবাবার রাস্তাঘাট অত রাত্রে বেশ নির্জন পেয়েছিলাম। 
দিনের বেলায় গাধা ও ঘোড়ার সে নোংরা ভিড় আর নেই । এখানে সেখানে 
ছু একটা হায়না দূর থেকে চোখে পড়েছে । দেখতে না দেখতে তারা ছায়ার 
মত মিলিয়ে গেছে কোথায় । | 

শহরের একদিকের শেষ প্রান্ত পর্যন্ত এসে যেখানে দীড়িয়েছিলাম, সেখান 

থেকে একটি তেপাস্তরের রাস্তা সুডানের খাতুম হয়ে মরুভূমির দেশে ওয়াদি 
হাল্ফার দিকে গেছে । এই পথেই ইথিওপিয়ার রাজারা একদিন উত্তরের 
দিকে দিখিজয়ে গিয়েছিলেন । 

কিছুদূরে কোথায় একটা হায়নার হাসির শব্দে চমকে ফিরতেই এমন 
কিছু দেখলাম, যাতে শরীর-মন এক মুহূর্তে সজাগ হয়ে উঠল । একটা মোটা 
ইউক্যালিপ্টাস গাছের গুড়ির পেছনে নিজেকে পাথরের মত নিস্তব্ধ করে 
ধাড়িয়ে রইলাম। 

হায়না কি জ্ত-জানোয়ার কিছু নয়; মানহ্ুষ। আর এই মানুষটিকে 
অন্ততঃ এত রাত্রে শহরের এই প্রান্তে দেখবার কথা সত্যি বলতে গেলে 
কল্পনাও করি নি। 

মুখ দেখতে পাওয়ার দরকার নেই । আকার দেখেই মানুষটাকে চিনতে 
দেরি হয় না। আঁবিসিনিয়ার মানুষরা শক্ত সমর্থ জোয়ান হয় বটে, কিন্তু 
এমন একটা দৈত্যাকার মাংসের পাহাড় অন্ততঃ এ ক'দিনে আড্ডিস আবাবার 
রাস্তায় ঘাটে দরবারে কোথাও চোখে পড়েনি । 

ইবৃন ফরিদই যে পালের গোদা একটা গণ্ডারের মত নির্জন রাস্তা দিয়ে 
শহরের বাইরে কোথাও হনহন করে? হেঁটে চলেছে, এ বিষয়ে তখন আর 
সন্দেহ নেই। 

কিছুদূর সে এগিয়ে যাবার পর নিঃশবে তার পিছু নিলাম । খুব নিঃশবে 
নেবার দরকার ছিল না। কারণ, মে নিজেই পদভরে মেদিনী কাপিয়ে 
যেভাবে চলেছে, তাতে আর কোন শব্দ তার কানে যাবার কথা নয়। 

কিন্ত ইবৃন ফরিদ সত্যি চলেছে কোথায়? শহর তো এইখানেই শেষ । 
তারপর তো প্রায় গাছপালাহীন পাথুরে ঢেউখেলানো তেপাস্তর । 

হঠাৎ মনে পড়ল দুর্দিন আগেই আডিিস আবাবার বাজারে যে শিকারীর 
সঙ্গে আলাপ হয়েছে তার কথা । শখের শিকারী সে নয়। হূর্লভ দামী 
চামড়ার ব্যবসার খাতিরেই তার শিকার! বিশেষ করে কালোচিতার খোজেই 

সে আবিসিনিয়ার এমন সব ছুর্গম দূর জায়গায় দেশী অন্ুচরদের নিয়ে যায়, যা 
নেগুসের তহসিলদাররাও জানে কিন! সন্দেহ । 

শহরের বাইরেই সম্প্রতি সে তাবু গেড়েছে জানি। লোকজন রসদ 
সংগ্রহ করে নতুন শিকারের 'সফরি'তে বেরুনই তার উদ্দেশ্য । 

আমার অন্ুমানই ঠিক। কিছুদূর যেতেই শিকারীর সাদা তাবুটা 
অন্ধকারেই রাস্তার ধারে ঝাপনা ভাবে দেখা গেল। কাছে-পিঠে বাঁধা 
ঘোড়াগুলোরও পা ঠোকার শব শোনা গেল সেই সঙ্গে সঙ্গে । 

ইবৃন ফরিদের আসাট! যে অপ্রত্যাশিত নয়, শিকারীকে টর্চ হাতে তাবু 
থেকে কিছু দূরে অপেক্ষা করতে দেখেই তা৷ বোঝা গেল । 

শিকারীর হাতের টর্চটটা একবার জলে উঠতে ইব্ন ফরিদ হাক দিয়ে 
তার উপস্থিতি জানালে । আমি তখন পথের ধারে মাটির উপর শুয়ে 
পড়েছি । 

ইব্‌ন ফরিদের চালচলনে সন্দেহ করবার মত সত্যিই অবশ্য তখনও কিছু 
নেই। হাঁক দিয়ে সাড়া দেওয়াটা অন্ততঃ লুকোচুরি কোন ব্যাপারের সঙ্গে 
খাপ খায় না। 

কিন্ত গোপনীয় যদি কিছু না হয়ঃ তাহলে এত রাশ্রে এই শহরের বাইরে 
এসে দেখা করার মানে কি? 

ইবৃন ফরিদের আডিডস আবাবায় এতদিন থাকাটাও তো! একটু অদ্ভুত । 
টিটুকিরি দিয়েও আমায় যা সে জানিয়েছিল, তাতে এতদিনে তার তো সিংহ- 
শিকারে বেরিয়ে যাবার কথা । আডি্ডস আবাবায় প্লেন থেকে নামবার পর 
এ ক'দিনের মধ্যে কোথাও আর না দেখে আমি তার কথাটা সত্যি বলেই 
ধরে নিয়েছিলাম । 

এতদিন সে ছিল কোথায়? লুকিয়েই বা ছিল কেন? 

হাতে পাঁজি মঙ্গলবার । রহস্য কিছু থাক বা না থাক, শেষ পর্যস্ত ভালে! 
করে ব্যাপারটা ন৷ বুঝে আমি ফিরব না ঠিক করে ফেলেছি। 

ইব্‌ন ফরিদকে নিয়ে শিকারী তার বড় তাবুটায় চোকবার পরই অত্যন্ত 
সম্তর্পণে তাবুর বাইরে গিয়ে বসলাম । 

নিস্তব্ধ রাত। ঘোড়াদের নিশ্বাস আর পা ঠোকার শব্দ ছাড়া মাঝে 
মাঝে এদিক-ওদিক থেকে হায়নার হাসি শুধু শোন! যাচ্ছে । 

ভেতরে কথাবাা চলছে বুঝতে পারছি, কিন্তু তাবুর কাপড়টা বেশ 
মোটা! । ছু একটা শব্ধ ছাড়া ভালে! করে কোন কথা বোঝা যাচ্ছে না। 

কথাবার্তা ফরামীতেই চলছে সন্দেহ নেই। কিন্তু জনের কারুরই যে 
ফরাসী মাতৃভাষা নয়, যেটুকু শুনতে পাচ্ছিলাম তার উচ্চারণ ও বলার ধরন 
থেকেই বুঝলাম । 

শিকারী লোকটির সঙ্গে আড্ডিস আবাবার বাজারে ইথিওপিয়ার 
আমহারিকেই আলাপ হয়েছিল। তাতে তাকে হাবসি ভাবিনি, ভাবার 
কোন কারণও ছিল না। রোদে পোড়া চেহারাটা একেবারে কড়া তামাটে হয়ে 
এলেও তার মুখ-চোখের গড়ন থেকে চুলের রঙে বোঝা যায় মধ্যোপসাগরের 
উত্তরে ইওরোপের কোনো দেশের সে লোক। এদেশে অনেকদিন থেকে 
ভাষাটা! দেশের লোকের মতই বলতে শিখেছে 

এখন কিন্ত তার অশুদ্ধ ফরাসী উচ্চারণেও কি যেন একটা ইঙ্জিত 
পাচ্ছিলাম । মদ্রদেশের অনেকের ইংরাজী উচ্চারণে যেমন জাতীয় বৈশিষ্ট্য 
ধরা যায়, এও অনেকটা প্রায় তাই। 

ফরাসীটা চোস্ত শিখেছিলেন বটে ঘনাদা !__শিবু হঠাৎ ফোড়ন পেড়ে 
বসল,__ভুল উচ্চারণ শুধু ধরে ফেলেন না, তা থেকেই ভুল যে করে তার 
জাতের খবর পর্যন্ত বার করে ফেলেন ! | 

ঘনাদার সিগারেটটার ধৌয়াতে আমরা হঠাৎ বোধহয় কাশতে শুরু 
করলাম। সে কাশিকে হাসি চাপাঁর চেষ্টা বলে যদি কেউ সন্দেহ করে, 
আমরা নাচার। 

ঘনাদা অন্ততঃ করলেন না! শিধুর তারিফটা একটু হেসে অল্লান বদনে 


৪৩ ছুচ 
হজম করে বলতে শুরু করলেন--লোকটা গ্রীক বলে বুঝলাম ৷ শুধু ওইটুকু 
নয়, বুঝলাম তার চেয়ে আরেকটু বেশী। জন্ত-জানোয়ারের চামড়া শিকারই 
লোকটার ব্যবসা হতে পারে, কিন্তু সে নেহাৎ সাধারণ শিকারী মাত্র নয়। 
ইব্‌ন ফরিদ তো নয়ই । একটা দুটো কথা যা! স্পষ্ট শুনতে পাচ্ছিলাম, তা 
শিকারের জগতের নয়। 

নিউক্লিয়ার ফিসন্‌ অর্থাৎ পরমাণবিক বিস্ফোরণ কোথায় লাগে কিংবা 
বিজ্ঞানে সত্যিকার যুগান্তর, এ ধরনের কথা কালোচিতার খোজে যে ইথি- 
ওপিয়ারও পাণগুববজিত অঞ্চলে ঘ্বুরে বেড়ায়, অথবা বুনো সিংহ-শিকারে 
যার নেশা? সেরকম লোকদের আলাপের বিষয় হওয়া একটু আশ্চর্য । 

আরো! একটু ভালে! করে যদি শুনতে পেতাম ! সেই চেষ্টাতেই তাঁবুর 
কাপড়ের গায়ে কানটা ভালে! করে লাগাতে গিয়েই কেলেঙ্কারী করে 
ফেললাম । আর তাতেই শাপে বর হয়ে গেল। 

তাবুর গায়ে কানটা লেপটে লাগাতে গিয়ে অসাবধানে তাবুর বাইরের 
একটা খু'টিতে বাঁধা দড়িতে কেমন করে হাত ঠেকে গেছল। 

তাবুটা একটু তাতে নড়ে উঠতেই চারিদিক কীপিয়ে দড়াম দড়াম করে 
ছুটি পিস্তলের গুলি ছুটল । 

দুটোই কানের পাশ দিয়ে তো ?__শিবুর আবার সরল জিজ্ঞাস! । 

না-_ঘনাদার গলাটা একটু বেশী ভারী শোনাল। 

সন্ত্রস্ত হয়ে আমরা শিবুকে ধমকালাম,-_শিবুটার কেমন বুদ্ধি! ছুটোই 
কানের পাশে হয় কখনো? রবাট ব্লেকের গল্প পেয়েছিস ! 

শিবুর দিকে পিস্তলের নলটার মতই অগ্নিদৃষ্টি ফেলে ঘনাদা বললেনঃ 
দুটো গুলিই কাছাকাছি একেবারে মাথার ঠিক ওপর দিয়ে । খানিকটা 
চুলের ডগা পুড়েই গেল তাতে । 

হাসি দুরে থাক আমরা কাশি পর্যন্ত চেপে রইলাম প্রাণপণে । 

ঘনাদা আমাদের তদগত চেহারাগুলোর ওপর চোখ বুলিয়ে সন্তুষ্ট হয়ে 

আবার শুর করলেন-স্পষ্ট তারপর শুনতে পেলাম শরীক শিকারী বলছে” 
আপনি কি ক্ষেপে গেলেন নাকি ফরিদ সাহেব? গুলি ছু'ড়লেন কাকে ? 

কেউ যদি থাকে ?-_ধলে ইবৃন ফরিদ হাসল, আপনি বুঝতে পারছেন 
না! মসিয়ে সোলোমাস । সাবধানের মার নেই। তাবুটা কি রকম নড়ে 
উঠল দেখলেন 1? কেউ থাকতেও পারে ওখানে । 

থাকতে পারে ছুটো-একট। হায়না 1- সোলোমাসের গলাটা প্রসন্ন নয়” 
রাত্রে মাঝে মাঝে তাবুর আশেপাশে খাবারের গন্ধ শুকে অমন ঘোরে । 
দিলেন তো তীবুটা ফুটো করে । 

আরে, ও ফুটো ক্যার্থিসের তাবুর বদলে রাজপ্রাসাদ পাবেন থাকবার, 
কাজটা যদি হাসিল হয়। আচ্ছা, তাবুর বাইরেটা একবার ঘুরে দেখে এলে 
হয় না?__ইব্ন ফরিদের সন্দেহট! তখনও যায় নি বোঝা গেল। 

আমি সবে গা ঢাকা দেবার জন্তেই তৈরি হচ্ছিলাম। কিন্তু সোলোমাসের 
কথায় আশ্বাস পেলাম। 

সোলোমাস তখন বলছেন, _মাহ্ষ হলে না লাগলেও ভয়ে একবার 
টেঁচাত। জানোয়ার হলেও তাই। মিছিমিছি আপনি জেগে ন্বপ্প দেখছেন । 
এখন কাজের কথ। সেরে ফেলুন তাড়াতাড়ি । 

এত স্পষ্ট সব কথা শুনতে পাওয়ার কারণ ৩খন আমি বুঝে ফেলেছি । 
তাবুর ওই ছুটে! পিস্তলের গুলির ফুটোই আমার সহায় হয়েছে । 

ফুটো ছুটো কাছাকাছি হওয়ায় আরো সুবিধে । আলতো ভাবে তাতে 
কান ঠেকিয়ে কাজের কথাও শুনলাম । 

ফরিদ তখন বলছে_-ওই চিমসে কালা ছু'চোটাই আমাদের ভরসা । 
হাটা পথে এখান থেকে যদি কোথাও যায় তো আপনি আছেন, আর উড়ে 
কোথাও যেতে চাইলে আমি। আসল ধাঁটি ওরই শুধু জানা । সেখানেই 
চলেছে যতটা পারে এলোমেলো ঘুরে-ফিরে সকলের চোখে ধুলো দিতে । 
ওকে নজরে রেখে পিছু নিলেই কাম ফতে। হতভাগা জানেও না! যে, ধমকে 


ছুচ 


৪৫ 
ফাকি দিতে পারে, তবু আমাকে নয়। কাজটা শেষ করে যমের চেহারাই 


ওকে দেখাব । 
ছুচারটে অন্য কথা বলে ফরিদ তাবু থেকে বেরুল। বেরোবার সময় 


সোলোমাসের ট্টা ধার নিয়ে তাবুর পেছনটা তদারক করে দেখে যেতেও 
ভুলল না। 

ঠ্যা, আপনারই । তাবুর পিছনে বসে সবই তো শুনেছেন। 
আমি তখন সেখান থেকে সরে গিয়েছি অবশ্য । 
ফরিদ চলে যাওয়ার পর ধীরে-নৃস্থে গিয়ে সোলোমাসের তাবুর পর্দাটা 


পরালাম। 
সরাতে না সরাতে সত্যই অবাক । 

আস্মন দাস!__-বলে সাদর অভ্যর্থনা জানিয়ে সোলোমাস আমার দিকেই 
ফিরে দাড়িয়ে হাসছেন, আপনার অপেক্ষাতেই ঈাড়িয়ে আছি। 

আমার অপেক্ষায় ?- আমি সন্দিপ্ধ ভাবে সোলোমাসের দিকে তাকালাম। 

হ্যা আপনারই ৷ তীাবুর পেছনে বসে সবই তে শুনেছেন । 

আমিই যে ভীবুর পেছনে ছিলাম, তাও আপনি জানতেন!_ আমি সত্যই 
অবাক। 

প্রথমে কি আর ঠিক জানতাম ! কিন্তু ছুটে! গুলির পরও না চিৎকার, 
না পালাবার শব্দ শুনে বুঝলাম একটি' মানুষ ছাড়া ছুনিয়ায় আর কারো 
পক্ষে এ মনের জোর সম্ভব নয় । : 

সেই একটি মানুষের এত পরিচয় আপনি জানলেন কি করে ? 

সোলোমাস হাসলেন, তাহলে আর তাবুর পেছনে শুনলেন কি? 
আপনার পরিচয় জানাই তো আমাদের আসল কাজ । পরিচয় না জেনে 
কি আপনার পিছু নিয়েছি? 

তাহলে আমার পিছু নিয়েছেন সে কথা স্বীকার করছেন " আমি 
ভেতরে ভেতরে গোলমালে পড়লেও বাইরের কড়া গলায় তা বুঝতে 
দিলাম না। 

না স্বীকার করে উপায় কি! বিশেষ নিজের কাঁনেই পব যখন শুনে 
ফেলেছেন। 

ক্রমশ আমিই যেন বেকায়দায় পড়ছিলাম কথা-কাটাকাটিতে। তাই 
একটু রেগেই বললাম, আমিই তাবুর পেছনে ছিলাম বুঝেও ফরিদ 
সাহেবকে হায়নার কথ! বলেছিলেন কেন? 

আলাপ-আলোচনাট! দীর্ঘ হবে মনে হচ্ছে,সোলোমাস হাসলেন, 
আপনারও অনেক কিছু জিজ্ঞাসা করবার আছে, আমারও কিছু বলবার । 
সৃতরাং এমন ভাবে দ্রাড়িয়ে না থেকে একটু বসলে হত না! এত রাত্রে 
আপনাকে আর কি দিয়ে আগ্মায়িত করতে পারি। খাঁটি জংলী মধু 


৪৭ ছচ 
থেকে তৈরি আবিসিনিয়ার নামকরা তেজ আছে। বস্বন। তাই একটু 
চাখতে দিই । 

না, তার দরকার হবে না। আমি এমনিই বসছি। এখন আমার 
কথাগুলোর জবাব দিলে বাধিত হব ।--বলে আমি চিতার চামড়ায় ঢাকা 
একটা নীচু কৌচের উপর বসলাম । 

সোলোমাসও পাশে একটা মোড়া টেনে বসে বললেন»_কেন ফরিদ 
সাহেবকে হায়নার কথা বলেছিলাম এই কথা জানতে চাইছেন তো? 
বলেছিলাম ফরিদ সাহেবকে ধোকা দেবার জন্যে ৷ হায়নারা রাত্রে শহরের 
রাস্তায় ধাঙ্গড়ের কাজ করে ঘোরে, আমার তাবুর দড়ি নাড়তে তারা কখনো! 
আসে না আমি জানি। 

ওঃ, আমায় তাহলে অন্ুগ্রহ করেছিলেন ! এ অনুগ্রহের কারণ-__ 
এবারে সত্যি অবাক হওয়ার দরুন বিদ্েপের স্থুরটা ঠিক গলায় ফুটল না। 

অন্নুগ্রহ নয় আত্মরক্ষা যদি বলি! 

'আত্মরক্ষা! আপনি আমার সঙ্গে রসিকতা করছেন ?-_আমি জ্বলে 
উঠলাম,-_ শক্রুকে বাঁচাবার চেষ্টা আপনার আত্মরক্ষা ! 

কথাট1 একটু গোলমেলে বটে !-_-সোলোমাস হাড়-জ্বালানো হাসি হেসে 
বললেন, আমি অবশ্য বলতে পারি শক্রকে বাচানই এ ক্ষেত্রে আমাদের 
আত্মরক্ষা । ফরিদ সাহেব আহাম্মুখ, তাই না বুঝে শুনে অমন গুলি 
ছু'ড়েছিল! আপনি মারা গেলে আমাদের নিজেদেরই তো৷ সর্বনাশ । যা 
খুঁজছি তার পথ দেখাত তাহলে কে! 

এই তাহলে আপনার কৈফিয়ৎ? কিন্তু মারা তো আরেকটু হলে 
গিয়েছিলাম, টিপটা৷ একটু না দৈবাৎ ফসকালে ! 

দৈবাৎ যেটা ভাবছেন, তার পিছনে মানুষের হাতও তে! থাকতে পারে ! 
এই সোলোমাসেরই হাত। 

আমি বিস্ময় সামলে ওঠার আগেই সোলোমাস এবার গম্ভীর হয়ে 

বললেন, হ্যা, আমিই গুলি ছোড়বার সময় হঠাৎ চমকাবার ভান করে 
হাতটা তার একটু ওপর দিকে নাড়িয়ে দিয়েছিলাম । 

কেন? তখনও তো আপনি জানেন না যে আমিই ওখানে আছি । 

ঠিক জানি না, কিস্ত আশা একটু করছিলাম বই কি! আপনার এত 
খবর আমরা রাখছি, আর আপনি আমাদের এই ডেরার খবর নিতে একবার 
আসবেন না তদন্তে, এ কি হতে পারে । 

মনে মনে লঙ্জিত হয়ে অবশ্য স্বীকার করলাম যে ইবৃন ফরিদকে ঠিক 
বুঝেও সোলোমাসকে একেবারেই সন্দেহ করতে পারিনি। মুখে কিন্তু ৰাজের 
সঙ্গে বললাম»__ আমি আসব তাও জানতেন, এসেছি কি না৷ এসেছি ঠিক না 
জেনেই প্রাণ বাচাবার চেষ্টা করেছেন, এখন আবার আমারই অপেক্ষায় 
দাড়িয়্ছিলেন। আপনার রহস্যটা কি বলুন তো? সাপ নেউল ছুইএর 
মাথাতেই হাত বুলোতে চান নাকি! 

একরকম প্রায় ধরে ফেলেছেন! অন্তত ফরিদ সাহেবের খুব হিতৈষী 
যে নয়, ত। বোঝা উচিত। 





আপনাদের ।--সোলোমাসের এবার স্পষ্ট উত্তর ৷ 

তাহলে ফরিদ সাহেবের দলে কেন? 

চোরের উপর বাটপাড়ি করবার জন্যে !- সোলোমাস হাসলেন। 

হাসিতে চটে গিয়ে বললাম, বিশ্বাস করব কিসে? 

প্রমাণ দিলে ।--সোলোমাসের জবাবে কোন দ্বিধা নেই । 

দিন প্রমাণ তাহলে !_-আমি তীক্ষদৃষ্টিতে সোলোমাসের দিকে তাকালাম। 

ধরুন, যদি বলি রেনে লাভাল 1--সোলোমাসের মুখে ঈষৎ হাসি দেখা 
গেল। 

ও নাম শক্রর! সবাই জানে ।- আমিও অবিশ্বাসের হাসি হাসলাম 


এবারে । 


৪৪৯ ছুচ 

তাহলে এমন কিছু বলি যা শত্রদের জানবার কথা নয়? 

তাই তো শুনতে চাইছি । আমি কড়া গলায় বললাম । 

মোট একশো সীইত্রিশ।-বলে সোলোমাস আমার দিকে চেয়ে মুচকে 
মুচকে হাসতে লাগলেন । 

আমি তখন সত্যই চমকে গেছি। কোন রকমে সামলে জিজ্ঞাসা 
করলাম ।--কশ্রকম মিলিয়ে ? 

পাচ। চটপট জবাব দিলেন সোলোমান। 

আমি সত্যই তাজ্জব । 

আমরাও । গোর ত' বলে ফেলল, ভারী মজার ধাধা তো ঘনাদা ! 

হ্যা, সাজ্বাতিক মজার । সে মজার ধাঁধার উত্তর খুঁজতে বাঘ! বাঘ 
বৈজ্ঞানিকেরা সারা ছুনিয়ায় তখন হিমশিম খাচ্ছে, আর শয়তানেরা ছলে 
বলে কৌশলে তা আদায় করবার জন্যে হস্তে হয়ে ঘুরে বেড়াচ্ছে ।--ঘনাদা 
সিগারেটটায় কয়েকট। রাম টান দিয়ে ফেলে দিয়ে বলতে শুরু করলেন, 
সোঢলোমাস অন্ততঃ সে শয়ত।নের দলের নন এটুকু তখনও বুঝলাম । কারণ, 
যেটুকু তিনি বলেছেন শয়তানের কারুর তা কল্পনারও.বাইরে । কিন্তু সত্যি 
তাহলে সোলোমাস কে? শক্রর দলে তিনি এমন করে পরিচয় ভাড়িয়ে 
আছেনই বা কেন? চোরের ওপর বাটপাড়ি করাই তার উদ্দেশ্য বলছেন । 
সত্যিই কি তাই? চোরের ওপর বাটপাড়ি তিনি করছেন কি স্বার্থে? 
কার হয়ে ! 

এসব প্রশ্ন মাথার মধ্যে ঘুরছিল বলেই খানিকক্ষণ চুপ করে ছিলাম। 

সোলোমাসই হেসে বললেন,_-আপনি খুব মুশকিলে পড়েছেন বুঝতে 
পারছি দাস। আরো একটা প্রমাণ তাই দিচ্ছি । এমন অকাট্য প্রমাণ যা 
পেলে অবিশ্বাসের আর কোনে কারণ থাকবে না আশাকরি । " 

একটু থেমে যেন আমার মুখের ভাবটা পরীক্ষা করে সোলোমাস 
বললেন,--আপনার এখান থেকে নাইরোবী যাবার কথা । কেমন ঠিঝী না? 

৪ . 


আবার ঘনাদ। ৫৩ 


এবার আমি একেবারে থ। আমায় গোপন নির্দেশ যে পাঠিয়েছে, 
সে এবং আমি ছাড়া ছুনিয়ায় এ খবর আর কারুর জানার কথা নয়। আড্ডিস 
আবাবা থেকে যে নাইরোবী যেতে হবে, এখবর আমি নিজেই ইয়েমেন 
থেকে রওনা! হবার আগে জানতাম না। ঠিক রওনা হবার কিছু আগে 
স্ইজারল্যাণ্ডের এক ব্য।স্কের ছাপমারা লেফাফার ভেতর সঙ্কেতলিপিতে 
এই নির্দেশ এসেছে যে, আডিডস আবাবার বিশেষ একটি হোটেলে ক'দিন 
থেকে আমি যেন নাইরোবীতে রওনা হই। সেখান থেকে কোথায় যেতে 
হবে তার নির্দেশ নাইরোবীর একটি সুইস ব্যাঙ্কের শাখাতেই পাবো । 

সোলোমাসকে অবিশ্বাস করার আর কোন মানেই হয় মা । কিন্তু তার 
রহস্যটা কি তা না বুঝলে আর আমার শান্তি নেই। 

তার অনুমান যে ঠিক, একথা অকপটেই স্বীকার করে বললাম-_ 
আপনার কথাই ঠিক। কিন্তু যে খবর শত্রুপক্ষের তো নয়ই, মিত্রপক্ষেরও 
কারুর জান! অসম্ভব, তা আপনি জানলেন কি করে? আমি এসব নির্দেশ 
কার মারফত পাই তা জানেন কি? 

জানি বই কি!--সোলোমাস হাসলেন_ কোনো স্ইস ব্যাঙ্কের মারফৎ। 

যে কোনে সুইস ব্যাঙ্ক মকেেলদের স্বার্থরক্ষার ব্যাপারে কিরকম বিশ্বাসী 
তাও নিশ্চয় জানেন !--অবাক হয়ে আমি বললাম--মর। মানুষের পেট 
থেকে কথা বার হতে পারে, কিন্তু তাদের পেট থেকে হবে না। তাহলে 
আপনি এ খবর পেলেন কি করে? 

সোজা উত্তরটা বুঝতে পারছেন না কেন?1--সোলোমাস যেন আমার 
নির্বুদ্ধিতায় একটু ক্ষুপ্ন হয়ে বললেন,--আমিও ৃইস ব্যাক্কের মারফতই ওই 
খবরটা পেয়েছি। শুধু ওই খবরটুকু নয়, ওটা বাতিল করার নির্দেশও 

তার মানে? 

তার মানে নাইরোবীতে নয়, আপনাকে এখন যেতে হবে শডানের 
খাতুমি হরে । নাইরোবী যাওয়৷ বাতিল করে এই নির্দেশ এসেছে । 


১ ছুচ 


মাথাটা সত্যিই গুলিয়ে যাচ্ছিল । যে আজগুবি টহলে একমাস আগে 
প্যারিস থেকে রওনা হয়ে ইওরোপের ও এশিয়ার নান! শহরে টক্কর খেতে 
খেতে ইথিওপিয়ার এই রাজধানীতে এসে পড়েছি, তাতে মাথা স্থির রাখা 
কঠিন। কিন্তু সোলোমাস সে অস্থির মাথাটি যেন চরকি বাজির মত ঘুরিয়ে 
দিয়েছেন । 

একটু নিজেকে সামলে জিজ্ঞাসা করলাম,_এ নির্দেশ আমার কাছে না 
এসে আপনার কাছে এসেছে কেন? 

বোধহয় আরো নিরাপদ করবার জন্যে । 

কিন্তু আপনার সঙ্গে আমার দেখা তো না হতেও পারত? আমিও 
দৈবাৎ আজ এখানে এসে পড়েছি ।_এবার মনে হল অকাট্য যুক্তি 
দিয়েছি। 

দৈবাৎ এসেছেন সত্যি। আর দৈবাৎ ন! এলে বাধ্য হয়ে আমাকেই 
যেতে হত খবরটা পৌঁছে দেবার জন্যে। তবে আপনার মত লোক ইব্‌ন 
ফরিন্দর সুত্র ধরে আমার কাছে পৌছতেন-ই আমি জানি। তাই তখন 
বলেছিলাম, আপনার জন্তেই অপেক্ষা করেছি। শহরের বাজারে সেদিন আমি 
নিজে যেচে যে আপনার সঙ্গে আলাপ করেছিলাম, মে কথাও আশাকরি 
মনে আছে? 

এত ব্যাখ্যাতেও ব্যাপারটা আমার কাছে সম্পূর্ণ পরিষফার হল না। 
সোলোমাসের নিশ্চিত ধারণ! দেখলাম, ইব্‌ন ফরিদের শ্ত্র ধরে তার কাছে 
আমি পৌছতাম-ই। এই ধারণা কেমন করে এত দৃঢ় হল আমি বুঝতে 
পারলাম না। ইব্‌ন ফরিদকে যাই সন্দেহ করে থাকি, তোড়জোড় করে 
অনুসরণ করার মত দাম তার আছে বলেও মনে হয়নি । 

অতিরিক্ত আত্মবিশ্বাসেই কি ফরিদকে অগ্রাহ করেছি! আর এই 
অগ্রাহ্থ করাটা অন্নমান না করতে পেরেই সোলোমাস অমন ধারণ! কন্বেছেন! 

নিজের সন্দেহ-সংশয় আপাতত চাপা দিয়ে এবার অন্য প্রশ্ন করলাঈ”*--- 

ইব্‌ন ফরিদের সঙ্গে আপনার যোগাযোগ হল কিকরে? কি করে তার 
দলে ভিড়লেন ? 

ভিড়লাম চেষ্টা করে। এ ব্যাপারে আসল শনি যে কারা, তা তো 
আমাদের অজানা নয়। ম্তরাং তাদের ওপর নজর রাখতে তাদেরই দলে 
ভিড়বার ছল করতে হয় । 

সে ছলে তারা ভুলবে কেন ?--একটু কড়া হয়েই জিজ্ঞাসা করলাম। 

স্যাতে ভোলে, তার জন্যে পাঁচটা ঝুটোর মধ্যে একটা সাচ্চা খবর দিয়ে 

তাদের বিশ্বাম জাগাতে হয়। 

তার মানে শক্রদেরও সত্যিকার গোপন খবর আপনি জুগিয়েছেন ?-_ 
- অবাক আর নয়, এবার আমি জলে উঠলাম । 

বললাম তোঃ সোলোমাস নিবিকার ভাবে বললেন,__তাদের বিশ্বাস 
করবার জন্থোই দিতে হয়েছে । অবশ্য এমন খবর দিয়েছি যাতে শেষপর্যন্ত 
কোন ক্ষতি হবার নয় । 

যেমন? 

যেমন ইয়েমেন থেকে আপনি আডিস আবাবা আসছেন । 

এই খবর আপনি দিয়েছেন !--আমি একেবারে আগুন হয়ে উঠলাম-_ 
ওই ফরিদকে ? 

হ্যা দিয়েছি, তাতে লোকসান হয়েছে কি ?-_-সোলোমাস হাসলেন । 

আপনি কি বারুদ নিষ়ে খেলা করছেন জানেন? 

জানি, বারুদ নিয়েই আমাদের খেলা ।__গন্ভজীর হয়েই সোলোমাস 
বললেন এবার | 

খানিকক্ষণ চুপ করে রইলাম নিজের কর্তব্যট! স্থির করবার জন্যে । 
সোলোমাসকে অবিশ্বাসও যেমন করতে পারা যায় না, তেমনি বিশ্বাসও নয়" 
কি ড্রার প্যাচ কি তার মতলব কে জানে ?- হয়তো শক্রপক্ষের চর হয়ে 
আঁমার ওপরও টেক্কা দেবার এটা এক নতুন ফদ্দি। | 


সত ছুচ 
মুখে সে-সব কিছু না জানিয়ে চলে আসার আগে শুধু বললাম-_আপনার 
কথা মতই আমার রাস্তা বদলাচ্ছি। এর ভেতর চালাকি যদি কিছু থাকে-- 


তাহলে খামে গেলেই ধরা পওবে।__ সোলোমাস নিজেই কথাটা পুরণ 
করে দিলেন । 


খাতুমে গিয়ে সোলোমাসের নির্দেশ যে মিথ্যে নয় তার প্রমাণও যেমন 
পেলাম, সেই সঙ্গে আরেকটা এমন ব্যাপার দেখলাম, যেটা অত্যন্ত 
সন্দেহজনক 

ওখানকার সুইস ব্যাঙ্কের শাখায় সই দিয়ে সত্যিই একটা শীলমোহর- 
করা নতুন নির্দেশের খাম পেলাম। খামটা নিয়ে খাতুনের সবচেয়ে খানদানী 
রাস্তা খেদিভ আভেম্যু ধরে খেদিভ আর ভিক্টোরিয়! আযাভেম্থ্যুর মোড়ে 
যেখানে উটের পিঠে বসা জেনারেল গর্ভনের বির।ট ব্রঞ্জের মুতিট৷ স্থাপিত 
সেখানে পযন্ত এসেছি, এমন সময়ে দূরের আববাস ক্কোয়ারের পিকে চোখ 
পড়ায় থমকে দাড়ালাম । আববাস স্কোয়ারের মাঝখানের পোড়া মিনারের 
বিরাট, মসজিদের কাছ থেকেই যে-লোকটা আসছে তাকে দূর থেকে দেখেও 
চিনতে যেমন ভুল হবার কথা নয়, তার খামে আসাও তেমনি অভাবনীয় । 

লোকটা আর কেউ নয়-_ইব্ন ফরিদ । 

সোলোমাস কি তাহলে ছু-মুখো সাপের শয়তানিই করেছে? 

আমায় খাতুম আসার নির্দেশ দিয়ে ফরিদকেও কি তা আবার 
জানিয়েছে! 

না, আর ধোকার মধ্যে থাকার কোন মানে হয় না। ব্যাপারটার একটা 
ফয়সালা এখুনি আজই করে ফেলতে হবে । 

ফরিদ আমায় দেখতে পায়নি । ভিক্টোরিয়া আযাভেন্্যু দিয়ে সে খেদিভ 
আযাভেন্যুর' দিকেই আসছে । গর্ডনের মুত্ির আড়ালে নিজেকে লুকিয়ে 
খানিক অপেক্ষা করে আমি ফরিদের পিছু নিলাম দূর থেকে। 

ফরিদ খেদিভ আযাভেন্থযুর একটা নাম-করা হোটেলে গিয়ে ঢোকবার 
কিছুক্ষণ বাদে সেখানে গিয়ে হোটেল-ক্লার্ককে জিজ্ঞাসা করে ঘরের নম্বর 
জেনে নিয়ে একেবারে সটান ইব্ন ফরিদের ঘরের দরজায় গিয়ে টোকা 
দিলাম । ফরিদের কামরার দরজায় কিস্তু “বিরক্ত কোরো না” বিজ্ঞপ্তি 
লটকানো । 

ভেতর থেকে বাঘের মত গলায় আওয়াজ এল-- দূর হও। বাইরের 
নোটিস পড়তে পারো না ! 

কি করে পারব । -হিক্র ভাষায় বললাম, _ইংরেজিট। যে জানি না। 

খানিকক্ষণ ভেতরে আর কোন আওয়াজ নেই । তারপর আবার বাজখীই: 
গলায় প্রশ্ন হল,--পড়তে পারো না তে! আমার কথা বুঝলে কি করে? 

ফরিদ সে কথা জিজ্ঞাসা করতে পারে অবশ্য । কারণ সে ইংরেজিতেই 
প্রথম ধমক দিয়েছিল । 

বললাম,_-শুনে বুঝতে পারলেই কি পড়তে পারা যায়! তুমি তে! 
আরবী বলো খাসা, কিন্তু অক্ষর চেনে কি? 

ওধারে এবার গর্জন শোনা গেল,-কে তুমি ? 

মোলায়েম মিঠি করে বলালাম,-_ইব্ন ফরিদ । 

দড়াম করে দরঞ্জাটা এবার খুলে গেল। ফরিদের মাংসের পাহাড়ে যেন 
ভূমিকম্প শুরু হয়েছে । 

ও তুই_মানে আপনি !-ফরিদ চটপট সামলে নিয়ে বললে,-আনুন 
আশ্বন। তা, এরকম রপিকতার মানে কি? 

কামরার ভেতরে ঢোকার পর ফরিদ দরজাটা বন্ধ করে দিচ্ছে দেখে 
বললাম, যেন অবাক হয়ে-_রসিকতা কোথায় দেখলেন ? 

ফরিদ গর্জন করতে পাঁরলেই বোধহয় খুশি হত। তার বদলে অতি কষ্টে 
রাগ চেপে রেখে হাসবার চেষ্টা করে বললে,-_ইবৃন ফরিদ নামটা নেওয়! যদি 
রসিক ন! হয় তাহলে মাপ চাইছি । 


৫৫ ছুচ 

ইবৃন ফরিদ নামটা রসিকত। !--আমি যেন আকাশ থেকে পড়ে বললাম, 
--আপনি যদি ও নাম নিতে পারেন, তাহলে আমি নিলেই রসিকত। হবে 
কেন? 

ও নাম আমার নয় বলতে চান? ফরিদ আর বুঝি নিজেকে সামলাতে 
পারে না। 

তাই তো বলছি।__মধুর হেসে বললাম._-আপনি ইব্‌ন ফরিদ তো ন'ন-ই, 
আরবও আপনার দেশ নয়। 

কথাটা বলে ফরিদের মুখের দিকে চেয়ে রইলাম । এবার হয় সে ফাটবে, 
নয় প্যাচ খেলবে । 

শেষেরটাই ঠিক হল। ছু এক মুহুর্ত কি ভেবে নিয়ে ফরিদ বললে/_- 
মানলাম আপনার কথাই সত্যি, কিন্তু আপনি জানলেন কার কাছে? 

কারুর কাছে জানি-নি, নিজেই বুঝেছি । আপনি আর্বী ভাষা যত 
ভালোই বলুন, সত্যিকারের আরব হলে অন্তত ইবৃন ফরিদ নামটার দাম 
জানতেন ! 

তার মানে 1--ফরিদ সত্যিই এবার একটু হতভদ্ব ! 

মীনে, ইব্‌ন ফরিদ যে পর্যটক ভঁগোলবিদ্‌ নয়” আরবী ভাষার অদ্বিতীয় 
একজন সুফী কবি, এ খবর শিক্ষিত আরব মাত্রেই শুধু নয়, আরবী 
সাহিত্যের সঙ্গে কিছু পরিচয় যার আছে সে-ও জানে । ভূগোলবিদ্‌ পর্যটক 
হিসেবে ধার নাম-ডাক ছিল, তিনি ইব্ন ফরিদ নন, ইব্‌ন জুবের | 

ফরিদ হা করে আমার দিকে তখন তাকিয়ে ।_-বলেই ঘনাদা হঠাৎ জ্রাকুটি 
করলেন । 


আমাদের সকলেরই তখন কোথা থেকে কাশির ছোয়াচ লেগেছে। 
শিশির সবার আগে সামলে উঠে লজ্জিত ভাবে বললে» আপনার ঘরে 
লবঙ্গ আছে ঘনাদা ? 

কেন ?-_ঘনাদার গল! গম্ভীর । . 

এই সবাই একটা একটা চিবোতাম । গলাটা কেমন খুস খুস করছে 
কি না। 

তা লবঙ্গ কেন? উখে৷ দিয়ে টাছো না ।__শিবু ঠিক সময়মত সুর পাপ্টে 
দাত খিচিয়ে উঠল-__না ঘনাদা, আপনি বলে যান। ভান্ী একটু কাশি তার 
জন্যে লবর্জ চাই, বচ্‌ চাই; বাসক সিরাপ চাই! কডলিভার অয়েল যে 
চাওনি এই আমাদের ভাগ্যি। 

শিশির ও আমরা বকুনি খেয়ে যথাবিহিত কুঁকড়ে গেলাম । 

ঘনাদা মানের গোড়ায় জল পেয়ে আবার শুরু করলেন, ফরিদ খানিক 
একেবারে বোবা হয়ে থেকে তারপর বললে, আমি ইব্‌ন ফরিদ হই বা না 
হই, আরব আমার দেশ হোক বা না হোক, তাতে আপনার কি আসে যায় 
যে আডিডদ আবাবা থেকে এই খাতুমি পর্যন্ত পিছু নিয়ে এই হেটেলে এসে 
ধাওয়া করেছেন । 

ফরিদের গলায় রাগের ঝঁজ কিন্তু নেই। সে.যেন অন্য মানুয়। 
নামই ভাড়াক আর যাই করুক, সে যেন কারুর সাতে-পাচে নেই। ) শুধু 
নিজের খুশিতে একটু দেশবিদেশ ঘুরে বেড়াচ্ছে । আমি কেন মি'ছিমিছি 
তার পিছু নিয়ে তাকে বিব্রত করছি এই তার নালিশ । 

ফরিদের তালেই তাল দিয়ে তার দিকে চেয়ে মুচকে হেনে বললাম, 
শুধু কি আড্ডিস আবাবা থেকে ? পিছু নিয়েছি সেই ইয়েমেন থেকে তা 
বুঝি জানেন না? 

আমি এই স্বর ধরব ফরিদ ভাবতে পারে নি । তবু যথাসম্ভব নিরীহ ভালো- 
মানুষের মত জিজ্ঞাসা করলে, _কেন নিয়েছেন তাইতো জানতে চাইছি। 

তাহলে আমার মুখ থেকেই শুনতে চান! হো হো করে হেসে উঠে 
তার পিঠে একটা দোস্তির আদরের চাপড় দিয়ে বললাম,_-আম্ুন তাহলে 
বসা যার 


র্৭ ছুচ 

ফরিদ তখন মেঝেতেই উপুড় হয়ে বসে পড়েছিল অবশ্য । 

আরে, ওখানে নয়। এই আপনার সোফায় । বলে হাত ধরে তাকে তুলে 
€মাফায় বসিয়ে দিলাম । 

ধরা হাতটা আরেক হাতে টিপতে টিপতে যেভাবে সে আমার দিকে 
তাকাল, তাতে তার চোখে ঠিক বন্ধুত্বের প্রীতি উথলে উঠছে বলে মনে 
হল না। 

যেন সেসব কিছু লক্ষ্য না করেই তার পাশে বসে পড়ে বললাম, 
কেন আপনার পেছনে ছিনে জৌকের মত লেগে আছি জানেন? বছর 
ছয়েক হল একটা মানুষ ফ্রান্স থেকে নরওয়ে যাবার পথে হঠাৎ নিরুদ্দেশ 
হয়ে যায়। এমন কত লোকই তো যায়। বিভিন্ন দেশের পুলিস কিছু 
দিন একটু খোঁজ-খবর হৈ--চৈ করে, তারপর নামটা খরন্ের খাতায় লিখে 
দেয়। আর সব দেশের পুলিস তাঁ করলেও ফ্রান্সের “স্বরেৎ তা করেনি। 
না করাটা একটু আশ্চর্য! কারণ লোকটা বৈজ্ঞানিক বটে, কিন্ত কেও- 
কেট কেউ নয় । পরমাণবিক বোম! কি গ্রহান্তরে যাবার রকেটের বারুদও 
'তার .গবেষণার বিষয় নয়। ফটে। কেমিস্ট যাঁদের বলে, তিনি সেই জাতের 
রাসায়নিক । তীর নামটা বৈজ্ঞানিক মহলে পর্যন্ত খুব বেশী লোক জানে 
না। তার নাম ধরা যাক রেনে লাভাল। 

একটু থেমে ফরিদের দিকে চাইলাম। ফরিদ সোজা লোক নয়। 
রেনে লাভালের নাম শুনেও চমকাবার কোন লক্ষণ তার দেখ! গেল না। 

আবার বললাম, রেনে লাভাল নিরুদ্দেশ হবার কিছুকাল পরে কণ্ট! 
মজার ব্যাপার ঘটল। ছূনিয়ায় এক ফরাসী পুলিস দপ্তরে ছাড় যার সম্বন্ধে 
কারুর কোন আগ্রহ নেই, সেই লাভালেরই প্যারিসের আগেকার বাসাবাড়িতে 
একদিন চুরি হল। লাভালের বাসাবাড়ি ফরাসী পুলিন তালাবদ্ধ করে 
'রেখেছিল । সেখানে দামী কোন জিনিসপত্রও ছিল না। তবু সে বাড়িতে 
পুলিসের প্রায় নাকের ওপর দিয়ে ষেপরোয়া হয়ে কোন চোর কিসেয়খূলাভে 

এল চুরি করতে? চুরির পর পুলিস সব কিছু মিলিয়ে দেখল । জিনিসপত্র 
কিছুই খোয়া যায় নি। এমন কি নরওয়ে যাবার সময় বই কাগজপত্র যা 
লাভাল যেমন ভাবে রেখে গিয়েছিলেন, আর পুলিস বাড়িতে তালা দেবার 
সময় শুধু ওপর থেকে ফটো নিয়ে যা ছয় নি, সে সব ঠিক তেমনি রাখা 
আছে। োর তাহলে বিসের খেঁ(জে এসেছিল এত বিপদ ঘাড়ে নিয়ে? 

ফরাসী পুলিসের হাতে চোর শেষ পর্যন্ত ধরা পড়ল। সাধারণ একটা 
দাগী সিধেল চোর । সেপুলিসের কাছে স্বীকার করলে যে, অচেনা একজন 
বিদেশী একটা বিশেষ ফরমাশ দিয়ে তাকে লাভালের বাসায় চুরি করতে 
পাঠিয়েছিল । তার জন্তে টাকাও দিয়েছিল । 

গ্রচুর বড়লোকের বাড়ির সিন্দুক ভাঙলেও অত টাকা পাওয়া যায় কিন! 
সন্দেহ। কাজ হাসিল করতে পারলে আরো টাকা দেবে বলেছিল, এবং 
সে কথা সে বিদেশী রেখেছে । 

কাজ তাহলে তুমি হাসিল করেছ ?-_-ওই অঞ্চলের কমিশেয়ার ছ্য পুলিস 
স্বয়ং কড়া ধমক দিয়ে চোরকে জিজ্ঞেস করেছিলেন । 

কিন্ত কড়। ধমক খেয়েও চোর হাসতে শুরু করেছিল। পাহারাদার 
পুলিসকে মারমুখো দেখে তারপর বলেছিল, আজ্ঞে হাসিল করেছি বই কি! 
কিন্ত কাজটা কি শুনবেন? শুনলে আপনারাও হাসবেন । 

কিকাজ বলো? আবার ধমক দিয়েছিলেন কমিশেয়ার | 

আজ্ঞে, কাগজ-ফেলার বুড়ির ছেঁড়া কাগজগুলো৷ নিয়ে গিয়ে সেই 
বিদেশীকে দেওয়া । ছেঁড়! কাগজের বদলে নোট পেয়েছিলাম গাদা-গাদা । 
-চোরট। হাসতে গিয়ে নিজেকে সামলেছিল। কমিশেয়ার ভেতরে ভেতরে 
চমকে উঠলেও বাইরে তা বুঝতে দেন কি কাউকে । জিজ্ঞে করেছিলেন 
আবার,-আর কিছু নাও নি তুমি? ঠিক করে বলো ? 

আজ্ঞে, ঠিক বলেছি! ম] মেরীর দিব্যি !--চোরট! সত্যি কথাই বলছে: 
মনে হু্নছিল। 

কমিশেয়ার বিদেশী অচেনা লোকটার চেহারার বর্ণনা জেনে নিয়ে 
চোরটাকে ছেড়ে দিয়েছিলেন । 

শুধু এই একটা ঘটনা নয়, এরকম আরো ছু-একটা অদ্ভুত বাপার ঘটে । 
যে ল্যাবরেটরিতে লাভাল কাজ করতেন, খোঁজ করতে করতে জানা যায় 
যে, সেখানে তার এক সহকারীকে তার আগে থাকতেই পাওয়া যাচ্ছে না। 
সহকারী ফরাসী নয়, ইওরোপের ভিন্ন দেশের লোক । নিজের দেশে যাবে 
বলে ছুটি নিয়ে লাভাল নিরুদ্দেশ হবার মাস ছয়েক আগে মে চলে যায়। 
কিন্ত তারপর আর সে ফিরে আসে নি। লাভালের ব্যাপারটা নিয়ে টনক 
না নড়লে পুলিস সেই সহকারীর খোঁজ বোধহয় করতই না । কেঁচো খুঁড়তে 
গিয়ে সত্যিই শেষ পর্যন্ত গোখরো বেরুল। ক্রমশ ফরাসী সরকার জানতে 
পারল যে, রেনে লাভালের নিরুদ্দেশ হওয়ার পেছনে গভীর রহস্য আছে 
কিছু । কিছুকাল থেকে তিনি যেন খুব ভয়ে ভাবনায় দিন কাটাচ্ছেন মনে 
হয়েছিল। ল্যাবরেটরির সহকমীর্দের তিনি বিশেষ কিছু বলেন নি, কিন্তু 
তিনি খুব যে বিপদের মধ্যে আছেন এই আভাসটুকু দিয়েছিলেন । বন্ধু ও 
সহকমীঁর! অবশ্য এসব কথার মানে তখন বুঝতে পারে নি। তার নিরুদ্দেশ 
হওয়ার সঙ্গে এই সব ব্যাপার জড়িয়ে ফরাসী পুলিসের ধারণ! হল যে, হয় 
রেনে লাভালকে তার শত্রুরা কেউ কোথাও পাচার করেছে, কিংবা! তিনি 
নিজেই গা-ঢাক! দিয়ে কোথাও লুকিয়ে আছেন । 

ফরিদ কি বলতে যাচ্ছিল, তাকে থামিয়ে বললাম,_কিস্তু ফরাসী 
সরকারেরও যা অজানা সে কথা জানে মাত্র ছ-একটি লোক । আপনি 
তাদের একজন । 

আমি! ফরিদ আকাশ থেকে পড়ল যেন। 

হ্যা আপনি । আপনি জানেন যে চেষ্টা করলেও ম'সিয়ে লাভালকে শক্ররা 
কেউ চুরি করে নিয়ে যেতে পারে নি। তিনি নিজেই তাদের ফাকি দিয়ে গ। 
ঢাক! দিয়ে লুকিয়ে আছেন । কেন তিনি গা-ঢাক! দিয়ে আছেন তাণ্ আপনি 

জানেন, আর ধরুন একজন পরম বিশ্বাসা বন্ধু হিসেবে তাঁরই গোপন নির্দেশ 
'অন্ুসারে আপনি তাকে সাহায্য করতে তার লুকোনো আস্তানায় চলেছেন । 

এই পর্যস্ত বলে একটু থামলাম, তারপর ফরিদের চোখে চোখ রেখে 
কড়া গলায় আবার বললাম,--এখন মনে করুন আমি শত্রুপক্ষের চর, মনে 
করুন আপনার মারফত লাভালের গুপ্ত আস্তান৷ খুঁজে বার করবার জন্টে 
আমি সাবধানে ছায়ার মত আপনার পিছু নিয়েছি, কিন্ত তা সত্বেও আপনি 
তা জানতে পেরে গেছেন। তারপর এখন হাতে পেয়ে আমার সম্বন্ধে কি 
আপনি করবেন ? 

ফরিদ এতটুকু বিচলিত হল ন! এ কথাতেও। বরং শান্ত গম্ভীর, স্বরে 
বললে, বিশেষ কিছু করব না, শুধু আজ সুইস ব্যাঙ্কে গিয়ে যে নির্দেশ- 
দেওয়া লেফাফাটি এনেছেন, সেটি আপনার কাছ থেকে কেড়ে নিয়ে একটি 
গোল-কিক করে আপনাকে দরজার বাইরে পাঠিয়ে দেব । 

কথা বলার সঙ্ষে সঙ্গে পকেট থেকে একটা ছোট রিভলভার বার করে 
সে আমার দিকে তখন ধরেছে। , 

সেদিকে চেয়ে ভয়ে ভয়ে বললাম, সত্যিকার রিভলভা'র মনে হচ্ছে । 

শুধু সত্যিকার রিভলভার নয়,._-ফরিদ 1হংঅভাবে হেসে সেফ্টি ক্যাচটা 
সরিয়ে বললে;--ছ'-ছটা গুলি ভরা আর সেফটি ক্যাচটাও সরানো । একটু 
ট্যা ফু করলেই ওই চিমসে বুকটা ঝাঝরা করে দেব ! 

কিন্ত তাতে বড় বেশী বিশ্রী আওয়াজ হবে না? হোটেলের লোকেরা 
চমকে উঠতে পারে । এমন কি পুলিস-টুলিস নিয়ে চুটেও আসতে পারে 
এঘরে | স্তৃডানী পুলিস বড় বেয়াড়া শুনেছি । 

স্থডানী পুলিস থুণাক্ষরেও কিছু জানবে নাঃ এবিষয়ে নিশ্চিত থাকতে 
পারেন !-ফরিদ কুটিল হাসির সঙ্গে চিবিয়ে চিবিয়ে বললে,_কারণ, এ 
হোটেলের মালিক থেকে চাকর পর্যস্ত কেউ সেনর সাবাটিনির ঘরে কি হচ্ছে 
উকি দি দেখতেও সাহস করবে না। 


৬১ ছুচ 

ও, আপনি তাহলে সেনর সাবাটিনি !-_-আমি পরিচয় জেনে ধন্য হবার' 
ভাব দেখালাম | 

আমি যেই হই,-ফরিদ মানে সাবাটিনি কড়া গলায় বললে,_-তোর 
পকেটের লেফাফাটা এবার বার কর দেখি ছু'চো! এখন বুঝতে পারছিস 
বোধহয়, ও লেফাফা সঙ্গে নিয়ে সিংহের গুহায় ঢুকে কি বোকামি করেছিস ! 
অবশ্য, ও লেফাফ! তোর কাছ থেকে কেড়ে নিতামই । সেই জন্যেই আমার 
খাতুমি আসা । শুধু হ্যাঙ্গামাটা তুই বাঁচিয়ে দিলি এই যা! 

আমি যেন প্রায় কাদো-কাদো হয়ে বললাম,_এ লেফাফা আপনাকে 
দিতে হবেই? ন নিয়ে আপনি ছাড়বেন না? 

না ছাড়ব না। ভালোয় ভালোয় দিস তে। জ্যান্ত এ ঘর থেকে বেরুতে 
পারবি। আর নাদিলে লেফাফা তো যাবেই, সেই সঙ্গে প্রাণটা ।- 
সাবাটিনির কি সে উল্লাসের হিংস্র হাসি! 

কিন্তু এ লেফাফা নিয়ে কি লাভ আপনার হবে !--আমি কাতর ভাবে 
বোঝাবার চেষ্টা করলাম,_-০রনে লাভাল নিরিবিলিতে কোথায় একটু লুকিয়ে 
আছেন, তাকে কেন মিছিমিছি জ্বালাতন করবেন ? 

কেন জ্বালাতন করব 1-_সাবাটিনি আবার হেসে উঠল, তাকে জ্বালাতন 
কিছু করব না, শুধু তাকে তীর যন্ত্রপাতি কাগজপত্র লটবহর সমেত এমন 
জায়গায় পাচার করব, যেখানে তার গবেষণার কোন বিদ্ব আর হবে না। 

কোথায়? আপনার নিজের দেশ ইটালীতে ?- আমার যেন দারুণ 
কৌতুহল । 

না।-_সাবাটিনি গর্জন করে উঠল; কোথায় তাতে তোর কি দরকার ! 

ও বুঝেছি !-_আমি ভালোমানুষের মত বললাম,__নামটা আপনার 
ইটালীয়ান হলেও আপনার দেশ জাত বলে কিছু নেই। ও সব বালাই ঘুচিয়ে 
আপনি: শুধু নিজের স্বার্থের ধান্দাতেই ঘোরেন। রেনে লাভালকে পাবাক্ 
জন্যে যারা সবচেয়ে বেশী দাম দেবে তাদের কাছেই তাকে বেচবেন।, 

চুপ কর ছু'চো।-_সাবাটিনি গর্জন করে উঠল,_তোর কাছে বক্তৃতা 
শোনবার আমার সময় নেই । শ্ববোধ ছেলের মত লেফাফাটা বার কর। 
আমি এক থেকে পাঁচ গুনছি। তার মধ্যে লেফাফা না দিলে এই রিভলবারই 
যা বলবার বলবে । এক--. 

দোহাই ! দোহাই !-_ আমি কাতর অনুনয় জানালাম, _-লেফাফাটা তো 
দিতেই হবে বুঝতে পারছি, কিন্ত তাঁর আগে পৃথিবী থেকে চিরকালের মত 
অন্নাভাব ঘোচাবার কল্পনাতীত উপায় যিনি আবিষ্কার করতে চলেছেন, তার 
গোপন ঠিকানাটা একটু দেখে নিতে দেবেন? সত্যি বলছি, শীলমোহর- 
দেওয়া খামটা খুলেও দেখিনি এখনো । 

তাহলে এ জন্মে আর তা৷ দেখা তোর ভাগ্যে নেই নীরা নির্মম- 
ভাবে হেসে উঠে গুনতে আরম্ভ করল,_-এক-**ছুই*-* 

সাবাটিনির পেছনে কামরার দরজা খোলার খুট করে একটু আওয়াজ 
হল। 

সাবাটিনি চমকে উঠলেও আমার দিক থেকে চোখ বা পিস্তল কিছুই ॥না 
ফিরিয়ে বিরক্তির সঙ্গে জিজ্ঞাসা করলে, কে? 

পেছন থেকে চাপা গলায় আওয়াজ এল, আমি সোলোমাস । 

সেলোমাস !-__পাবাটিনি হতভম্ব হল বুঝতে পারলাম কিন্তু তার চোখ 
আর পিস্তল আমার ওপরই নিবদ্ধ রইল। দাতে দাত চেপে শুধু বললে, 
--এখানে কেন? 

শোনা গেল--তে মায় শেষ করতে ! 

আমি হাত তুলে সভয়ে চিৎকার করে উঠলাম,”_-ও কি করছেন, 
মসিয়ে সোলোমাস? পিস্তল ছু'ড়বেন না! আমার গায়ে গুলি 
লাগবেযষে! 

সাবাটিনি চমকে একটু পিছনে তাকাতেই তার হাতের রিভলবার এল 
আমার হাতে, আর সে তখন সোফার ওধারে চিৎপাত । 


“৬৩ ছুচ 
রিভলভারটার সেফটি ক্যাচ আবার লাগিয়ে দাড়িয়ে উঠে বললাম,__ 
উঠ্‌ন সেনর সাবাটিনি। মেঝেয় অমন শুয়ে থাকা কি ভালো ! 
সাবাটিনির কিন্তু ওঠবার কোন লক্ষণ তখনো নেই। একবার বন্ধ 


দরজা আর একবার আমার দিকে ভ্যাবাচাকা খেয়ে তাকিয়ে বললে, 
সোলোমাপ কোথায় গেল? 





সাবাটিনি চমকে একট পিছনে তাঁকাঁতেই তার হাতের রিভলবার এল 
আমার হাঁতে আর সে তখন সোফার ওধারে চিৎপাত। 


সোলোমাস আবার যাবে কোথায়? আডিডদ আবাবাতেই আছে। 
হেসে বললাম,-_ভেন্টি লোকুইজ্ম্‌ বিচ্যেটা অনেক সময় খুব কাজে লাগে। 
সাবাটিনি সেই বিরাট দেহ নিয়েও এবারে তড়াক করে লাফিয়ে উঠে 

বললে,_-শয়তান, পাজি, ছু'চো, শুধু তোর হাতে রিভলভার তাই, নইলে 
তোর হাড়-মাংস আমি আলাদা করে রাখতাম । 

রিভলভারটা দূরে ছুড়ে ফেলে দিয়ে বললাম,_-ও আফসোস আপনার 
তাহলে আর রাখলাম না । 

আমার কথা শেষ হতে না হতেই সাবাটিনি লাফ দিয়ে পড়ল। না, 
আমার ওপরে নয়, রিভালভারটা যেখানে ছুঁড়েছিলাম সেদিকে । কিন্তু 
সেখান পর্যন্ত তাকে পৌঁছতে হল না। তার শয়তানী বুঝেই সোফাটা! 
তৎক্ষণাৎ ঠেলে দিয়েছিলাম। তার ধাক্কায় হুমড়ি খেয়ে সে দেয়ালের গায়ে 
গিয়ে ছিটকে পড়ল । 

সেখ|ন থেকে তাকে তুলে একটা ধোবি পাট দিয়ে বললাম,_কি ভাগ্যি 
সেনর সাবাটিনি, আপনার ঘরে এ হোটেলের মালিক থেকে চাকর-বাকর 
কেউ উকি দিতে সাহস করে না, নইলে আপনার কাছে ছুটো লড়াইয়ের 
প্যাচ শেখবার এ সৌভাগ্য হয়তো পেতাম না । হয়তো হোটেলের লোকেরা 
ভূমিকম্প হচ্ছে বলে এ ঘরের দরজা ভেঙে ঢুকতে পারত । ৃ 

সাবাটিনিকে একটা চরকি পাক দিয়ে মাটিতে ফেলে আবার বললাম-_- 
আপনার মত টনটনে স্যায়শীতিবোধ কোথাও আমি দেখিনি । বর্মযুদ্ধে 
অন্যের হাতে রিভলভার আপনি পছন্দ করেন নাঃ কিস্তু নিজের হাতে 
সেটা রাখা শ্যাধ্য মনে করেন! আপনাকে আবার তাই একটা সেলাম 
জানাচ্ছি । 

সাবাটিনি তার নিজের খাটের ওপরেই মুখ থুবড়ে পড়ে তখন কাতরাচ্ছে ॥ 

পকেট থেকে শিলমোহর দেওয়! চিঠিটা বার করে বললাম,_-এ চিঠি 
আপনাকে খুলে এখন আমি দেখাতে পারি, কিন্ত দেখিয়ে কোন লাভ হবে 
কি? কারণ, এ চিঠির ঠিকানাতেই আমি নিজে এখন যাচ্ছি । আর সেখানে, 
আপনার এই শ্রীমুখ দেখার কোন বাসনা কেন জানি না! আমার হচ্ছে না! 
তা.সত্বেও যদি আপনি দেখাতে চান, তাহলে আশা করি উইল-টুইল করেই 


৬৫ 


যাবেন। অবশ্য কার জন্যেই বা করবেন? আপনার জন বলতে স্বয়ং 
শয়তান ছাড়া আর কে-ই বা আপনার থাকতে পারে! 

কথাগুলো বলে বেরিয়ে যেতে গিয়েও আমায় ফিরে দাড়াতে হল। 
সাবাটিনি কাতরাতে কাতরাতেই তখন বিষঢালা গলায় বলছে, _ওই দুমুখো 
সাপ মোলোমাসই তোকে সব জানিয়েছে আমি বুঝেছি । কিস্তু এই আমি 
বলে রাখছি, ওই সোলোমাসের ছোবল তোকেও খেতে হবে। তোর 
নিপাত যাবার আর বেশী দেরি নেই। 

সাবাটিনির অভিশাপ কানে নিয়েই ঘর থেকে বেরিয়ে গেলাম । 


খাতুম থেকে বেরুবার আগেই সাবাটিনির অভিশাপ কিছুটা অস্তত 
ফলল। 
_ স্বুইশ ব্যান্কের সেই চিঠিটা যাবার দিনই কি ভাবে আমার তালা 
দেওয়া হোটেলের কামরায় আমার ব্রীফ-কেস থেকে যে চুরি গেল বুঝতে 
পাঁরল[ম না। 

কি ভাগ্যি আমি লেফাফাটা খুলে আগেই পড়ে রেখেছিলাম । চিঠিটা 
পড়েই কেন যে পুড়িয়ে দিইনি এই আমার আফসোস । 

কিন্ত আফসোস করে ব! চুরির কিনারা করবার চেষ্টার সময় নষ্ট করে 
কোনো লাভ নেই। 

চুরি যাবার দরুনই যথাসম্ভব তাড়াতাড়ি সব ব্যবস্থা করে পরের দিন 
সকালেই একটি প্লেনে রওনা হয়ে পড়লাম । কিন্তু সেখানেও বাধ! । 

খাতুমি থেকে বেরিয়ে ঝড়ের মধ্যে পড়ে প্লেনটা জখম হয়ে কোনমতে 
ম্যুবিয়ার মরুভূমির দক্ষিণপ্রাত্তে নীলনদী যেখানে হঠাৎ যেন পিছনে ফিরে 
যাবার জন্ত বাঁক নিয়েছে, সেই ছোট শহর আবু হামেদ'এ গিয়ে নামল । 
সেখান থেকে তোড়জোড় করে অন্য প্লেনে কায়রো! যেতে দিন দশেক লাগল । 
কায়রো থেকে অবশ্য সোজা দক্ষিণ-পশ্চিমে আফ্রিকার আর এক প্রান্তে 


৫ 


আবার ঘনাঁদ। টি 


'আতলান্তিক সমুদ্রের ধারে এক গহন জংলী রাজ্যে গেলাম। লেফাফায় 
সেই নির্দেশই ছিল । 

লী রাজ্যের নাম গ্যাবে । জায়গাটা একেবারে অচেনা নয়। 
আফ্রিকার দুষ্প্রাপ্য গ্যালাগো ধরতে অনেক আগে একবার ওখানকার 
জঙ্গলে গেছলাম । 

কি ধরতে গেছলেন 1-_শিবু হাদার মত জিজ্ঞাসা করে বসল । 

গ্যালাগো ।--ঘনাদা নামটা আবার বলে ধের্ষের পরিচয় দিলেন । 

গ্যালাগেো ?-_গৌর উদগ্রীব হয়ে জিজ্ঞাসা করলে; _গরিলার মাসতৃঁতো- 
পিসতুতো ভাই, না ঘনাদা ? 

না।-_-ঘনাদা অন্থুকম্পার সঙ্গে বললেন, লেমুর যাদের বলে, সেইরকম 
আধা-বাদর একজাতের ছোট প্রাণী। কোনটা ইছুরের চেয়ে বড় হয় না। 

মোটে ইছুর !--শিশির ফৌস করে যেভাবে দীর্ঘনিশ্বাস ফেলল, তাতে 
মনে হল গ্যালাগো জানোয়ারটা তাকে ঠকিয়ে একেবারে পথে বসিয়ে 
দিয়েছে । .. 
আমাদের ভাগ্য ভাল যে ঘনাদা সে দীর্ঘনিশ্বাপ অগ্রাহা করে আবার 
সুরু করলেন,_-বিষুবরেখার উত্তরে আতলান্তিকের ধারে এই ছোট রাজ্যটি 
ফরাসীদের অধিকারে । রাজ্যটি কঙ্গে'রই প্রতিবেশী এবং কঙ্গোর সঙ্গে, 
তার মিলও কম নয়। বেশীর ভাগই ঘন জঙ্গলে ঢাকা । এক একটা গাছ 
একশো থেকে দেড়শে! হাত প্রায় লম্বা । বছরের অর্ধেক সময়ে নদী-নালা 
ভেসে জলা জঙ্গল একাকার হয়ে থাকে ৷ সিংহের দেখা খুব বেশী না পাওয়। 
গেলেও আফ্রিকায় বিরল জানোয়ার ওকাপি ওই সব জঙ্গলে মেলে, তাছাড়া 
চিতাবাঘ আছে, এক জাতের লাঙ্গু বুনো৷ মোষ, লোনালী বেড়াল, বিরাট সব 
কাঠবেড়ালী আর ওই গ্যালাগো। | 

এই জংলী রাজ্যে ঠিকানা মনে থাকা সত্বেও রেনে লাভালের আস্তানা 
খুজে বার করতে কম বেগ পেতে হল না। প্লেন তো নামিয়ে দিয়ে গেল 


২৬৭ চুচ 
সমুদ্রের তীরের লিব্রেভিল বন্দরে । সেখান থেকে আাকা-বাকা কুইলা 
নদীতে যতদুর সম্ভব মোটর-লঞ্চ ও তারপর জংলী ডিডি বেয়ে, কোথাও বা 
ভেঁটে বুনো হিং আদিবাসীদের এড়িয়ে লাভালের নিদেশ দেওয়া অঞ্চলে 
পৌঁছতে প্রায় ছু" হপ্তা লেগে গেল । 

এই অঞ্চলটায় ছুর্ভেগ্ভ বনজঙ্গল শেষ হয়ে গিয়ে পাহাড়ী উপভাকা শুরু 
হয়েছে । ওকান্দে জাতের ঘে সব বাহকেরা এতদূর আমার মালপত্র বয়ে 
বয়ে সঙ্গে এসেছিল, তারা আব যেতে চাইলে না। সামনে ফাঙ্গ বলে 
আরেক জংলীজাতের এলাকা! । সেখানে ওকান্দেদের দেখতে পেলে আর 
রক্ষা নেই,। অগত্যা একট। পাহাড়ে টিপির পাশে ছোট একটা কুঁড়ে গোছের 
তৈরি করিয়ে তারই মধ্যে বেশীর ভাগ সঙ্গের জিনিস রাখলাম । তারপর 
নিতান্ত দরকারী জিনিসপত্র একট! ছোট ব্যাগে ভরে রওন] হলাম রেনে 
লাঁভালের ডেরা খুঁজতে । সামনে ছে।টখাটো৷ একটা পাহাড় হাজার চারেক 
ফুট উচু । তারই মাঝামাঝি একটা পাহাড়ের খাজে লাভালের আস্তানা 
লুকোনো বলে নির্ধেশ পেয়েছি । 

, অচেনা পাহাড় বেয়ে উঠে সে আস্তানা খুঁজে বার করতে সন্ধ্যে হয়ে 
গেল ৷ পাহাড়ের ছটো শাখার মাঝখানে এমন ভাবে আস্তানাটা লুকোনো 
যে, সহজে চোখে পড়বার কথা নয়। ৰ 

আস্তানা বলতে ভিনটি ছোট বড় জঙ্গলের কাঠের গুঁড়ি দিয়ে তৈরি 
ঘর। বড়টি ল্যাবরেটরি আর ছুটি শোবার ও রান্নার । কিন্ত তিনটি ঘরের 
কোথাও কেউ নেই । ঘর-দোরের চেহারা দেখলে মনে হয়ঃ অন্তত ছু- 
একদিন আগেও সেখানে কেউ না কেউ,ছিল। রান্নাঘরে একটা স্টোভের 
ওপর একট! জলভরা কেটলি চাপানো । গ্রাশের টেবিলে একটা ডভিশের 
ওপর একটা বানি অমলেট ভাজা পড়ে আছে। কেউ যেন অমলেট ভাজা 
সেরে চায়ের জল কেটলিতে চড়িয়ে হঠাৎ চলে গেছে । কেটলিটা নামিয়ে 
স্টোভটা নেড়ে দেখে বুঝলাম তেল ফুরিয়েই সেটা শেষ পর্যন্ত নিভে গেছে,। 


আবার ধনাদ। ৬৮ 


কেটলির জল্‌ও ফুটে ফুটে অর্ধেক হয়ে যে আগুন নেভবার পর ঠাণ্ডা হয়ে 
গেছে, ভেতরে কেটলির গায়ে পরপর জলের গোল গোল দাগেই তা বোঝা 
গেল। 

এটা যে লাভালের আস্তানা, সে বিষয়ে কোন সন্দেহ নেই । ল্যাবরেটরির 
যপ্তরপাতি,সরঞ্াম দেখেই তা ধরা যায়! কিন্তু লাভাল গেছে কোথায় ? 
হঠাৎ অমন করে গেছেই বা কেন? 

কোন শক্র তাকে এখানে আক্রমণ করেছিল বলেও মনে হল না। 
সেরকম কোন চিহ্ন কোথাও নেই । ল্যাবরেটরি থেকে ঘরদোরের জিনিস- 
পত্র সব কেউ ছু'য়েছে বলেও মনে হল না। 

আমার সন্দেহ হয়তো অমুলক। লাভাল হয়তো কাছেই কোথাও 
গেছে। এখুনি ফিরে আমবে ভেবে অনেক রাত পর্যস্ত অপেক্ষা করলাম | 
কিন্তু বৃথাই। 

এত রাত্রে আর খু'জতে যাওয়ার কোন ম।নে হয় না। ওই আত্তানাতেই 
রাতটা কাটাবার জন্যে তৈরি হচ্ছি, এমন সময় নিস্তব্ধ পাহাড়ে কোথায় যেন 
একটা পাথর খসে পড়বার শব্দ পেলাম । তারপর বুঝতে পারলাম পাহাড়ের 
খাড়াই পথে এই আত্তানার দ্কে কে যেন সন্তর্পণে আসছে । পাহাড়ী 
রাস্তার আলগ৷ স্নুড়ি পাথর নডাচডার শব্দ একটু ভাল করে কান পাতলেই 
শোনা যায়। 

কোনো জানোয়ার-টানোয়ার হবে কি? নাঃ তা হওয়া সম্ভব নয়। 
এখানে সিংহ নেই বললেই হয়। আর সিংহ কি জংলী চিতা মানুষের 
বাবহার করা পথে পারতপক্ষে আনবে না। 

রাতটা খুব অন্ধকার নয়।' কৃষ্ণপক্ষের টাদ খানিক আগে পাহাড়ের 
ওপারে উঠতে শুরু করছে। তেলের অভাবে আলো-টালে৷ এতক্ষণ জালতে 
না পারলেও খুব অন্ববিধে হয়নি । এখন মনে হল, তেল ন! থেকে ভালই 
হয়েছে। যে আসছে, মে লাভাল নিশ্যয়ই নয়। কারণ, ত। হলে নিজের 


৬৯ ছুচ 
আস্তানায় এত সন্তর্পণে সে আসত না। যেই সে হোক, আস্তানায় আলো 
গাকলে দেখতে সে পেতোই দুর থেকে । তাতে হয় পালাচ্ছে! নয় আরো 
সাবধান হয়ে হানা দিত । তর চেয়ে আধা-অন্ধকারে আমি যে তার জন্যে 
আগে থাকতে প্রস্তত থাকতে পারছি এই ভালো! । 

এক হাতে পিস্তল আর এক হাতে ট্টটা নিয়ে ঘর থেকে বেরিয়ে কাঠের 
বাড়িটার পিছন দিকে গিয়ে ঈ্াড়ালাম। কৃষ্ণপক্ষের সপ্তমী কি অই্টমীর 
লালচে টাদ তখন পাহাড়ের মাথায় আরো খানিকটা উঠে এসেছে । 
চারিদিকে কেমন একটা ছমছমে ভূতুড়ে আবঙ্ছা অন্ধকার । আমি যেখানটায় 
ঈ[ড়িয়েছিলাম সেখানটায় সেই টাদের আলোর ছায়াতেই অন্ধকার আরো 
গাঢ। 





দেশলাই জালবার সঙ্গে সঙ্গেই তাঁর মুখে টর্ঘটা ফেললাম 


ইুপিসাড়ে যে পাহাড়ী পথে উঠে 'আসছিল, একট পাথুরে টিপি ঘুরে 
আসতেই তার মৃত্তিটা অস্তত দেখ! গেল । | 

জানোয়ার নয় মানুষই, আর জংঙ্গীও যে নয় ওই আবছা আলোতেই দূর 
থেকে তার পৌশাক দেখেই তা বুঝতে দেরি হল না। 


আবার ঘনাদা ৭৯ 


কে তাহলে লোকটা ? 

লাভাল যে নয়, মুখ না দেখে শুধু আকৃতি দেখেই বুঝতে পারলাম। 
লাভাল গোলগাল ছোটখাটো মানুষ । আর এ লোকটা মোটা তো নয়ই, বরং 
বেশ রোগ! ও লম্বা । সন্তর্পণে আসছে বটে. কিন্তু একটা পা বেশ খুঁড়িয়ে । 

ঠিক সময় বুঝে ধরব বলে নিঃশব্দে অপেক্ষা করতে লাগলাম । 

লোকটা লাভালের আস্তানার সামনে এসে এদিক-ওদিক চেয়ে ভেতরে 
গিয়ে ঢুকতেই নিঃশব্দে এগিয়ে গিয়ে খোলা দরজার বাইরের দিকে 
দাড়াল।ম | 

লোকটা তখন একটা দেশলাই জ্বালাবার চেষ্টা করছে । ড্যাম্প ধর! 
বলেই বোধহয় কাঠিটা ধরছে না । 

দেশলাই জ্বালবার সঙ্গে সঙ্গেই তার মুখে ট্চটা ফেললাম | 

কে? বলে আতকে উঠে সে যতখানি চমকালোঃ আমি তার চেয়ে 
কম নয়। লাভালের আক্তানার চোরের মত ঢুকেছে আর কেউ নয়, 
সোলোমাস। সাবাটিনি নিজে শয়তান হলেও সোলোমাস সম্বন্ধে তাহলে 
মিথে; বলেনি! 

প্রথম বিস্রয়ের ধাক্কাটা সামলে তখন আমি কতব্য স্থির করে ফেলেহি। 
টর্চের আলোটা তার মুখের ওপর রেখেই ভেতরে ঢুকে পিস্তলটা তার দিকে 
উচিয়ে বললাম _ আপনার সব.খেল খতম মঁসিয়ে সোল্পোমাস। 

সোলোমাস ফিস্তু ভয় পাওয়ার বদলে এবার উচ্ছৃসিত হয়ে উঠল, যেন, 

হাতে চাদ .. পেয়েওঃ আপনি! আপনি এসেছেন দাস ! আপনার 

আশায় কিভাবে যেদিন গুনছি !. 

কড়া গলায় ধললাম--ওসব চালাকি রাখুন সোলোমাস। . একবার 
আমায় আহাম্মফ বানিয়েনেন বলে কি: বার, "বাজ পারবেন ভারছেন ? 
আপনার সৰ শয়গ্তানি আমি জানি ]. রন, চন লুকিয়ে এখানে.এসেছেন ? 
কোথায় লাভালকে. সরিয়েছেন &. সরিয়েছেন, 'নাঃ শেয় করে দিয়েছেন ? 

এ সব আপনি কি বলছেন !--সোলোমাসের গলার স্বর সত্যিই যেন 
কাতর, একটু ধৈর্য ধরুন। আমায় আলোটা জ্বালতে দিন, তারপর সব 
কথা শুনুন । 

আমি তখন আর সোলোমাসের অভিনয়ে ভুলতে রাজী নই। কঠোর 
হয়ে বললাম, আপনাকে আমি আর বিশ্বাস করি না এতটুকু । তাছাড়া, 
আলো আপনি জ!লবেন কিসে? এখানে তেল নেই। 

তেল ছাড়া আলো জ্বলবে ।-সোলোমাস গন্তীর গলায় বলে ঘরের 
একদিকে যেতেই আমি টর্চটা তার ওপর রেখে বললাম, কোনো চালাকির 
চেষ্টা করেছেন কি গেছেন। আপনার দোস্ত সাবাটিনির পরিণ।ম তাহলে 
আপনার হবে । 

সাবাটিনির পরিণাম ! তাঁর সঙ্গে তাহলে আপনার দেখা হয়েছে ! বনে 
সোলোমাস অবাক হয়ে ফিরে দাড়ালেন । কোথায় কি একটা টেপায় ঘরের 
ছাদের একটা গুপ্ত আলো তখন জ্বলে উঠেছে । 

সেই গুপ্ত আলোর রহতস্তা যেটুকু কৌতৃহল হয়েছিল, সোলোমাসের 
পরের কথায় তা৷ ভুলে গিয়ে একেবারে থ হয়ে গেলাম । 

সোলোমান আগের কথার খেই ধরেই উৎসুক হরে বললেন--কখন দেখা! 
হল? আজ? তার কি পরিণামের কথা বলছেন? 

এবার আমাকে হতভম্ব হতে হল,-কি বলছেন আপনি? আজ তার 
সঙ্গে কোথায় দেখা হবে? তাকে শেষ দেখেছি খারভুমে। 

সোলোমাস হতাশভাবে বললেন” _বুঝেছি, তাই আপনি অমন উপ্টো- 
পাল্টা কথা বলছেন । সাবাটিনি যে এখানে, তার জন্তেই যে আমাদের এই 
সর্বনাশ--এসব আপনি কিছু জানেন না। 

সোলোমাসের গলায় সত্যের স্বর যতই থাক, সন্দেহ আমার গেল 
ন1। কঠিন হয়ে বললাম,২-আবার আমায় ধোকা দেবার চেষ্টা করছেন 
পোলোমাম ! | 


আবার ঘনাদ। ৭২ 


ধোক! আপনাকে কোন সময়ই দিই নি দাস! র্লাস্তভাবে বললেন 
সোলোমাস,--আপনিই শুধু সাবাটিনির ছোয়াচ লেগে সব কিছু বাঁকা 
দেখছেন । অবিশ্বাস করতে হয় করবেন, কিন্তু তার আগে ধের্ধয ধরে 
কথাগুলো একটু শুনবেন ? 

তাই শুনলাম এবার ! শুনে স্তম্ভিত হয়ে গেলাম 

সাবাটিনিকে আমি যতখানি চিনেছিলাম, সে তার চেয়ে অনেক পাকা 
শয়তান। আমার হাতে ওই লাঞ্চনাতেও তার কোন মতলবের পরিবর্তন 
হয় নি। আমার নির্দেশ-দেওয়! চিঠি চুরির মূলে যে সে-ই ছিল, এ বিষয়ে 
আর কোন সন্দেহ নেই। সেই নির্দেশ অনুসরণ করে আমার আগেই সে 
এখানে পৌছেছে । সম্ভবতঃ কায়রো যাওয়ার পথে আমার যে দেরিটা 
হয়েছিল, তাতেই এ স্ববিধে মে পেয়েছে। এখানে এসে সে যা চাল 
চেলেছে, বদমায়েসী বৃদ্ধিতে তার তুলনা হয় না। এ অঞ্চলের জংলী 
অধিবাসী হল ফাঙ্গ বলে এক অসভ্য জাত। সাবাটিনি কূট কৌশলে তাদেরই 
লাভালের বিরুদ্ধে ক্ষেপিয়ে দিয়েছে। কাছাকাছি নির্জন একটি পাহাড়-ঘেরা 
জায়গা ফাজদের পবিত্র দেবস্থান। সেখানকার একটি বিদঘুটে আকারের 
পাথর: তারা পুজো করে। সাবাটিনি সেই পাথরটা চুরি করে লরিয়ে দিয়ে 
ফাঙদের ওঝা পুরুতদের ঘুয দিয়ে বা যেভাবে হোক বুঝিয়েছে যে, বিদেশী 
একট! লোক অন্য দেবতার পুজোর মন্দির বানিয়ে তাদের দেশ অপবিত্র 
করেছে বলেই ফাঙগদের নিজেদের দেবতা তাদের ছেড়ে গেছে। লাভালের 
ল্যাবরেটরিটাই ফাক্দের ছুশমন দেবতার মন্দির বলে সাবাটিনি বুঝিয়েছে। 
ফাঙ্গরাই একদিন এই ল্যাবরেটরির কাঠের বাড়ি তৈরি করতে ও বন্ুদূর 
থেকে সেখানকার যন্ত্রপাতি সাজসরঞ্জাম বয়ে আনতে সাহায্য করেছিল । 
এখন সেই ল্যাবরেটরি আর লাভালের ওপরই তারা খাগ্পা। লাভালকে 
তারা হঠাৎ চড়াও হয়ে ধরে নিয়ে গিয়ে বন্দী করেছে । আর চার মাস বে 
তাদের নিজেদের দেবতার উৎসবের দিন। নেই দিন এই ল্যাবরেটরিতেই 

লাভালকে বলি দিয়ে সমস্ত কিছু তারা পুড়িয়ে দেবে শিজেদের দেবতাকে 
সন্তুষ্ট করে ফিরিয়ে আনতে । এই তাদের সম্ল্প। লাভালকে যেদিন 
টংলীরা ধরে নিয়ে যায় সোলোমাস তার আগেই এ আস্তানায় পৌছলেও 
জংলীদের হানা দেবার সময় উপস্থিত ছিলেন না । ল্যাবরেটরির জন্যেই 
কয়েকটা গাছ-গাছ্ড়া সংগ্রহ করতে বেরিয়েছিলেন। ফিরে এসে লাভালের 
লেখা চিঠি পড়ে তিনি সব বুঝতে পারেন । লাভাল বন্দী হয়ে চলে যাবার 
আগে ওই চিঠিটুকু লিখে যেতে পেরেছিলেন । 

সোলোমাস লাভালের লেখা শেষ চিঠি আমায় দেখালেন । তাতে কণট 
মাত্র কথা তাড়াতাড়িতে পেন্সিল দিয়ে লেখা । 

মেলাস, আমি বন্দী । সাবাটিনির ষড়যন্ত্র । ল্যাবরেটরি বাঁচাও । 

চিঠি পড়ে আমি জিজ্ঞাসা করলাম, এ ক*দিন আগের কথা ? 

পাঁচদিন ।--বললেন সোলোমাস--এ পাঁচদিন কি করে যে আমার 
কেটেছে তা বলতে পারি না। এ আত্তানায় এসে ওই চিঠি পেয়েই আবার 
পালিয়ে ঘেতে হয়েছে। কখন জংলীরা আবার আসে কে জানে। 
ল্যাবরেটরি বাচাবার কথ! লাভাল লিখে গেছেন। কিন্তু জংলীরা এলে 
বাচাবো কি করে? একল! তাদের বিরুদ্ধে কি করতে পারি? বিশেষ 
করে সাবাটিনি যখন তাদের মন্ত্রণাদাতা৷ । জংলীর! কিন্তু ল্যাবরেটরি ভাঙতে 
আসেনি । সেটাও সাবাটিনির পরামর্শে নিশ্চয় । সাবাটিনি তো সত্যিই 
ল্যাবরেটরি ভাউতে চায় না। আপাতত জংলীদের সাহায্যে আমাদের জবা 
করে পরে ল্যাবরেটরি শুদ্ধ লাভালকে লোপাট করে নিয়ে যাওয়াই তার 
মতলব । ফার্জরা চার মাসের পর উৎসবের দিন ল্যাবরেটরির সঙ্গে 
লাভালকেও শেষ করতে চায় এ খবর তারপর জেনেছি । জেনেছি একটি 
মাত্র বিশ্বাসী জংলীর কাছে । সে-ই ছিল লাভালের ও আমার একমাত্র সঙ্গী 
ও অন্ুচর। আপাতত সে দলের লোকের ভয়ে ল্যাবরেটরিতে আসে 
না। তবে আমি এখান থেকে দূরে যে পাহাড়ের গুহায় লুকিয়ে আছি, 

খোঁজ করে সেখানে আমার সঙ্গে দেখা করেছে। তার কাছেই সাবাটিনি 
ও ফাজদের সমস্ত খবর পেয়েছি । পেয়ে কি করব কিছুই ঠিক করতে 'ন! 
পেরে শুধু আপনার পথ চেয়ে আছি। আপনার দেরি দেখে তো! ভয় 
হচ্ছিল সাবাটিনি আপনাকেও কোনো ভাবে বন্দী-টন্দি করেছে। 

একটু চুপ করে থেকে ব্যাপ।রটা বুঝে নিয়ে জিজ্ঞাসা করলাম- আপনি 
যে আলে! আ্বাললেন, তাতে কোনো! ভয় নেই? 

না।-সোলোমাপ আশ্বান দিলেন- পাহাড়ের খাজে এমন ভাবে এ 
ল্যাবরেটরি লুকানো! থে, বাইরে কোথাও থেকে এর আলো দেখা যায় না। 
তাছাড়া, জংলীরা থাকে এখান থেকে অনেক পশ্চিমে জঙ্গলের মধ্যে বোমায় 
ঘেরা গ্রামে । পেখান থেকে রাত্রে তারা রাজত্বের লোভেও বেরুবে না । 
ভয় শুধু সাধাটিনিকে । কিন্ত সে-ও এখন মতলব হ[সিল করে নিশ্চিন্ত মনে 
পরের চালের ফন্দি আটছে। তার রাত্রে এদিকে আসার কোনো দরকারই 
নেই। আমি যে এখানে এসেছি, তা সেজানে না। আমি তাই প্রতি রাত্রে 
লুকিয়ে এসে ল্যাবরেটরিটা দেখে শুনে লুকোনো বিছ্যাতের ব্যাটারিগুলে! 
চালু রেখে যাই । | 

আচ্ছাঃ লাভাল তো! চিঠিটা মেলাস বলে কাকে লিখেছেন ।--এবার 
আমি না বলে পারলাম না।--আপনার নাম অথচ পসোলোমাম বলেই 
জেনেছি । 

সোলোমাস একটু দুঃখের হাসি হেসে বললেন,--সন্দেহ দেখছি এখনও 
আপনার সম্পূর্ণ যায় নি! শুনুন, মেলাস আমার পদবী । আমার পুরে! 
নাম হল সোলোমাঁস মেলাস। পরিচয়টা লুকোবার জন্যেই শুধু সোলোমাস 
নামট। নিয়েছিলাম । লাভাল চিরকাল আনাকে মেলাস বলেই ডাকেন । 

একমুহুর্তে ব্যাপারটা আমার কাছে পরিফার হয়ে গেল। বিস্মিত আনন্দে 
বললাম,_-ও, আপনিই তাহলে লাভালের সেই সহকারী, যিনি লাভালের 
আগেই দেশে যাবার নাম করে নিরুদ্দেশ হয়ে যান ? 

হ্যা, লাভাল ও আমি ছুজনে পরামর্শ করেই ওই ব্যবস্থা করেছিলাম । 
ঠিক হয়েছিল, প্রথমে আমি গা-টাকা দেব। তারপর লাভাল । আমার দেশ 
যে শ্রীস, তা নাম দেখেই নিশ্চয় বুঝেছেন। গ্রাসে যাবার নাম করে 
ছুনিয়ার কেউ কল্পনাও করতে পারে না এমন জায়গা খুঁজে বার করে এখানে 
ল্যাবরেটরি বসাবার ব্যবস্থা আমিই করি। লাভাল পরে পালিয়ে এসে 
এখানে ওঠেন । শক্রদের ধোকা দেবার জন্যে আমাকে তারপর বাইরে গিয়ে 
তাদের সঙ্গে মিথ্যে যোগাযোগ করতে হয় ৷ শক্ররা, বিশেষ করে সাবাটিনি 
ঘাদের হয়ে কাজ করছে তারা, কিন্তু ক্রমশই আমাদের চারিধারে জালের 
বেড়া ছুর্ভেগ্ করে আনছে বলে ভয় হয়। বড় বড় রাজাগজাদের সাহাষ্য 
চাইতে আমরা নারাজ । রক্ষকই তাহলে ভক্ষক হয়ে ঈাড়াবে। পরামর্শের 
জন্যে একান্ত বিশ্বীপী বন্ধু হিসেবে লাভাল তাই আপনাকে স্মরণ করেন । 
কিন্ত এখন মনে হচ্ছে আপনাকে ডাকাও বৃথা হয়েছে। লাভালের যুগান্তকারী 
গবেষণা আর সম্পূর্ণ হবে না। 

, মোলোমাস দীর্ঘনিশ্বাস ফেলে চুপ করবার পর বললাম”-আমাদের দেশে 
এরুটা কথা আছে সোঁলোমাস, যতক্ষণ শ্বাস, ততক্ষণ আশ । সৃতরাং আশা 
ছাড়বেন ন1। শুধু একটা কথা, আগে আমি জানতে চাই । গবেষণা সত্যি 
কততুর এগিয়েছে? পুরো সংখ্যা যে একশো সাইত্রিশ সে বিষয়ে আর 
কোনে। সন্দেহ নেই তো? 

না। 

মূলাধার শুধু একটি ? 

হ্যা। 

আর সাজানে। কিভাবে? 

ওই মাঝের একটি ম্যাগনেসিয়াম পরমাণুকে ঘিরে পঞ্চান্নটি কার্বন, 
বাহাত্তরটি হাইড্রোজেন, পাঁচটি অক্সিজেন ও চারটি নাইট্রোজেন পরমাণু ।-- 
সোলোমাম বলে গেলেন । 

এই সমস্ত পরমাণু মিলিয়ে কৃত্রিম উপায়ে মুল জিনিস তৈরিও করতে 
পেরেছেন ল্যাবরেটরিতে ? 

হ্যা, তা পেরেছি । শুধু জিনিসটা এখনও অসাড় বল! যায় । আসল 
কাজ ঠিক করছে না। সেই আসল কাজ করাবার গবেষণাই চলেছে। 
মানে এতাদন পর্যস্ত চলছিল ।--বলে সোলোমাস আবার দীর্ঘনিশ্বাস 
ফেললেন । 

একটু চুপ করে ভেবে নিয়ে এবার বললাম-- আপনাদের বিশ্বাসী জংলীর 
নাম কি? 

উজি | 
উজি মানে তো সোয়াহিলি ভাষায় বুড়ো । লোকট৷ বুড়ো নাকি %__ 
জিজ্ঞেন করলাম । 

না, বুড়ে! নয়। জোয়ান । ওই তার ডাক-নাম। 

শুন্ুন, উজিকে দিয়েই ফাঙ্গদের কাছে খবর পাঠাবেন যে, তাদের মুন, 
মানে দেবতা, এই ক*দিন বাদেই অমাবস্যার রাত্রে তাদের বোমা, মানে, 
কাঠের দেওয়াল ঘেরা গ্রাম থেকে কিছু দূরে যে টিঙ্গা টিলা অর্থাৎ জলা 
আছে, তার ওপারে এক ওকুমে, মানে, আবলুশ কাঠের গাছ থেকে তাদের 
সঙ্গে কথা বলবেন। 

সোলোমাস হতভম্ব হয়ে জিজ্ঞাস] করলেন,_-এ খবর পাঠাবার মানে? 

মানে, সত্যিই সেদিন তাদের দেবতা ওই ওকুমে গাছ থেকে তাদের 
জানাবেন যে, যে বিদেশীকে তারা ধরে নিয়ে গেছে, সে দেবতার দস্তুরমত 
পেয়ারের লোক । তাকে এখুনি ছেড়ে দিয়ে তার ঘর-বাড়ি মন্দির মানে 
ল্যাবরেটরি যদি তারা নিজেরাই পাহারা দেবার ব্যবস্থা এখন থেকে না 
করে, তাহলে তিনমাস বাদে কুলৌ নদীর যে ছুটি শাখা! তাদের গাঁয়ের 
তুদিক দিয়ে বয়ে গেছে, তার একটা রক্তে লাল হবে আ'র একটায় আগুন 
জ্বলবে। 

সোলোমাস আমার দিকে সন্দিপ্ধভাবে চেয়ে বললেন-_-এই সব বিপদ 
দেখেশুনে আপনার কি মাথা খারাপ হয়ে গেছে দাস! ফাল্গরা যদি সত্যিই 
ওই জলার ধারে দেবতার কথ! শুনতে যায় তো তারা ওই সব আজগুবি কথ! 
বিশ্বাস করে লাভালকে ছেড়ে দেবে মনে করেন? সাবাটিনি তাদের পেছনে 
আছে একথা ভুলবেন না। যদি তিন মাস তারা দেবতার কথার প্রমাণ 
দেখবার জঙ্ে অপেক্ষা করে ! 

তাহলে প্রমাণ দেখতে পাবে ।--বলে হাসলাম । 

সোলোমাস অত্যন্ত কষুগস্বরে বললেন,__এট! কি ঠাট্রা-ইয়াফির সময়, 
দাস? 

ঠাট্টা-ইয়াফি করছি না সোলোমাস। সত্যিই এক নদীতে জল লাল 
করে আরেক নদীতে আগুন জালব। আপনাদের ল্যাবরেটরিতে সেন্ট ফিউজ 
নিশ্চয় আছে? 

আছে ।- সোলোমাস তখনও হতভম্ব । 

ভালো । আর শুধু কটা টেষ্টটিউব আর জোরালো বিছ্যতের আলো 
হলেই চলবে । 

কি চলবে ?--সোলোমাস অবাক হয়ে জিজ্ঞাসা করলেন ।--কি করবেন 
আপনি? 

ঢুটে৷ নেহাত তুচ্ছ প্রাণীর বংশবৃদ্ধি করাবো । 

বংশবৃদ্ধি করাবেন_-সোলোমাসের চোখ কপালে উঠল,_কি প্রাণীর ? 

একটা হল জিম্নোডিনিয়ম ব্রিভ, আর একটা নকিলুকা মিলারিস্‌ । 
নেহাত আণুবীক্ষণিক নগণ্য প্রাণের কণা, ছুটো স্থুতোলি চাবুকের মত 
শু'ড় বার করা একরকম ডাইনো ফ্ল্যাজেলেট,।-_হাতের ব্যাগটা খুলে 
একটা পিপেট বার করে বললাম,_-তার জন্যে এই কীচের সুষম ছুঁচই 


যথেষ্ট । 
আমি রসায়নের গবেষণা! করি, ও সব প্রাণিতত্ব বুঝি না ।-_-বলে 

পোলোমাস যে ভাবে হাল ছেড়ে দিয়ে চুপ করে গেলেন, তাতে মনে হল 
আমার মাথা খারাপ হওয়া সম্বন্ধে কোন সন্দেহ তার আর তখন নেই । 

অমাবস্যার আগের দিন পর্যন্ত দিনে সোলোমাসের সঙ্গে তার গেপন 
গুহায় নুকিয়ে থেকে রাত্রে তাদের ল্যাবরেটরিতে আমি যা করবার করে 
ফেললাম । তারপর গোপনে উজির হাতে কণ্টা দাগ-দেওয়া টেস্টটিউব 
পিয়ে নদীর কোন্‌ শাখায় কোন্গুলো৷ ফেলতে হবে বলে দিলাম । 

অমাবস্যার রাতে টিঙ্গা টিঙ্গার ধারে জংলী ফাঙ্গরা সত্যিই এসে জড় 
হল মাঝ রাতে! সাবাটিনি তাদের আটকাবার অনেক চেষ্টা অবন্য করেছিল । 
উজি বিদেশীদের কাছে কাজ করে বিধমীদের চর হয়েছে, জানিয়ে এটা 
শত্রদের একটা ফাদ বলে বোঝাতে চেয়েছিল। জংলীর! তাতে উজিকে 
বন্দী করেছিল, কিন্তু কুসংস্কারের কৌতৃহলে দল বেঁধে জলার ধারে আসতেও 
ছাড়ে নি। 

জলার ওপারে ওকুমে গাছ থেকে দেবতার আদেশ শুনে ভড়কে গেলেও 
তারা লাভালকে কিন্তু ছেড়ে দিল না। সাবাটিনির উ্কানিতে তারা তিন 
মাস বাদে প্রমাণের জন্যে অপেক্ষা করে রইল । | 

সে তিন মাস কি উদ্বেগের মধ্যে যে কাটল, তা বলে বোঝান যাবে না। 
সোলোমাস তো আমার ওপর তখন ক্ষেপেই গেছেন । ল্যাবরেটরিটা বাঁচাবার 
যেটুকু আশা ছিল, আমি যেন পাগলামি করে তা জলাঞ্জলি দিয়েছি । 

তিনমাস বাদে জংলীরাও যেমন প্রতিদিন নদীর ছুই শাখার ওপর নজর 
রাখে, আমিও গোপনে গোপনে তাই । 

তারপর হঠাৎ একদিন জংলীদের সে কি তাগুব নৃত্য । গ্রামকে গ্রাম 
জড়ে উগোমা মানে উত্সবের নাচ শুরু হয়ে গেল। একটা নদীর জল সত্যিই 
রক্তের মত লাল হয়ে উঠেছে, আরেকটা আগুনের মত জ্বলছে । 

আপনার ওই ছুচ ফুটিয়েই একটা নদী থেকে রক্ত বার করে আরেকটায় 
'আগুন ধরালেন !--শিবু কাশতে কাশতে বলল । 


৯ ছু 

হ্যাঃ আমার ব্যাগে ছিল সমুদ্রের জ্যান্ত আযানিমোনের টুকরো, ছুজাতের 
ডাইনো ফ্র্যাজেলেটে ভরতি। পুয়েতোরিকো থেকে এনেছিলান নক্টিলিউকা 
মিলিয়ারিসের জীবাণু, সেখানকার নদী সমুদ্রের মোহানায় যাতে মাঝে মাঝে 
জল আগুনের মত উজ্জ্বল হয়ে ওঠে ভার যাকে জিম্‌ ব্রিভ বলে জেলেরা 
'সেই জল লাল কর! মাছের মড়ক লাগানো জিম্নোডিনিয়াম ব্রিভ-এর জীবাণু 
এনেছিলাম ফ্লোরিডা থেকে । সেটি ফিউজে আানিমোনের টুকরোগুলো 
পাক খাইয়ে ছেতরে আলাদা করে ত| থেকে অতি স্থম্ম্র ছু'ঁচের মত পিপেট 
দিয়ে এক একটি আলাদা জীবাণু তুলে তাদের আহার মেশানো টেস্টটিউবের 
ভেতর ছেড়ে উজ্জল ইলেকদ্রিক বাতির তলায় রেখে দিয়েছিলাম । সেই 
ইলেকট্রিক আলোই সুর্যের কাজ করছিল । জীবাণুগুলো লক্ষ লক্ষ গুণ 
তাতে বেড়ে উঠেছিল। তারপর সেই টেস্টটিউবের জীবাণু নদীর শাখায় 
ফেলবাঁর পর তিনমাসে উপযুক্ত পরিবেশ পেয়ে অসম্ভব বেড়ে একদিন জলকে 
লাল আর আগুন করে তুলেছিল। ফ্লোরিডায় আর পুয়ের্তোরিকোর এই 
ব্যাপার প্রায়ই ঘটে। সাধারণত এক পাঁইট জলে যে জীবাণু পাচশোর 
বেশী থাকে না, ঠিক প্রশ্রয় পেলে তা তিন কোটি হয়ে দাড়ায় । 

লাভালকে তাহলে জংলীর! ছেড়ে দিল !__আমরা জিজ্ঞাসা করলাম । 

তা আর দেবে না! ছেড়ে শুধু নর সে তো৷ ছোটখাট দেবতা হয়ে উঠল 
তাব্পপর ৷ তাকে বা তার ল্যাবরেটরিকে ছয় কার সাধ্য ! 

আর সাবাটিনি? 

সাবাটিনিকে দেবতার রাগের প্রমাণ পাবার পর তারা ধরে বেঁধে 
ফেলেছিল। তাকে প্রাণে মারতে বারণ করেছিলাম । কিন্তু সেই সঙ্গে 
বলে দিয়েছিলাম টিজা টিজার ধারের ওকুমে গাছ থেকে, যে, তাকে পালাতে 
দিলেই দেবতা আবার ক্ষেপে যাবেন । সাবাটিনি ওই ফাঙ্গাদের কাছেই 
বন্দী হয়ে আছে। | | 

কিন্ত এত কাণ্ড যার জন্যে, লাভালের সেই গবেষণার বস্তটা কি! 


আবার ঘনাদ! ৮৬, 


জিজ্ঞেস করে মনে হল আসল কাজ যখন হাসিল হয়েছে, তখন প্রশ্নটা করে 
ঘনাদাকে ফাপরে ফেলার আর দরকার ছিল না। 

ঘনাদা কিন্তু মোটেই ভড়কালেন না। আমাদের দিকে করুণাভরে 
তাকিয়ে বললেন,_ তাও এতক্ষণ বুঝতে পারোনি ? বস্তুটা হল ক্লোরোফিল। 
গাছপালা থেকে সমুঞ্জের সুক্ষ গ্রাংকটন পর্যন্ত যার দৌলতে সূর্যের আলো 
রাহাজানি করে প্রাণী-জগতের খাছ্যের ভিৎ তৈরি করে, যা না থাকলে 
পৃথিবীতে মানুষ তো দূরের কথা প্রাণের অস্তিত্বই থাকত না? সেই ক্লোরোফিল 
কৃত্রিম উপায়ে তৈরি করবার চেষ্টা নানা দেশের বৈজ্ঞানিকরা করছেন 
কিন্তু সে ক্লোরোফিল আসলের সঙ্গে সব দিক দিয়ে মিললেও এখনো আসল 
কাজ, মানে সুর্যের আলোর একায়ান্টা, ধ'রে কার্বন-ডাযোক্সাইডকে 
কার্বোহাইড্রেট করে তুলতে পারছে না জলের হাইড্রোজেনটুকু নিয়ে অক্সিজেন 
মুক্ত করে দিয়ে । লাভাল সেই গবেষণাতেই অন্যদের চেয়ে অনেক দূর 
এগিয়েছেন। সত্যিকার ক্লোরোফিল একবার কৃত্রিম উপায়ে তৈরি হলে 
পৃথিবীতে অন্নাভাব বলে আর কিছু থাকবে না, মরুভূমির মাঝখানে থেকেও 
মান্ষ নকল ক্লোরোফিল দিয়ে যত খুশি যা ইচ্ছে খাবারের মশলা ঠতরি 
করতে পারবে । 

আমাদের স্বল্লাহার ব্রতটা তাহলে-_শিবু কথাটা শুরু করতেই ঘনা'দা 
শিশিরের সিগারেটের টিনটা ভুলে পকেটে ভরে তাকে থামিয়ে দিয়ে বললেন, 
_-তার আর দ্বক্নকার হবে বলে মনে হচ্ছে না। লাভালের কাছ থেকে 
খবর এল বলেন! 


শ্পিস্পি 


আপনাকে চুরি !_প্রায় কেলেম্ক(রিই করে ফেলেছিলাম বেফাস কথাটার 
মঙ্গে কাশি চাপতে গিয়ে বিষম খেয়ে। তাড়াতাড়ি সামলে বললামঃ 
এত বড় সাহস ! 

ঘনাদা ঠাণ্ডা হয়ে রহস্যময় হাসি হেসে বললেন;--সাহস নয়। দায়! 

ব্যাপারটা যে বাহাত্বর নম্বর বনমালী নস্কর লেনের তা৷ বলাই বাহুল্য, 
কিন্তু গোড়া থেকে শুরু করাই নিশ্চয় উচিত। 

ফল্দিটা মাথায় এসেছিল গৌরের । আমরা সবাই সেটায় যোগান 
দিয়েছি মাত্র । 

কিন্ত শেষে নিজেদের ফাঁদে নিজেরাই পড়ে জব হ'ব কে জানত! 

সব দিক বেঁধে-ছঁদেই ব্যবস্থা করেছিলাম কিন্তু কোথায় যে ছিত্রটুকু 
ছিল আগে ধরতে পারিনি । 

'শিবু দামী কার্ডটা ছাপিয়ে এনেছে, তার আগে ধনাদার দিবানিদ্রার 
স্থযোগে আমরা ক'জনে মিলে চিঠিটার ভাষার খসড়া করেছি অনেক মাথা 
ধামিয়ে। 

স্ববিধে ছিল এই যে সে সময়ে বিজ্ঞান কংগ্রেস হচ্ছে কলকাতাতেই । 
দেশ-বিদেশের বড় বড় সব বিজ্ঞানের রথী মহারথীরা এসেক্ধে এই শহরে । 
যেন তাদেরই একজনের নাম দিয়ে কার্ডটা ছাপান। ভূগোলরিশারদ নামকরা 
মানচিত্রকার মসিয়ে সুত্তেস যেন পৃথিবীর অজ্ঞাত ছুর্গমতম স্থানের অধধিতীয় 
আবিষ্ষারক ও পর্যটক ঘনশ্যাম দাস এই কলকাতা! শহরেই সশরীরে উপস্থিত 
এই আশাতীত খবর পেয়ে আহলাদে গদগদ হয়ে তাকে বিজ্ঞান কংগ্রেসের 
এক বিশেষ ভূগোল-বৈঠকে উপস্থিত দেশ-বিদেশের হুধীমণ্ডলীকে ভার 


ভাষণ শুনিয়ে কৃতার্থ করবার জন্তে বিনীত অনুরোধ জানিয়েছেন। কবে ও 
ঙ 


আবার ঘনাদা ৮২ 


কখন তিনি স্বয়ং গাড়ি নিয়ে ঘনশ্াম দাসকে নিতে আসবেন তাও এ অন্থু- 
রোধের চিঠিতে জানানো আছে। 

আগে থাকতে মহলা দ্রিয়ে যেমন যেমন ঠিক করে রাখ! গিয়েছিল ঠিক 
সেইমতই প্রথম অভিনয় সবাই করেছি । বসবার ঘরের মার্কামারা আরাম- 
কেদারায় ঘনাদা এসে গা এলিয়ে বসবামাত্র শিশির যথারীতি তার সিগারেটের 
টিন সামনে খুলে ধরেছে । আমি লাইটার জ্বেলে সিগারেট ধরিয়ে দিয়েছি 
সসম্্রমে | ঘনাদ! প্রথম টান দিয়ে ধোয়া ছেড়ে শিশিরের দিকে ফিরে জিজ্ঞাসা 
করেছেনঃ? কত হ'ল? 

বেশী নয়, এই চার হাজার ছ'শ' একুশ মাত্র !--শিশির জানিয়েছে 
সংকুচিতভাবে । 

একুশ কেন হবে, উনিশ না 1-_-ঘনাদার ভর কৃঞ্চিত হতে না হতে শিশির 
তাড়াতাড়ি পকেট থেকে নোটবই বার করে খুলে দেখে লজ্জায় জিভ 
কেটেছে ।-স্ঠ্যা হ্যা উনিশ-ই তো ! 

ঘনাদা সন্তষ্ট হয়ে আর একটি টান দিয়ে চোখ ছৃ"টি প্রায় নিমীলিত করার 
পরই আমি আনন্দে যেন কথাটা চাপতে না পেরে বলেছি*_ আমরা কিন্তু 
সবাই শুনতে যাচ্ছি সেদিন ঘনাদা 

সবাই শুনতে যাচ্ছ ।-_-ঘনাদা চোখ খুলে তাকিয়েছেন 1--কি শুনতে ? 

বাঃ আপনার বন্তৃতা !__ আমি যেন ঘনাদার বিস্বৃতিতে অবাক হয়েছি । 

ঘনাদ| দঙ্ুম্ষুট করার আগেই শিশির সোতসাহে বলে উঠেছে 
একেবারে ভোরবেল! থেকে “কিউ” দিতে হবে কিনস্তু। নইলে জায়গা 
মিলবে না। 

ভোরবেলা থেকে কি !--শিবু শিশিরকে ধমকেছে”-_আগের রাত্তির 
থেকে বল্‌! মোহনবাগান ইস্টবেঙ্লের শীল্ড ফাইন্যাল হার মেনে যাবে 
দেখিস্‌'। সায়েন্স কংগ্রেসে একট! দাক্গাহাঙ্গাম৷ না হয়ে যায় না ! 

ঘন ঘন সিগারেট টানা আর চোখ-মুখের ভাব দেখেই ঘনাদার অবস্থাটা 


৮৩ শিশি 


বুঝতে পারা গেছে তখন । নেহাত মানের দায়েই সোজান্্রজি রহস্তাটা সম্বন্ধে 
কিছু জিজ্ঞাসা করতে পারছেন না। 

শেষ পর্যন্ত, ধৈর্য ধরতে আর পারেননি । যথাসম্ভব গম্ভীর হয়ে নিজের 
চাল বজায় রেখে একটু ঘুরিয়ে বলেছেন,_সায়েন্স কংগ্রেসে আমি বক্তৃতা 
দিচ্ছি, তোমরা জানলে কোথা থেকে ? 

কোথা থেকে জানলাম !- আমরা সমস্বরে নিজেদের বিস্ময় প্রকাশ 
করেছি । 

শিবু বিশদ ব্যাখ্যার ভার নিয়েছে শহরে কে না জানে! তবে মসিয়ে' 
স্বস্তেল নিজে সব আয়োজন করেছেন আর নিজেই যে তিনি আসছেন 
আপনাকে নিয়ে যেতে এটা অবশ্য সবাই জানে না। 

ঘনাদার মুখে আশানুরূপ আশঙ্কার ছায়৷ দেখে আমরা উৎসাহিত হয়ে 
উঠেছি । 

ঘনাদা অন্বস্তিটা বিরক্তির ছলে প্রকাশ করেছেন;--ভ'ঃ মঁসিয়ে শ্রস্তেল 
বলে তো আমার গুরুঠাকুর নয়! তিনি এসে ধরলেই আমায় যেতে হবে ! 
সায়েন্স কংগ্রেসে বক্তৃতা দেবার জন্তে আমি হেদিয়ে মরছি না কি? 

কি যে বলেন ঘনাদা !-_-শিশির সমস্ত সায়েন্স কংগ্রেসের হয়ে যেন 
ঘনাদার রাগ ভাউাবার জন্যে ব্যাকুল হয়ে উঠেছে,_-আপনি হেদিয়ে মরবেন 
কি, হেদিয়ে মরছে তো তারা! এ যে কত বড় সৌভাগ্য তা কি তার! জানে 
না। নইলে মঁসিয়ে মুস্তেল নিজে বাড়ি বে এসে আপনাকে নিমন্ত্রণের চিঠি 
দিয়ে যান! 

নিমন্ত্রণের চিঠি! কি চিঠি?--ঘনাদা সত্যিই আকাশ থেকে পড়েছেন। 

আমরাও একেবারে যেন অবাক হয়ে জিজ্ঞাসা করেছি,সে কি! 
নিমন্ত্রণের চিঠি আপনি দেখেননি? আপনি তখন বিকেলে লেক-এ বেড়াতে 
গেছেন। মঁসিয়ে সৃশ্তেল কত খোঁজ করে এসে কতক্ষণ বসে রইলেন, তারপর 
আমাদের কাছে চিঠিট। দিয়ে দেখা না হওয়ার জন্যে কত ছুঃখু করে গেলেন । 

বার বার করে বলে গেলেন যে আপনাকে নিতে তিনি নিজেই পরশু মানে 
শনিবার বিকেল চারটেতে আসছেন ! সে চিঠি_-সে চিঠি, হ্যা গৌরই তো৷ 
চিঠিটা রাখলে আপনাকে দেবার জন্তে ! 

আমর] যেন রেগে আগুন হয়ে বারান্দায় বেরিয়ে এসে গৌরের নাম ধরে 
ডাকাডাকি শুরু করেছি তারপর । গৌরও শশব্যস্ত হয়ে ঘর থেকে বেরিয়ে 
এসে বিরক্তির ভান করেছে,-কি ব্যাপার কি! হঠাৎ এত চেঁচামেচি 
কিসের ! 

টেচামেচি কিসের !- আমরা গৌরকে গালাগাল দিতে আর বাকি 
রাখিনি--আহাম্মক* অকর্মার ধাড়ি কোথাকার ! কলকাতা শহরের মুখে 
চুনকালি দিয়ে সায়েন্স কংগ্রেসকে ভুমি ডোবাতে বসেছ ! মসিয়ে স্ুস্তেলের 
সে চিঠি তুমি ঘনাদাকে দাওনি ! 

গৌর লঙ্জায় যেন মাটিতে মিশিয়ে গিয়ে হাতে হাতে ধর! পড়া চোরের 
মত মুখ কাচুমাচু করে ঘর থেকে কার্ডটি এনে ভয়ে ভয়ে ঘনাদার হাতে দিয়ে 
বলেছে-_মাপ করবেন ঘনাদা । একেবারে মনে ছিল না। 

তাচ্ছিলাভরে কার্ডটা ধরলেও ঘনাদার চোখ দেখে বোঝা গেছে কি 
মনোধোগ দিয়ে কার্ডটা তিনি পড়েছেন। 

কার্ডে কোন খুত যে নেই তা আমাদের জানা, ঘনাদাও নিশ্চয় ধরছে 
পারেননি । 

ভেতরে যাই হোক বাইরে ঠাট বজায় রেখে একটু অবজ্ঞার স্বরে বলেছেন 
_-নুত্তেল ! দীড়াও দাড়াও, কোন্‌ স্ুস্তেল ঠিক মনে পড়ছে না! 

বাঃ__মপিয়ে স্বস্তেলকে মনে পড়ছে না !--শিশির ঘনাদার ম্মৃতিশক্তিকে 
একটু উক্কে দেবার চেষ্টা করেছে_সেই বিখ্যাত কার্টোগ্রাফার, মানে 
মানচিত্রের ব্যাপারে ছনিয়ায় ধার জুড়ি নেই বললেই হয় । ূ 

হঃ--সংক্ষিপ্ত একটি ধ্বনিতে যা বোঝাবার বুঝিয়ে ঘনাদা ঘর থেকে 
উঠে গেছেন। 

তারপর শনিবার দিন সকাল থেকেই আমরা সজাগ । আধা নয়, সে 
শনিবার কিসের যেন একটা পুরো ছুটি ছিল। ছুপুরের খাওয়া-দাওয়া পর্যস্ত 
কিছু যে হবেনা তা জানতাম। কারণ ছুটির দিন বলে সকালে বাজারটা 
একটু ভালোরকম করা হয়েছে । মাছের থলের বড় বড় গলদা চিংড়িগুলো 
ঘনাদাকে কায়দা করে দেখিয়ে রাখতে ভুলিনি । 

বেলা একট! নাগাদ ভুরিভোজ শেম হবার পরই আমাদের সজাগ থাকার 
সময় । 

এবারের সঙ্জাগ থাকা একটু অবশ্য আলাদা ধরনের । ঘনাদা পাছে 
পালিয়ে যান সেই ভয়ে পাহারা দেওয়া নয়, তিনি কোন্‌ ফাকে কি ভাবে 
মেস থেকে সরে পড়েন, নিজেরা গা ঢাক! দিয়ে লুকিয়ে তাই দেখে মজা করা। 

.ছুপুরের খাওয়ার সময়ই জমি তৈরি করে রাখা হয়েছে । ভরপেট খেয়ে 
মামাদের সকলেরই যেন ঘুমে চোখের পাতা জুড়ে আসছে । ছুটির দিন 
বলে সেদিন আর তাই খেলাধুলো আড্ডা নয়, যে যার বিছানায় পড়ে ঘুম 
এই ,কথাট|ই জানিয়ে রেখেছি । 

কিন্তু বিছানায় কতক্ষণ মটকা মেরে শুয়ে থাকা যায়! একটার পর ছুটো 
বাজল ॥ ছুটোর পর তিনটে । ঘনাদা এখনো করছেন কি! ঘরের দরজা 
জানলা বন্ধ। কান খাড়া করে আছি ঘনাদার পায়ের শব্দের জন্যে । পালা 
করে জানলার খড়খড়ির ফাক দিয়ে তেতলা থেকে নামবার নি ড়িটার ওপর 
চোখও রাখছি, কিন্তু ঘনাদার কোন সাড়াশব্দই নেই। 

তিনটের পর চারটে বাজল । ঘনাদ কি সত্যিই ছাদ ভিডিয়ে পালালেন ! 
কিন্তু সেদিকেও তো আমাদের রামভুজকে পাহারায় রেখেছি, ঘনাদার সে 
রকম কোন চেষ্টা দেখলেই নিচে থেকে “রামা হো” বলে গান ধরবে। 
তাহলে? ঘনাদা কি সত্যিই অন্তর্ধানমন্ত্র গোছের কিছু জানেন না কি! 

ঘনাদার ঘরের দিকেই একবার খোজ করে আসব কিনা ভাবছি এমন 
সময়ে সশবে তার ঘরের দরজা খোলার শব্দ শোনা গেল । তারপর তেতলার 


আবার ঘনাদা। ৮৬, 


সিডির ওপর থেকে তার পাড়া-কাপানো ডাক-কই হে! সব গেলে 
কোথায় ! দিনের বেলা আর কত ঘুমোবে ! 

এ ওর মুখের দিকে তাকালাম ফ্যাল ফ্যাল করে। শেষে ঘনাদাই 
আমাদের খুঁজছেন নিজে থেকে ! 

ঘনাদার ডাক না শুনে উপায় কি! গুটি গুটি একে একে ভিজে 
বেড়ালের মত তার তেতলার ঘরে গিয়ে ঢুকলাম । 

শিবু ওরই মধ্যে একটু নিজেদের মুখরক্ষার চেষ্টা করে বললে, আপনি 
এখনো। তৈরী হ'ননি ঘনাদা ! চারটের সময়ে না আপনাকে নিয়ে যাবার 
কথা ! ৃ 
নিজের আধময়লা ফতুয়া আর ধুতিটার দিকে একবার চেয়ে বিছানার 
মাঝখানটিতে উঠে বসে ঘনাদা অদ্ভুত মুখভঙ্গি করে বললেন,_আর কি তৈরি 
হব! কেন, এই সাজে যাওয়া যাবে না? 

বাধ্য হয়ে এ বিদ্রপও হজম করতে হল। শিবু আর একবার ন্যাকা 
সেজে মান বীচাবার চেষ্টা করলে, ম'সিয়ে স্ুস্তেল-এর না আসাটা কিন্ত 
আশ্চর্য ! | 

ঘনাদা একটু হাসলেন এবার । অবজ্ঞাভরে বললেন, _সুন্তেল যে আসবে 
না আমি জানতাম ! 

আপনি জানতেন !-বেশ সন্ত্স্ত হয়েই আমরা ঘনাদার দিকে তাকালাম । 
কিন্তু যা ভয় করছিলাম ঘনাদা সেদিক দিয়ে গেলেন না । শিশিরের দিকে 
তর্জনী ও মধ্যম আঙ্ল ফাক করে ডান হাতটা বাড়িয়ে দিয়ে অন্নুকষ্পার 
স্বরে বললেন,_-হ্াটা জানতাম। আমি ছিলাম না জেনেই সেদিন এসেছিল, 
নইলে আমার সামনে এসে দাড়াবার ওর সাহস নেই । 

পরম ত্বস্তির নিশ্বাস ফেলে সাগ্রহে এবার উস্কানি দিয়ে জিজ্ঞাসা করলাম, 
"কেন বলুন তে! ? অমন পৃথিবীজোড়া নাম, অতবড় কাটোগ্রাফার ! 

ইঃ, কাটোগ্রাফার ! ঘনাদ! নাসিকাধ্বনি করলেন । 

শিশির তৈরী হয়েই এসেছিল। ততক্ষণে ঘনাদার আঙলের ফাকে 
যথারীতি সিগারেট বন্সিয়ে দিয়ে দেশলাইএর কাটি জেলে ফেলেছে । 

ঘনাদা প্রথম টানটি দিয়ে খানিক চুপ করে থেকে ধোঁয়৷ ছাড়লেন। 
আমরা চাতকের মত তার মুখের দিকে তাকিয়ে । ঘনাদার শ্রীমুখ থেকে কি 
শুধু ধোয়াই বেরুবে? 

ধৈর্য ধরতে না পেরে শিবু একটু ঝাঁকুনি দেবার চেষ্টা করলে; _সত্ত্যি 
কাটোগ্রাফার নয় বুঝি? জাল? 

জাল হবে কেন !-_-ঘনাদা মৃুদছ ধমক দিলেন,-_-আসল কাটোগ্রাফারই' 
বটে।. কিন্তু তাতে হয়েছে কি? নাম-ই গালভরা, আসলে জরিপদারের 
জেঠা ছাড়া তো৷ কিছু নয়। বনজঙ্গল পাহাড়-পর্বতেরই খবর রাখে । জানে 
কি “সোহম আযাবিষ্যাল প্রে-ন* কোথায় আর কতখানি, মেপেছে কখনো 
“মুইর” কি “প্লেটো সি-মাউণ্ট” কত উচু? 

অভিভূতের মত বললাম,_মঙ্গলগ্রহের ভূুগোলে আছে বুঝি? নামও 
তো কখনো শুনিনি ! 

ঘনাদা অন্ুকম্পার হাসি হাসলেন,--তোমাদের ওই স্ুস্তেলই কি জানত ! 
ডোবার পুঁটি হয়ে গেছল সমুদ্রের তিমির সঙ্গে ফচকেমি করতে ! ওই একটি 
শিশিতেই বাছাধন কুপোকাত । 

তক্তপোশের ওপর থেকেই হাত বাড়িয়ে পেছনের শেল্ফ থেকে যে 
শিশিটি তূলে ঘনাদ! আমাদের এবার দেখালেন তাতে আমরা-ও থ'। 

ওই শিশি ! ওটা হোমিওপ্যাথিক ওষুধের না? 

শিবুর অসাবধান মুখ এক মুহুর্তের জন্যে ফস্কে গিয়ে প্রায় ঘাটে এসে 
ভরাডুবি হয়েছিল আর কি! 

হোমিওপ্যাথিক !--ঘনাদা প্রায় ফেটে পড়ছিলেন, শিবুই তাড়াতাড়ি 
সামলে নিয়ে বললে, _ মানে প্রায় সেইরকম দেখতে কিনা । বোকা লোকেরা 
তফাত ধরতেই পারবে না। 

ঘনাদা ফণা নামালেন, একটু অবজ্ঞাভরে হেসে বললেন,--তোমাদের ওই 
স্স্তেলও পারেনি । সাত সাগর খুঁজে নারবরো৷ দ্বীপে আমায় চুরি করতে 
আসবার সময় এ অন্ততঃ জানত না, যে এই শিশির মধ্যে তাদের পরমায়ু 
লুকোন থাকবে ! 

আপনাকে চুরি !_হাসি চাপতে গিয়ে বিষম খেয়ে প্রায় যাই আর কি! 
অতিকষ্টে সেটা সামলে ও কেলেঙ্কারি বাচিয়ে বললাম,_-এত বড় সাহস ! 

সাহস নয়, দায় ।--ঘনাদার মুখে রহস্যময় হাসি দেখা গেল। আমাদের 
মুখগুলোর ওপর একবার চোখ বুলিয়ে নিয়ে তিনি শুরু করলেন” _নারবরো 
দ্বীপের নাম নিশ্চয় শোননি, গ্যালাপ্যাগোসের নামই হয়ত জানো না। দক্ষিণ 
আমেরিকার উত্তর-পশ্চিমে ইকোয়েডর থেকে প্রায় ছ'শো পঞ্চাশ মাইল 
দুরের এই কণট' ছোট-বড় আগ্নেয়দীপের জটলায় প্রায় সওয়া এক শতাব্দী 
আগে সেকালের একটি পালতোলা জাহাজ টহল না দিতে গেলে বিজ্ঞানের এ 
যুগের সবচেয়ে একটা দামী মতবাদের জন্মই হ'ত কিনা সন্দেহ। সে 
পালতোলা জাহাজের নাম এচ. এস. এম. বীগ্ল্‌, সে জাহাজের বৈজ্ঞানিকের 
নাম চার্লস ডারউইন, আর সে মতবাদ হ'ল বিবর্তনবাদ । 

গ্যালাপ্যাগোস দ্বীপগুলির মধ্যে সবচেয়ে বড় হ'ল আযালবেমাল বা 
ইসাবেলা । দেখতে খানিকটা ইংরিজী জে হরফের মত। সেই ইসাবেলার 
মাথার বা দিকে একটি বড় ফুটকি হ'ল নারবরো ছাপ, ফার্নানডিনা-ও বলে 
কেউ কেউ । পৃথিবীর একমাত্র সামুদ্রিক গিরগিটির জাত সি-ইগুয়ানা-র 
ভালে করে পরিচয় নিতে সেই দ্বীপে তখন কিছুদিনের জগ্ঘে ডেরা বেঁধেছি। 
পেরুর লিমা থেকে একটি ছোট স্টিমার আমাকে আর আমার এক অন্নুচর 
নিমারাকে সেখানে নামিয়ে দিয়ে গেছে । মাসখানেক বাদে আবার সেই 
স্টিমারই আমাদের নিয়ে যাবে । 

আমার অন্ুুচরটি ইকোয়েডরের আদিবাসীর জাত । এমনিতে কাজকর্মে 
চৌকশ্র কিন্তু একেবারে ভীতুর.শেষ । একে এই জনমানবহীন পাথুরে দ্বীপ, 

তার ওপর চারদিকের বালির চড়ার বিদঘুটে চেহারার ইগুয়ানারা গিজগিজ 
করছে সারাক্ষণ। ছৃ'দিন যেতেই নিমারার ভয়ে প্রায় নাড়ি-ছাড়ার 
অবস্থা । সে ধর্মে শ্রীষ্টান। তার ধারণা কোনো অঞ্জানা পাপের শান্তিতে 
বেঁচে থাকতেই সে নরকে পৌছে গেছে । 

আমি যত তাকে বোঝাই যে দেখতে ভয়ংকর হলে কি হয় এ দ্বীপের ওই 
নব প্রাণী একেবারে নিরীহ, মানুষকে পর্যন্ত তারা ভয় করতে শেখেনি, আর 
লড়াই-এর পাঁয়তাড়া কষলেও নিজেদের মধ্যেও রক্তারক্তি মারামারি কখনো 
করে না, কিন্তু ভবী ভোলবার নয়। রাত্রে সে ভালো করে ঘুমোয় না 
পর্যন্ত ৮ তার বিশ্বাম চোখের ছু'পাতা এক করলেই সাক্ষাৎ শয়তানের ওসব 
দূত চুপিচুপি হান! দিয়ে তাবু স্ুদ্ধ আমাদের চিবিয়ে শেষ করে দেবে। 

নিমারার অবস্থা দেখে বেশ একটু ভাবনাতেই পড়ে গেলাম । খাওয়া 
নেই ঘুম নেই, লোকটা শেষ পর্যন্ত পাগলই হয়ে যাবে নাকি! সঙ্গেযে 
ক্ষুদে ওয়্যারলেস ট্র্যান্স্মিটাপ্লটি ছিল তাই দিয়ে লিমাতে যেদিন স্টিমারটা 
তাড়াতাড়ি পাঠাবার জন্যে খবর দিয়েছি সেই রাত্রেই নিমারা একেবারে 
ক্ষেপে গেছে মনে হল। 

সারাদিনের ঘোরাফেরার পর ক্রানস্ত শরীরে সবে তখন খাওয়াদাওয়া সেরে 
একটু ঘুমিয়েছি হঠাৎ নিম?রা হুড়মুড় করে তাবুর দ়িদড়া প্রায় ছিড়ে কাপতে 
কাপতে আমার একেবারে গায়ের ওপর বাঁপিয়ে পড়ল । 

বাঁচান, হুজুর বাঁচান ! 

ধড়মড়িয়ে জেগে উঠে প্রথমটা তো তাকে একটি চড় কষা তেই যাচ্ছিলাম। 
অনেক কষ্টে নিজেকে সামলে জিজ্ঞাসা করলাম রেগে_কি হয়েছে কি ! 

এবার শয়তান নিজেই এসেছে হুজুর । আর রক্ষে নেই ! 

রক্ষে যদি নেই জানিস তো আমার ঘুম ভাঙালি কেন হতভাগা !-- 
বিছানা থেকে উঠে পড়ে বললাম,_-কই কোথায় তোর শয়তান, দেখাবি চল । 

নিমারা সহজে কি যেতে চায়। শয়তানকে একবার সে দেখে এসেছে, 

আর একবার সামনে গেলেই তার দফা রফা এ বিষয়ে তার কোন সন্দেহ 
নেই। 

কোনরকমে টানা-হেঁচড়া করে তাকে বাইরে নিয়ে গিয়ে তার ভীত 
ইশারায় যা দেখলাম তাতে আমারও চক্ষুস্থির | 

নারবরো দ্বীপের নাঝখানণে মরা আগ্নেয়গিরির প্রায় চড়ার কাছে 
আমাদের তাবু খাটান হয়েছে । 

কৃষ্ণপক্ষের রাত। চারদিকের সমুদ্রে যেন গাঢ় নীল কালি গোলা ! 
' সেই গাঢু নীলকৃ্ণ সমুদ্রের জলে নারবরো আর ইসাবেল! দ্বীপের মাঝখানের 
সংকীর্ণ প্রণালীতে বিরাট কি একটা জলজস্ত ভাসছে দেখতে পেলাম । 
সেটাকে সবচেয়ে বড় জাতের নীল তিমি বা সিবাল্ড'স্‌ ররকোয়াল ভাবতে 
পারতাম, কিন্তু নীল তিমিও তো ছেষট্ি সাতষট্টি হাতের বেশী লম্বায় কখনো 
হয় না। তা ছাড়া নীল তিমির গা থেকে থেকে-থেকে এরকম আলো ঠিকরে 
বেরোয় বলে তো কখনো! শুনিনি । গ্যালাপ্যাগোসের সবই অদ্ভুত। অতল 
সমুদ্রের কোনো অজানা বিরাট বিভীষিকাই আমার দেখবার সৌভাগা হল 
নাকি ? 

দেখতে দেখতে বিরাট জলজস্তটা সমুদ্রে ডুবে গেল । নিমারা৷ তখন আর 
দাড়াতে না পেরে বসে পড়ে ছ'হাতে মুখ ঢেকেছে । 

তাকে ধমক দিয়ে বললাম,_-অত ভয়ের কি আছে । তোমার শয়তান: 
তো সমুদ্র থেকে ভাঙায় ওঠেনি । তাছাড়া নিজেই সে ভয়ে ডুব মেরেছে 
চেয়ে দেখো । 

চোখ ণা খুলেই নিমারা বললে,__না৷ সুভুর, ও শুধু শয়তানের ছল | এখন 
ডুব দিয়েছে কিন্ত দেখবেন ঠিক আবার অন্য মৃতিতে এসে হাজির হবে । 


নিমারার কথাই এক দিক দিয়ে অক্ষরে অক্ষরে তার পরদিন ফলল বলা 
যায় । 

রাত্রে-দেখা সেই অজানা বিশাল জলচরের কথা মাথায় থাকলেও, 
রোজকার মত সকালে বেরিয়ে ক্যামেরায় ক'টি অদ্ভুত প্রাণী ও দৃশ্যের ছবি 
তখন তুলেছি । নারবরে! ছবীপে হিংস্র প্রাণী একেবারে নেই বল! ঠিক নয়। 
একধরনের সাপই এই অহিংসার রাজ্যের কলঙ্ক । একটা ফণিমনসা জাতের 
অদ্ভুত গাছের ঝোপে সেই সাপের একটি বড় গিরগিটি ধরে খাওয়ার ছবি 
তন্ময় হয়ে তুলছি, এমন সময় পিঠে একটা! খোচা খেয়ে চমকে উঠলাম। 

নিমারার অবস্থা কাহিল । তাকে তাবুতেই রেখে এসেছি শুইয়ে £ 
স্বতরাং হঠাৎ একেবারে ক্ষেপে গেলেও সে এমন চুপি চুপি এসে আমার পিঠে 
নিশ্য় ৫খচা দেবে না । তাহলে এই জনমানবহীন দ্বীপে কে এসে আমার 
পিছনে দাড়িয়ে খোচা দিয়েছে । 

বলতে এতক্ষণ লাগলেও পলকের মধ্যে এসব ভাবনা বিছ্যুতের মত 
মাথার মধ্যে খেলে গেল ।. তারপর পেছন ফিরতে যাচ্ছি পিঠে আরো জোরে 
একটা খোচার সঙ্গে ভারী গন্তার গলার শাসানি শুনতে পেলাম--ফেরবার 
চেষ্টা ,কোরো না, যেমন আছ সেইভাবে এগিয়ে চলো । তোমার পিঠে 
দোনলা বন্দুক ঠেকানো তা বোধ হয় বুঝেছ। 

শুধু ওইটুকুই নয়, আরো! অনেক কিছুই তখন বুঝে ফেলেছি । কথাগুলে; 
ফরাসীতে বলা হলেও তাতে একটু বাঁকা টান। আলজিরিয়া কি মরক্কো-তে, 
যারা কয়েক পুরুষ কাটিয়েছে সেই ফরাসীরা! যেভাবে কথা বলে সেই রকম 
কতকটা। আশ্চর্যের বিষয়, এই গলার আওয়াজ আর এই কথার টান 
কেমন ষেন আমার চেনা বলেই মনে হ'ল । কিন্তু তাই বাকি করে সম্ভব? 

কয়েক পা হুকুমমত,এগিয়ে গিয়েই হঠাৎ হেসে উঠে ফিরে াড়ালাম 
খবরদার হাকের সঙ্গে সঙ্গে একটি বন্দুক আর একটি রিভলভার আমার দিকে 
উচিয়ে উঠল। 

রিভলভার যার হাতে, তালগাছের মত লম্বা রোগা পাকানে বুড়োটে 
চেহারার সে লোকটিকে কখনো দেখিনি, কিস্ত দোনালা বন্দুক আমার প্রিঠে 


_ আবার ঘনাদ। ৯২ 


ঠেকিয়ে যে হুকুম করেছিল শুধু গলা শুনেই তার পরিচয় ঠিকই অনুমান 
করেছিলাম, দেখলাম-_সে তোমাদের এই নুক্তেল। 

গৌর হঠাৎ একটা হেঁচকিই যেন তুলল মনে হ'ল । 

ঘনাদা কথা থামিয়ে সন্দিপ্ধভাবে তার দিকে চাইতেই আমরা বলে 
উঠলাম--জল খেয়ে নে না একটু । 

জল খাব কি ।--গোরই খেঁফিয়ে উঠল আমাদের-ঘনাদার দিকে ছু' 
দুটো বন্দুক ওুচানো না? তা বন্দুক আর রিভলভার তার! ছুড়ল তো? 

না ।- ঘনাদার মুখে রহস্যময় হানি। 

গুলি ছিল না বুঝি? না, খেলার বন্দুক ?-_-শিশিরের বোকার মত 
প্রশ্ন । 

খেলার বন্দুক নয়, গুলিও ছিল। ঘনাদার মুখ আবার গম্ভীর হ'ল। 

তবে ?-- আমরা সবাই বেকুব । 

ঘনাদা আবার হাসলেন,-_গুলি ছুড়বে কি করে? সেই কথাই হাসতে 
হাসতে তাদের বললাম । বললাম--কই ছোড়ে! গুলি ! দেখি । «একটু 
চুপ করে থেকে তাদের হতভম্ব মুখগুলো একটু উপভোগ করে আবার 
বললাম,-- ভড়কিতে আর লাভ কি! সারা ছুনিয় টু'ঁড়ে এই অখদ্দে দ্বীপে 
আমায় গুলি করে মারবার জন্যে হ।ণ। খে দ1ওনি ত। বুঝেছি । এখন মতলবটা 
কি খোলাখুলি-ই বলো । 

খোলাখুলি-ই বলছি ।- বুড়োটে লম্বা লোকটিই বজ্তরগস্ভীর স্বরে ভাঙা! ' 
ভাঙা ইংরিজিতে এবার কথা বললেন,_ আমাদের সঙ্ষে আপন!কে যেতে 
হবে। 

কোথায়? কেন? 

জানতে পাবেন না ।-_ বুড়োর মুখ নয় যেন লোহার মুখোশ । 

তাহলে কি করে যাই বলুন। ভাঙা ইংরিজির বদলে বদি নিজের ভাষায় 
কথ বলতেন তবু আপনার জাতটা দেশট। কি বুঝতে পারতাম । সৃস্তেলের 


যু শিশি 


তো! ওসব বালাই নেই। টিউনিশিয়ায় জন্ম, জার্মানীতে শিক্ষা । যুদ্ধের পর 
রুশেরা কিছুদিন আটকে রেখেছিল বলত । তারপর ইংলগ্ডের হয়ে অজানা 
জায়গার মানচিত্র আকার ছুতোয় আফ্রিকায় আর বলিভিয়ায় ইকোয়েডরে 
কিছুদিন ঘোরাঘুরি করে হঠাৎ একদিন নিরুদ্দেশ বলে সবাই জানে। 
আপনাদের মত ছুই অজান1 আঘাটার মানুষের সঙ্গে কিছু না জেনে যেতে 
কি মন চায়। 

একটি বন্দুক আর একটি রিতলভার আমার দিকে উচিয়ে উঠল 


এত কথা যে সুযোগের জন্যে বলছিলাম তা এবার মিলে গেল। নৃত্ডেল 
আমার টিটকিরিতে এতক্ষণ রাগে ফুলছিল। আমার কথা শেষ হতেই হুংকার 
দিয়ে উঠল,__-তবু তোকে যেতেই হুবে শুঁটকে বীদর। তালোয় ভালোয় 
ন| যাস তোর মত পু*চকে ফড়িংকে ছু, আঙুলে টিপে নিয়ে যাবো! 

তা চেহারার দিক দিয়ে স্ুস্তেল সে তম্বি করতে পারে । ন্ুস্তেলকে তে 
দেখেছ? মাংসের একটা পাহাড়, কিং কং তার কাছে কোন ছার ! 

কিন্ত আমর! যে রোগা চিমূসে দেখলাম !-_-এমন একটা সুবিধে ছাড়তে 
না পেরে শিবু ফস্‌ করে বলে ফেললে । 


বু 

সে তাহলে ভূগে ভূগে হয়েছে । তিন মাইল সমুদ্রের তলায় তিন ছুকুনে 
স'হপ্তা ডুবে থাকা তো চারটিখানি কথা নয়। সেই থেকেই ওর অসুখ! 
অস্ান বদনে শিবুর খোঁচা এবার অগ্রাহা করে আমাদের সত্যিকার হা করে 
দিয়ে ঘনাদা আবার শুরু করলেন,_-তখন সে একট! দৈত্যবিশেষ। কিন্তু 
গর্জনের সঙ্গে আচমকা আমার একটি হাইকিক্‌-এ হাতের বন্দুকটা ছিটকে 
পড়তেই প্রথমটা একটু ভ্যাবাচাক! খেয়ে গেল। তারপর মনে হ'ল বুনো 
ক্ষ্যাপা একটা হাতীই ছুটে আসছে আমার দিকে । ডিগবাজি খেয়ে হাত 
পাঁচেক দূরে ছিটকে পড়েও তার রোখ কি যায়! গা ঝেড়ে ঝুড়ে উঠে, 
আগুনের ভাটার মত ছু'চোখ দিয়ে আমায় যেন ভস্ম করতে এবার সন্তর্পণে 
তু” হাত বাড়িয়ে এগুতে লাগল । ধোবি-পাটে তাকে রাম-পট্কান দেবার 
জন্যে তৈরী হচ্ছি এমন সময় ঘাড়ে পি'পড়ের কামড়ের মত কি একটা জ্বালা 
পেয়ে ফিরে দেখি সেই পাকানো লম্বা বুড়ো শয়তানের মত আমার পিছনে 
হাতে কি একট! নিয়ে দাড়িয়ে । 
তারপরে আর জ্ঞান নেই। 
জ্ঞান ঘখন হ'ল তখন প্রথমটা স্বপ্ন দেখছি কিনা বুঝতে পারলাম না । 
এ কোথায় এলাম! ছোট্ট একটা জানলা-দরজাহীন কোটর বললেই হয়। 
ছাদটা এত নিচু যে বিছানার ওপর উঠে বসলেই যেন মাথায় ঠেকে যাবে। 
নারবরে৷ দ্বীপ বিষুবরেখার ওপরে বলে সেখানে ছিল বেশ গরম আর এখানে 
'দিব্যি ঠাণ্ডা । তাছাড়া বাতাসেও কেমন একটা ওষুধ ওষুধ গন্ধ। স্থির হয়ে 
ব্যাপারটা ভেবে নিচ্ছি এমন সময় খুটু করে একটা আওয়াজ হয়ে সামনের 
দেওয়ালেরই খানিকটা যেন সরে গেল। একগাল হাসি নিয়ে পাহাড়ের 
'মত শরীরটা কোনরকমে সেই গা-দরজার ফাক দিয়ে গলিয়ে স্ুস্তেল আমার 
বিছানারই এক ধারে এসে বসে পড়ে বলল,__যাক্‌, ঘুম তাহলে ভাঙল 
এতদিনে ! | 
৮. এতদিনে ! মনে যা হল মুখে তা প্রকাশ করণপাঁন না। বরং তাচ্ছিল্যের 


৯৫ শিশি 
স্বরে একটু হেসে বললাম,_ভাঙল নয়, তোমরা ভাঙালে বলো ! তা, 
কতদিন ওষুধপত্র দিয়ে ঘুম পাড়িয়ে রাখলে ! 

তামন্দকি! প্যাসিফিক-এ শুয়েছ আর আযাটলাট্টিকে জাগলে । এখন 
আইসল্যাণ্ড ছড়িয়ে চলেছি । 

হু-_একটু চুপ করে থেকে বললাম,-_ কিন্তু এ নিউক্লিয়ার সাখমেরিনটি 
কোথায় পেলে? “আ্যাটমিক স্ব তো শুধু মাফিন মুলুকেরই আছে 
জানতাম । 

'আযাটমিক স্যব 1'ম্বস্তেল সত্যিই চমকে উঠল,--কে বললে তোমায় ! 

ঘুমের মধ্যে স্বপ্নে জেনেছি বোধহয়, যেমন সাত সমুদ্ধর খুজে আমায় 
কি জন্যে চুরি করে এনেছ তাও জানতে পেরেছি ! 

নৃত্তেল প্রথম অবাক হওয়ার ধাক্কাটা খানিকটা সামলে বললে; _-কি 
জন্যে এনেছি বলো দেখি? 

যে জন্তে এনেছ আযাটলান্টিকের তলা দিয়ে লুকিয়ে যাবার সে একটি 
মাত্র রাস্তার খোজ জিজ্ঞাসা করুুল তো আমি এমনিই বলে দিতে পারতাম । 
তার জন্ে ছু'চ ফুটিয়ে অজ্ঞান করে চুরি করে আনবার দরকার ছিল না। 

দরকার ছিল ।_-বলে স্থস্তেল একটু হাসল ।-_-আন্দাজ তুমি অনেকটা 
করেছ, সবটা পারনি। আতলাস্তিকের তলার রিফট ভ্যালির খাদের খবর 
তোমার চেয়ে ভালো কেউ জানে না এটা ঠিক, কিন্তু সে খাদ ছকে দেওয়ার 
চেয়ে বড় কাজ তোমায় দিয়ে করাতে হবে । 

ঘনাদা থামলেন। শিবুর কাশিটা মাঝে মাঝে এমন বেয়াড়া হয়ে ওঠে ! 

ফাক পেয়ে আর ঘনাদার মেজাজ পাছে বিগড়ে যায় এই ভয়ে জিজ্ঞাস 
করলাম--রিফ টু ভ্যালিটা কি ব্যাপার ঘনাদা ? 

ঘনাদা খুশী হয়ে বললেন,__পৃথিবীর ওপরকার নয় আযাটলান্টিক সমুদ্রের 
তলার এ একটা আকার্বাকা ছুই পাহাড়ের মাঝখানকার লহ্ব৷ গিরিখাত, 
আইসল্যাণ্ডের ওলা থেকে শুরু হয়ে দক্ষিণ আমেরিকার মাথ! ছাড়িয়ে চলে 

গেছে। এক ধারে মিড্আ্যাটলান্টিক রিজ' আর এক ধারে রিফ্ট্র পাহাড় । 
এ রাস্তায় কোন সাবমেরিন চুপিসারে গেলে আমেরিক৷ কি ইউরোপ হদিসও 
পাবে না। সুস্তেলের কথার জানলাম শুধু এই ডোবা গিরিখাত চেনানো নয়, 
আযাটলাট্টিকের ক'টি ডুবো পাহাড়ের হদিসও আমায় দিয়ে তারা পেতে চায়। 
ডাঙার পরাহাড়-পর্বতের তুলনায় এ সব ডুবো পাহাড যে পেট্রোল থেকে শুরু 
করে দামী সব ধাতুর কুবেরের ভাণ্ডার এ খবর তারা জানে । 

সমস্ত কথা শুনে একটু হেসে বললাম,_-আমায় যদি এতই দরকার 
তাহলে এ সাবমেরিনটা কাদের আমায় বলা উচিত নয় কি? 

অস্বস্তিভরে এদিক ওদিক চেয়ে সুস্তেল যেন একটু ভয়ে ভয়েই বললে, 
--বলতে মান! আছে । 

মানা আছে !-_তার দিকে একদৃষ্টে চেয়ে তীব্রশ্বরে বললাম,__তাহলে 
ছুনিয়ার ওয়াকিব মহলে যা কানাঘুষা চলেছে তা মিথ্যা নয়! আমেরিকা ও 
রাশিয়া ছাড়া আর একটি গোপন তৃতীয় শক্তি কে বা কারা সত্যিই গড়ে 
তুলছে! আমেরিক1 কি রাশিয়া যার যে ভুল বা! দোষই থাক তারা মানুষের 
সত্যি কল্যাণ চায়, কিন্তু এই তৃতীয় শক্তির সে সব কোন ছর্বলতা নেই । 
আর যা-ই হোক, তোমার গায়ে ফরাসী রক্ত তো কিছু আছে, কি বলে শুধু 
পয়সার লোতে তুমি এদের কাছে নিজেকে বেচে দিয়েছ? নিজের দেশ, 
বলে কিছু না মানো, মানুষ জাতের ওপরও কি তোমার মমতা নেই? 

সুস্তেল কিরকম যেন বিহ্বল হয়ে পড়ল। ছু'বার টোক গিলে বললে, 
দেখে! দাস, আমার চেহারাটা প্রকাণ্ড হলেও ভেতরে ভেতরে সত্যি আমি 
তুরবল। মনের জোর এত কম যে অন্যায় বুঝেও হঠাৎ প্রলোভনের কাছে 
হার মেনে বসি। বিশ্বাস করে যা আমি করেছি তার জন্তে আমার 
আফসোসের সীমা! নেই। আমি পুরস্কারের লোভে তোমার খবর দিয়ে 
ওভাবে ধরবার বাবস্থা না করলে ওরা তোমার খোজও পেত না। কিন্তু 
এখন উপায় কি? 


৯৭ শিশি 


স্বস্তেলের কথাগুলো যে আন্তরিক তা তার মুখ দেখেই বুঝলাম । তাকে 
এ কথার উত্তরে যা বলতে যাচ্ছিলাম তা কিন্ত আর বলা হ'ল না। সেই 
শয়তানের মত বুড়ো! তখন দরজায় এসে দাডিয়েছে। কামরার ভেতর ঢুকে 
তীক্ষদৃষ্টিতে আমায় একবার লক্ষ্য করে টস ভাঙা ইংরিজীতে সুস্তেলকে-ই 
বললেঃ- যা! বোঝাবার বুঝিয়ে দিয়েছ তো? 

হ্যা, এই দিচ্ছি !__বুড়ে৷ হঠাৎ এসে পড়ায় স্ুস্তেল একটু যেন ভড়কে 
গেছে। 

আচ্ছা, বুঝিয়ে কমিটিরুমে এসো । এখানে বেয়াডাপনার শাস্তি যে কি' 
তাও জানাতে ভুলো না।--বলে আমায় একটু সম্ভাষণ পর্যস্ত না জানিয়ে 
বুড়ে। চলে গেল । 

বুড়ো যেতেই আগ্রহভরে বললাম,--উপায় কি তুমি জিজ্ঞাসা করেছিলে? * 

স্স্তেল সভয়ে ঠোটে আঙল দিয়ে চাপা গলায় বললে, সাবধান ! 
বেঞ্ধাস আর কিছু বোলো পা । এ ঘরে লুকানো মাইক আছে । তোমার 
ঘুমের সময় বন্ধ ছিল, এখুনি চালু হবে । 

'তার কথা শেন হতে ন। হতে প্রায় অস্পষ্ট খুট করে একটা আওয়াজে 
বুঝলাম মাইক সজাগ । 
কি এখন করা যায়! স্ুস্তেলকে.গোটাকতক কথা এখুনি না বললে 
নয়। 

তাকে চোখের ইশারা করে ধীরে ধারে বললাম--তিন, একশ বাইশ, 
সাতাত্তর | 

সে খানিক হতভম্ব হয়ে থেকে হঠাৎ উৎস!হভরে বললে; ছয় ! 

বললা'ম,--তেইশ, চারশ পাঁচ, এগারো । 

স্বস্তেল তৎক্ষণাৎ উঠে ওই কামরারই একটি টেবিলের ওপর থেকে 
কাগজ পেন্সিল নিয়ে এল । 


ব্যাপারটা কি হ'ল? -আমরা হা করে ঘনাদার দিকে তাকালাম । , 
প্‌ 

কি আর, সাংকেতিক কথা !--ঘনাদা একটু হাসলেন । 

সাংকেতিক কথ! তো বুঝলাম !__ গৌর বললে, কিন্তু ও তো শব্দ নয়, 
সংখ্যা । আর আপনি বলতেই সুস্তেল বুঝল কি করে ? 

লোগোগ্র্যাফি জানলেই বুঝবে 1-_-ঘনাদা অন্থকম্পাভরে আমাদের দিকে 
চেয়ে বললেন, লৈ।গোগ্র্যাফিতে ছু" হাজার পর্যন্ত সংখ্যা দিয়ে মোটামুটি 
সব কিছুই বলা যায়। সকলের অবশ্য অত মুখস্থ থাকে না। সঙ্গে 
লোগোগ্র্যাফির আলাদা অভিধান রাখতে হয় । 

এর পরে আর টণ্যা ফো করবার কিছু নেই, তবু চোখ কপালে তুলে 
বললাম,__আপনার বুঝি সব মুখস্থ ? 

ঘনাদার মুখে ব্বগাঁয় হাসি দেখা দিতেই শিবু জিজ্ঞাসা করলে,_-ওই সব 
হিজিবিজি অঙ্ক যে বলাবলি করলেন তার মানে কি? 

মানে ?--ঘনাদা বুঝিয়ে দিলেন, মানে প্রথমে জিজ্ঞাসা করলাম, 
তুমি লোগোগ্র্যাফি জানো ? স্ুস্তেল তাতে জানালে, হা । তখন তাকে খাতা 
পেন্সিল আনতে বললাম । 

একটু থেমে আমাদের মুখের চেহারাগুলো৷ দেখে নিয়ে ঘনাদা আবার 
শুর করলেন,_খাতা পেন্সিল আনবার পর কাগজে লিখে সব কথাবার্তা 
সেরে ফেললাম । চুক্তি হয়ে গেল যে ছুশমনদের চোখে ধুলো দেবার ফন্দিতে 
্বস্তেল আমার সহায় হবে গোপনে । কিন্তু স্ুস্তেলের সব সাধু সংকল্প শেষ 
পর্যস্ত তার মনের দুর্বলতায় ভগ্ুল হয়ে গেল। তার এবং সাবমেরিনের 
সকলের প্রাণ বাচানোর কৃতজ্ঞতাটুকু পর্ষস্ত সে দেখাল ন!। লোগোগ্র্যাফিতে 
তার কাছে জেনে নিয়েছিলাম যে নারবরে! দ্বীপ থেকে আমায় অজ্ঞান করে 
আনবার সমর নিমারাকে সঙ্গে না নিলেও আমার ক'টি দরকারী বাক্স ব্যাগ 
সাবমেরিনে তুলে নিয়েহিল। আইসল্যাণ্ড ছাউউয়ে রিফ্টু ভ্যালির খাদে 
সাবমেরিন ঢোকবার পর সেই ব্যাগ আর বাক্স না থাকলে এ গপ্প আর এখানে 
বসে করতে হত না। সেইখানেই সাবমেরিনটির কর হয়ে যেত ! 


তি | শিশি 


কেন? আ্যাটমিক সাবমেরিন না ?মুখ থেকে বেরিয়ে গেল আপনা 
থেকে । 
হ্যা, আাটমিক সাবমেরিনও বেগড়ায়। একসঙ্জে তখন ওপরে ভাসিয়ে 
তোলার আর হাওয়া শোধনের কল গেছে খারাপ হয়ে। সে সব যন্ত্র 
মেরামত করতে যতক্ষণ লাগবে তার আগেই কার্ধন-ভায়ক্মাইডের 
গ্যাসে আমাদের কারুর আর জ্ঞান থাকবে না! স্বত্তেলের মুখ 
তো ছাইএর মত ফ্যাকাশে । সেই শয়তান বুড়ো পর্যস্ত কেমন একটু 
দিশাহারা | 

আমার ব্যাগ থেকে ওই শিশি তখন বার করলাম । 

ওই শিশি--এক সঙ্গে সবাই বলে উঠলাম । ওই শিশিতে সাবমেরিন 
ভামল ? 

সাবমেরিন ভাসবে কেন 1--থনাদা অধৈর্ধের সঙ্গে বললেন, হাওয়ার 
সমগ্তা মিটল। 

ওই শিশিতে ?-_-আমরা আবার হা । 

- হ্যা ওই শিশিতে। ও শিশিতে কি ছিল জানো? ক্লোরেল। নামে 
একরকম আণুবীক্ষণিক ফাঁঙ্গাস্‌-_যাকে ছত্রাক বা ছাতা বলে। সিকি আউন্স 
জলে প্রায় চার কোটি ক্লোরেল৷ থাকে । কার্বন-ডায়ক্সাইড থেকে তাড়াতাড়ি 
অক্সিজেন ছেঁকে বার করতে তার জুড়ি নেই। শিশি থেকে নানান পাত্রে 
সেই ক্লোরেলার ফোঁটা জলে ফেলে সমস্ত সাবমেরিনের নান! জায়গায় রাখবার 
ব্যবস্থা করলাম । 

দেখতে দেখতে বদ্ধ হাওয়ার সব বিষ কেটে গেল। 

সময়মত যন্ত্রপাতি মেরামত হ'ল । তারপর প্রায় একমাস ধরে সমুদের 
তলায় সমস্ত রিফ্ট গিরিখাদ আর মরক্কোর পশ্চিমের মাদিয়৷ আাবিস্যাল 
প্লেন থেকে প্লেটো আর আযাটলাটিস্‌ সি-মাউণ্ট হয়ে সার্গাসো সমুদ্রের উত্তরে 
সোহম্‌ আ্যাবিস্াল প্লেন পেরিয়ে বামু'দা পেডেস্টাল পর্যন্ত আতলাস্তিকের 

বিশাল অতল রাজ্যের সন্ধান নিয়ে একদিন নিউফাউগুল্যাণ্ডের এক নির্জন 
তীরে গিয়ে উঠলাম । 

সেই শয়তান বুড়োর মতলব এবার স্পষ্ট বোঝা গেল। একটি নির্জন 
খাড়িতে ঢুকে সাবমেরিন থামবার পর বুড়ো এসে হঠাৎ বাইরে তার সঙ্গে 
একটু ঘুরে আসার অহ্থরোধ জানালে । 

হেসে বললাম,যা কুয়াশার দেশ, এখানে টহল দেবার শখ আমার 
নেই । 

তবু একবার বেড়িয়েই আসি চলো! না । এখানকার সীল মাছ একটা 
শিকারও করা যেতে পারে । 

প্রতিবাদ নিক্ষল জেনে ওভারকোট পরে নিয়ে বেরুলাম । দেখলাম শুধু 
বুড়ো নয় সুস্তেলও সঙ্গে চলেছে । শিকারের লোভ দেখালেও বন্দুক শুধু 
বুডোরই হাতে। 

তীর ছাড়িয়ে কিছুদূর যেতেই বুড়ো সোজাসুজি আসল কথা পাড়লে__- 
লুকোনো ম্যাপটা এবার দাও দাস। 

উচিয়ে ধরা বন্দুকটা অগ্রাহ্ করেই অবাক হয়ে বললাম, 
আযাটল্যার্টিকের তলার ম্যাপ! সে তো সাবমেরিনেই আছে। 

না,-বুড়োর গলার স্বরে যেন বাজ ডাকল-_সে ম্যাপ ফাকি । স্ুস্তেল 
সব আমার কাছে স্বীকার করেছে । আসল ম্যাপ তুমি নিজের কাছে 
লুকিয়ে রেখেছ ! দাও । 

সৃস্তেলের দিকে জলন্ত দৃষ্টিতে তাকালাম । সে একেবারে অমানুষ নয় । 
অত্যন্ত অস্বস্তির সঙ্গে থতমত হয়ে চোখ ফিরিয়ে নিলে । 

বুড়োর দিকে ফিরে বললাম,_যদি না দিই। 

তাহলেও ও ম্যাপ আমি পাব, শুধু এই নির্ভন তীরে তোমায় শেষ নিশ্বাস 
নিতে হবে। কেউ জানতেও পারবে না কিছু । 

বুড়ো বন্দুকের সেফ্টিক্য চ্টা সরালো । 


১*১ ৰ শিশি 


স্বস্তেল হঠাৎ এগিয়ে এসে বললে, দাড়ান, ওই ছু'চোর জন্যে গুলি 
খরচ করবার দরকার নেই। একবার আমায় বেকায়দায় কাবু করেছে, তার 
শোধ আমি নিজে হাতে নিতে চাই। 

শোধ সে সত্যিই নিলে। ছ'বার আমার গা্যাচে মাটি নিয়ে তিন, 
বারের বার আমার পিঠের ওপর ঘটোত্কচের মত চেপে বসল ঘাড়টা 
লোহার মত হাতে আমার পেছনে টেনে ধরে। প্রায় মটকে যায় আর 
কি। 

বুড়ো এবার এগিয়ে এসে সব খুঁজে শেষ পর্যস্ত জুতোর স্ুকতলার নিচে 
থেরে ভাজ করা ম্যাপটা বার করে নিয়ে বললে, ছেড়ে দাও কালা 
ভূতটাকে। 

ছেড়েই তারা রেখে গেল। তারপর একা সেই জনমানবহীন খাড়ির 
পাড়ে। 

দিন তিনেক উইলো-গ্রাউসের বাসা খুঁজে খু'জে শুধু ডিম খেয়ে কাটাবার 
পর, এক সীল-শিকারী দলের মোটর বোট সেখানে না এলে আর ফিরতে 
হ'ত না। 

ঘনাদা থামসেন । শিশিরের মুখেই আমাদের সকলের প্রশ্ন সবিস্ময়ে 
বার হল। 

_- বলেন কি ঘনাদা! আপনি স্ুস্তেলের কাছে হারলেন, আবার যে 
ম্যাপের জন্তে এত তাও ওর কেড়ে নিলে ! 

ঘনাদা রহন্যময় হাসি হেসে বললেন, সুক্তেলের কাছে না হারলে ওই 
জাল ম্যাপ ওর! বিশ্বাস করে কেড়ে নিয়ে যায়! শ্ুস্তেলকে ওইটুকুর জন্তেই 
ক্ষমা]! করোছ । 

অভিভূত হয়ে ঘনাদাকে শেষ একটা সিগারেট ধরিয়ে দিয়ে যাবার সময় 
শিশির মেঝে থেকে কি যেন একটা কুড়িয়ে নিল মনে হ'ল 

নিচে নেমে জিজ্ঞাসা করলাম,--কি একটা কুড়িয়ে নিলি তখন ? , 


আবার ঘনাদা ১৩২ 


শিশির ছেঁড়া পাকানে! কাগজটা আমাদের সামনে খুলে ধরে বললে, 
আমাদের সব ফন্দি যাতে ফাস সেই আসল জিনিস । 

দেখি ক'জনে মিলে স্ুস্তেলের নামে ষে চিঠি বানিয়েছিলাম তারই হাতে 
লেখা খসড়াটা । ঘনাদা কখন কোথাষ যে কুড়িয়ে নিয়েছেন জানতেও 
পারিনি । 


